
ČEMU >KRATKA POVIJEST HRVATA«? 


Po najnovijoj osnovi za učenje povijesti, što ju je izdalo 
ministarstvo prosvjete, naši đaci osnovnih, a naročito 
srednjih nižih škola, dobit će sasvim izopačenu i vrlo 
blijedu sliku prošlosti svoga hrvatskoga naroda. Taj ne- 
dostatak imade ispuniti »Kratka povijest Hrvata«, koja 
će ih upoznati s najljepšim i najsvjetlijim časovima slav- 
ne hrvatske prošlosti, a da ne će velom prekriti ni naše 
žalosne dane. 


»Kratka povijest Hrvata« doći će dobro svakome, koji 
želi u kratkom pregledu imati najznatnije dogođaje hu- 


vatske prošlosti, a osobito sada kad nemamo knjige, 


takve vrste. sa 
Zališno bi bilo nabrajati imena odličnih pisaca naših, 
kojima sam se kod sastavljanja ove knjige služio. Ipak 


“moram istaknuti, da mi je uzorom bio naš vrli pisac prof. 


VJ. KLAIĆ, koji slatkim pripovijedanjem svojim osvaja 
sva srca hrvatska. 


U ZAGREBU, na Badnjak 1926. 
: Dr. S. S. 


Odsjek prvi: 


HRVATI OD DOLASKA DO SAVEZA 
S UGARSKOM (1102.). 


1. Odakle znamo prošlost svoju ? 


Povijest jednoga naroda počinje istom onda, kad mu 
pismeni spomenici zabilježe ime. Takvi pismeni spo- 
menici mogu biti ili uklesani u kamen ili pisani na papiru. 
U kamen uklesani spomenici su rijetki. To su većinom 
nadgrobne ploče, kakva je na pr. nadgrobna ploča kra- 
ljice Jelene, udovice kralja Mihajla Krešimira II, 
koja je umrla g, 975. (sl. 3.); ili su opet imena vladara 
uklesana u kamen, kakvi su na pr. kameni spomenici 
kneza Trpimira (845.—864.) (sl 1.) pa kneza Bra- 
nimira (879.—892.). 

Mnogo više imamo pisanih spomenika na papiru. To 
su listine i knjige, pisane ljudskom rukom, jer u 
ono vrijeme nije još izumljen bio tisak. Listine su komad 
papira, na kojem je napisano, kako je ovaj ili onaj vladar 
crkvi ili kojemu zaslužnome čovjeku darovao posjed. 
Takve se listine zovu darovnice. Ako je pak napi- 
sano, da je vladar kojemu zaslužnome čovjeku ili crkvi ili 
gradu ili županiji ili čitavom kraljevstvu dao neka po- 
sebna prava, onda se takva listina zove privilegij. Na 
listini mogu biti napisani i ugovori između susjeda, iz- 
među pojedinih obitelji ili između pojedinih država, 
kakav je na pr. bio ugovor između madžarskoga kralja 
Kolomana i hrvatskih dvanaest župana g. 1102. To su 
sve isprave. 

Povijesne se knjige iz onoga vremena zovu anali ili 
kronike. Hrvatski se zovu ljetopisi, narod ih 
zove knjige starostavne. Obično su ih pisali monasi, 
jer su to bili u ono vrijeme jedini pismeni ljudi. Ime 


Srbin napisano je u jednoj takvoj knjizi, koja je pi- 


sana u Franačkoj. Ime Hrvat nalazi se u darovnici 
kneza Trpimira, kojom daruje nadbiskupu splitskomu 
neke zemlje u okolici splitskoj (god. 852.). 


Za povijest Hrvata, Srba i južnih Slavena uopće su 


vrlo važni pisci grčki ili bizantski. Bizantski se pisci 


zovu po tom, što se grčko carstvo zvalo i bizantsko car- 


stvo po staroj grčkoj naseobini Bizant na Zlatnom rogu. 
Car Konstantin Veliki (to je onaj car, koji je u 


državi rimskoj kršćanima dopustio, da mogu slobodno: 
ispovijedati vjeru svoju) ostavio je dotadašnju prijestol-- 


nicu carstva rimskoga Rim, te. je sebi sagradio novu 
prijestolnicu u Bizantu. Novoj je prijestolnici dao ime 


Konstantinopol, to će reći Konstantinov grad. A. 
jer je Konstantinopol bio grad, u kojem je sjedio car, 


to su ga Slaveni prozvali Carev gradili Carigrad. 


Za Hrvate i Srbe je vrlo znatan grčki pisac car Kon- 


stantin VIL Porfirogenet. Porfirogenet je grčka 


riječ a znači u grimizu rođeni. Grimizno odijelo je nosio: 


samo car. Konstantin VII. rodio se onda, kad mu je otac 


bio carem, zato se zove u grimizu rođeni. Taj car-pisac 
opisao je o Hrvatima i Srbima oko godine 950. Kon- 
stantin VII. se zanimao za narode, koji su bili na grani-- 


cama države njegove, pa je sve, što je o njima i od njih 


saznao, zabilježio. Tako je od Hrvata i Srba saznao. 


kako su se oni doselili na jug i tko ih je vodio. 


2. Pradomovina Hrvata. 


> Naši su pradjedovi vjerovali, da su Hrvati, Srbi i Slo- 


venci oduvijek ovdje stanovali, gdje i danas stanuju. -No, 
nije tako. Pradomovina Hrvata, Srba i Slovenaca bila 
je dalje na sjeveru, s onu stranu Karpata, gdje je bila 
pradomovina svih Slavena. To su prostrane ravnice 
između poljske rijeke Visle i ruske rijeke Dnjepra. Ta 
je ravnica bila puna golemih šuma, rijeka, jezera i mo- 
čvara. U šumama su bile čistine, na čistinama polja i 
pašnjaci, a uz rubove šuma smjestile su se kuće ili 
hiže od drva i pletera. U njima stanuju ljudi visoki i 
plavokosi — pređi naši. To su naselja starih Slavena. 
Znali su oni kuće graditi i na povišenoj obali rijeka i 
jezera, gdje su bili sigurni od poplave. 

Polja na čistini obrađuju drvenim plugom i zasiju 
prosom i raži. Na pašnjacima pasu stoku, u vodi love 
ribu, a u šumu idu po divljač i divlji med, jer im uljanici 
oko hiže ne dostaju. Stari su Slaveni bili, kako vidimo, 
ratari, stočari, lovci i pčelari. 

Kad biste pogledali kroz okno u hižu, vidjeli biste stol, 
klupe i ognjište, a oko njega žensku čeljad, gdje mijesi 
hljeb od prosena ili ražena brašna i sprema mlijeko i 


mliječne stvari. Ako je svečanost kakva, e onda se pri- 


premaju ribe, ptice, divljač i domaće životinje, nosi se 
slatka medovina, kvas od kisela mlijeka i pivo od slada. 
Onda se troši preko mjere. Gosti su dobro došli, razve- 
seljuju se glazbom, jer su Slaveni veliki prijatelji glazbe. 

Jedno naselje čine obično najbliži rođaci. Takvo se 
naselje zove zadruga. Na čelu je zadruzi starješina, 
obično najstariji član, koji u sporazumu s ostalim čla- 
novima zadruge zadrugom upravlja i dijeli poslove, jer 
je sav posjed zadruge zajednički. Imovina se ne dijeli. 
U zadruzi su svi ravnopravni, pa i žene, koje visoko ci- 
jene. Zadruga ostaje dotle na okupu, dok nije dom za 
nju postao premalen. Kad je dom postao premalen, onda 

se jedan dio zadruge odijelio, osnovao se nov dom — nova 
zadruga. Novu bi zadrugu osnovali na čistini, gdje je 


bila stara zadruga. Ako je čistina bila premalena, iskrčili 
bi šumu do čistine ili bi u blizini stare zadruge potražili 
podesnije mjesto za novu zadrugu. 


Veza između nove i stare zadruge nije prestala. Ve- 
zalo ih je stotinu veza: zajednička obrana od neprija- 
telja, zajedničke svetkovine, a naročito svijest, da su 


izašle od jednoga pradjeda, kojega štuju. Tu je zametak 
krsnoj slavi. Više takvih starih, novih i mlađih 
zadruga čini bratstvo, a više bratstva pleme. 
Kraj pak, na kojem je pleme obitavalo, zove se župa. 

Svaka župa ima svoj grad, kamo se za vrijeme po- 
gibli sklanjaju članovi župe. Nemojte misliti, da je taj 
grad sličan našim gradovima ili tvrđavama. Župski grad 
starih Slavena je samo kamenjem, drvljem i nasipom 
ograđeno mjesto, koje se lakše moglo braniti od nepri- 


jatelja, nego naselje na šumskoj čistini. Grad su gradili 
na mjestu, koje je od prirode već utvrđeno bilo, a volili 


su ga graditi u močvarama i na sutoku rijeka. 

Na čelu je župe župan, koji je sudac, vojskovođa i 
svećenik. Biraju ga obično iz najuglednijeg bratstva. Tu 
je zametak slavenskom plemstvu. 


Svako pleme živi samo za sebe. Često se sukobi sa 
susjednim plemenom, jer su plemena jedno drugome ne- 


prijatelji. Samo onda, kad bi neprijatelj zaprijetio svi- 
ma, samo onda bi se složili i izabrali kneza ili voj- 
vodu, koji je svima zapovijedao. Kad bi pogibao mi- 
nula, razvrgnuo bi se obično takav savez, a staro nepri- 
jateljstvo medu: plemenima počelo bi nanovo. Eto, u 
tome leži uzrok, zašto stari Slaveni u pradomovini svojoj 
nijesu stvorili države. 

No dešava se i to, da se bilo s kojega razloga takav 
savez plemena ne raspane, nego da zadrži zajedničkoga 
kneza i ostaje dalje na okupu. F. onda nastaje narod. 

To se dešava na pr., kad je neprijatelj neprestano pred 
vratima ili ako koje jače pleme nametne svoje ime svim 
ostalima plemenima, kako su to učinili Česi. Često. znade 
koje jako pleme oko sebe okupiti druga slavenska ple- 
mena i od njih stvoriti narod, kako su to u novoj domaji 
svojoj učinili Hrvati i Srbi. ; 

U pradomovini svojoj bijahu slavenska plemena zbog 
te razrožnosti svoje slaba, pak se nijesu mogla oprijeti 
Gotima i Hunima, koji su na vojničku uređeni 
bili. Oni su se Slavenima nametnuli za gospodare, a Sla- 
veni su im robovali. 


3. Vjera starih Slavena. 


Bizantski su pisci mnogo toga napisali o životu i obi- 
čajima Slavena. Oni su nam zabilježili i prve vijesti o 


vjeri. Oni pripovijedaju, kako Slaveni drže, da ima samo 


jedan bog, koji je gospodar munje i svjetlosti. Nažalost 
ne vele, kako se taj bog zove. Ime su njegovo zabilježili 
drugi pisci. No neprilika je u tom, što mu svaki pisac 
daje drugo ime. Jedni vele, da se zvao Svarog. Rusi 
ga zovu Perun, a Polapski Slaveni Svetovit. Rusi 
pripovijedaju, da se Perun prvi u proljeće gromom 
javlja razbijajući ledene okove, kojima je božica tmine 
Morana zemlju okovala. 

Vrhovni bog Svarog ima djecu Svarožiće. To su 
Sunce i Oganj. Božica proljeća je Vesna. 

Kad su Slaveni primili kršćanstvo, sasvim su zabo- 


ravili na stare bogove svoje. I da ih susjedni narodi nijesu 


u svoje vrijeme pribilježili, mi danas ne bismo za njih ni 
znali. Narodi slavenski su u pričama svojim zadržali živ 
spomen na vile, koje prebivaju u oblacima, šumama, 
vodama i planinama, gdje kolo vode, pa na suđenice, 
koje novorođenčadi dosuđuju sudbinu, i na vuko- 
dlake, divove, more i vještice. 

Iz svega ovoga vidimo dvoje: Slaveni su vjerovali u 
svijetla i tamna božanstva, u svijetle i tamne prirodne 
sile, koje vode vječni boj. To je borba između dana i noći, 
između ljeta i zime, između života i smrti, između dobra 
i zla, između plodnosti i neplodnosti. 

Bogovima se klanjaju pod vedrim nebom, u lugovirna 
i šumama. Svećenika nema. Žrtve prinose starješine, a 
gataju žreci. 

Glavne su svetkovine u uskoj vezi s godišnjim mije- 
nama. Na Badnjak, o zimskom suncovratu, slavi se 
rođenje mladoga boga ili božića, a to je pobjeda svijetloga 
boga nad zimskim bijesom. U proljeće slavi Vesna po- 
bjedu nad Moranom. No najveća je svetkovina Ku palo 
o ljetnom suncovratu, kad žito dozrijeva. Tad se pale 
kregovi. 

Slaveni vjeruju, da svaki čovjek ima dušu. Ta je 
duša besmrtna. Ona se nalazi u prsima, osjećamo je 
disanjem. Kad čovjek umre, duša se rastane s tijelom i 
čeka, dok se tijelo ne sahrani ili ne spali. Poslije pokopa 
prelazi ona u carstvo mrtvih, koje se zove nav. Tamo 
provodi duša onakav život, kakav je bio i na zemlji. 


4. Seoba sjevernih Slavena. 


Kada su se Slaveni naselili u pradomovini svojoj i 
koliko su vremena ondje ostali, ne znamo. Samo izdaleka 
naslućujemo po nekim bilješkama rimskih i bizantskih 
pisaca, kada su se iz pradomovine svoje počeli seliti. To 
se dešavalo tamo negdje između godine 200. i 500. poslije 


rođenja Isusova. Nisu se svi Slaveni selili najedamput i _ 


na sve strane. Jedni su se selili prije, drugi kasnije. J edni 
su se selili na zapad u današnju Njemačku sve do rijeke 
Labe, a i preko nje. To su Polapski Slaveni. Oni 
se po rijeci Labi zovu Polapci, kao što su se sta- 
novnici uz rijeku Dunav zvali Podunavci. Oni Slaveni, 

koji su na zapad došli samo do rijeke Odre, zovu se P o- 
ljaci. a oni, koji su se naselili u današnjoj Čehoslo- 
vačkoj, zovu se Čehoslovaci. Oni pak Slaveni, koji 
su ostali kod kuće, prozvali su se kasnije po german- 
skom plemenu Rusa Rusi. Oni su se pomalo pomakli 
dalje na sjever i sjeveroistok. ' 


5. Priča o Čehu, Lehu i Mehu. 


Tako veli znanost o seobi sjevernih Slavena. No sje- 
verni Slaveni pripovijedaju drukčije. Oni pripovijedaju, 
da su se sjeverni Slaveni doselili s juga, i to baš iz hrvat- 
skoga Zagorja, iz grada Krapine. Tamo se još danas gore 


. na brdu vide razvaline staroga grada krapinskoga. Tamo 


je, vele oni, živio još u doba rimsko knez Pano n, po 
rodu Slaven. Panon nije bio nezavisan knez. On se po- 
koravao rimskomu caru, koji mu je postavio za glavara 
namjesnika svoga Aurelija. ' 


Knez Panon je imao tri sina: Čeha, Leha i Meha 


*. N . .. .. . +.“ + 
i kćerku Vilinu. Poslije smrti očeve sagrade braća, 


da ne bude parbe medu njima o djedinu, još dva grada 
na susjednim brdima. Na jednom brdu je bio grad 


Psar, na drugome Šabac. Tako je svaki brat imao 


svoj grad i živio u njemu. 
Rimski namjesnik Aurelije je grdno tlačio narod. To 
se braći na žao dalo i oni se stanu dogovarati, kako da 
oslobode narod svoj od gospodstva rimskoga. No sestra 
njihova Vilina javi sve to Aureliju. Kad su to braća opa- 
zila, pograbe sestru i živu je zaziđu u jednu kulu grada 
krapinskoga, koja se još i danas po njoj zove Vilina kula. 
Kad su tako sestru kaznili, udare na Aurelija, ubiju 
ga i stanu se spremati na otpor. No kad su vidjeli, da je 
njih mnogo manje od Rimljana, koji su digli golemu 
vojsku i pošli na njih, pokupe narod svoj, prijeđu Dravu 


Dr. Srkulj: »Kratka povijest Hrvata.« 2 

i Dunav. Čeh krenu na sjeverozapad i osnuje Češku, a 
Leh i Meh prijeđu Karpate, gdje je Leh osnovao 
Poljsku, a Meh Rusiju. 


6. Seoba južnih Slavena. 


Na jug su se selili južni Slaveni negdje poslije smrti 
strašnoga kralja hunskoga A tile (453.), koji je pokorio 
slavenske i germanske narode sve do rijeke Rajne, To 
bijaše sredinom petoga stoljeća. Najprije su se Slaveni 
naselili do rijeke Save i Dunava, dakle 'do granice Bal- 
kana. Odanle su se Slaveni zalijetali i preko Save i 
Dunava da robe i plijene po carstvu bizantskom. Bi- 
zantska je država baš u to vrijeme ratovima tako osla- 
bila, da nije mogla Slavene odbijati, pa su se Slaveni 
počeli po pustim krajevima Balkanskoga poluotoka na- 
seljivati. ' 

Početkom šestoga stoljeća već su Slaveni naselili veliki. 
dio Balkanskoga poluotoka. Isprva nijesu ti Slaveni imali 
posebna imena. Prvi su dobili svoje, ime oni Slaveni, 
koji su zaposjeli istočni dio Balkanskoga poluotoka. Oni 
su dobili ime Bugari: Oni su to ime dobili po mon- 
golskom narodu Bugara, koji su se prešavši Dunav g. 679. 
smjestili u današnjoj Bugarskoj. Bugari su najprije 
pokorili one Slavene, koji su ondje nastavali, sami su 
naučili slavenski i zaboravili svoj jezik bugarski. Jedina 
im je uspomena ostala u tom, što su ondješnjim Slave- 
nima dali svoje — bugarsko ime. 

Dok je istočne balkanske Slavene ujedinilo jedno tuđe 
pleme, dotle je zapadne balkanske Slavene okupilo ple- 
me hrvatsko, a one Slavene, koji su bili između. 
Hrvata i Bugara, pleme srpsko. 

Oni Slaveni, koji su ostali Savi na sjeveru pa do Du 
nava od današnje Bratislave pa do Zemuna, zvali su se 
Panonski Slaveni. Zovu se tako po rimskoj po- 

krajini Panoniji. No nijesu svi Panonski Slaveni ostali 
u Panoniji, Sto godina poslije smrti. strašnoga Atile pro-. | 
valili su u Panoniju rođaci Huna Avari ili Obri 
Jedan dio Panonskih Slavena ostane i dalje u Patoniji 
služeći Avarima kod kuće kao ratari, a u ratu kao oh 
nje čete njihove. Drugi dio tih Panonskih Slavena ostavi 
Panoniju pa zaposjedne čitav kraj uz rijeke Muru i Mu- 
ricu, Dravu i Savu do Macelj-gore. Ti su Slaveni zadržali 
svoje slavensko ime, pa se zovu Slovenci. ' 


7. Dolazak Hrvata. 


| očna Poljaci i Rusi pripovijedaju, da su se de 
selili s juga, tako pripovijedaju Hrvati i Srbi, da su se 


doselili sa sjevera. Još u devetom vijeku pripovijedaju 


Hrvati, da su se doselili iz stare domaje svoje: Velike 
Hrvatske, koja je bila onkraj Karpata. Pozvao ih je oko 
& 626. bizantski car Heraklije, da dođu u Dalmaciju 
i da odanle protjeraju Avare. I dali se na put. Vodilo ih: 


je petero braće: Kluk, Lobel, Kosjenac, Muhlo 


i Hrvat i dvije sestre: Tuga i Buga. O tome je 


događaju ispjevao pjesmu hrvatski pjesnik Ivan Kuku- 
; ljević. Toj je pjesmi naslov; i 


Sedmero braće. 
(Oko g. 600.) 


Na Karpatim, Slavljanstva braniku, 
Gledaj eno čudnovatu sliku! 
Ispod strma podnebnoga puta 
Valja ti se plaz i rijeka ljuta. 
Nije plaz ni r'jeke tjek, 
Već je narod slobodan, 
Sa sjevera na jug zvan, 

| Da tu živi vječit v'jek. 


Hrabri vodje na čelu mu stoje, 

Svak sa sobom vodi pleme svoje, 

Kluk i Ljubel, Hrvat i Kosjenac, 

S Muhlom pletu bratske vlade v'jenac! 
Još dvije sestre s pratnjom svom, ' 
Tuga, Buga, u zbor taj, 

Od ljepote sipljuć sjaj 

. Spremaju se.u nov dom. 


Putem napr'jed ništa ih ne smeta, 
Nit oborska s gotskom sila kleta, 
Niti vode, brda, stijenje, gore, 
Dok ne padnu uz Jadransko more. 
Tu uz morski kršan br'jeg, 

Čim narodi na okol 

Sedam braće dvore stol, 

Svoj hrvatski smjeste st'jeg. . 


Davno ova minuše vremena! 
Preosta nam samo uspomena 
I grobovi sedmero djedova, 
Koje rajski krije štit bogova. 
AY s grobova čuješ glas: 
»Kad u slozi s bratom brat 
Za svoj dom će radit znat, 
Onda rodu stić će spas.« 


8. Dolazak Srba. 


I Srbi pripovijedaju, da su došli iz zemlje, koja je 
s onu stranu Karpata. Tamo u staroj domaji njihovoj 
umr'o je knez njihov i ostavio dva sina. Jedan od njih 
ostavi s polovicom puka staru domaju i pođe na jug, gdje 
mu je bizantski car Heraklije dao krajeve oko Soluna. Ti 
se krajevi Srbima nijesu svidjeli. Ostave ih s namjerom, 

da se vrate u staru domaju svoju. No kad su prešli Du- 
nav, požale, što su uradili, i zatraže ponovo u cara He- 
raklija druge krajeve za naseljenje. Car im dade zemlju 
istočno od Travunjana, Zahumljana i Duk- 
liana tamo, gdje su izvori Drine i gdje bijaše mjesto 
Ras na rijeci Raškoj kod Novoga Pazara. Po Rasu su 
Srbi dobili ime Rašani. Nova domovina njihova 
bijaše gorovita i osobito podesna za obranu od neprija- 
telja, naročito Bugara. 

Radi toga su se oko njih počela okupljivati druga ple- 
mena. Pomalo se počeše seliti u Dukljansku, Travunjsku 
i Zahumsku oblast, Tako se širilo ime srpsko te se naj- 
poslije koncem osmoga stoljeća stvorila srpska dr- 
žava. Prvi je srpski vladar Višeslav, , 

Srbi su bili pod utjecajem Carigrada. Odanle su pri- 
mili kršćansku vjeru. Budući da su Hrvati i Slovenci pri- 
mili vjeru iz Rima, to su Hrvati i Slovenci pali pod utje- 
caj zapadne rimske, a Srbi pod utjecaj istočne bizantske 
kulture. 


93. Naši krajevi prije dolaska Hrvata. 


Povijesno doba za naše krajeve počinje se g. 384. prije 
Isusova rođenja. Te su se godine sukobili Gr c i, koji su 
se na otocima dalmatinskim nastanili, s Ilirima, koji 
su tada u našim krajevima stanovali. Ti su Iliri govorili 
sasvim drugim jezikom, nego jezikom, kojim govorimo 
mi. Njihov je jezik srodan jeziku arbanaskom. Naši su 
djedovi mislili, da su Iliri bili Slaveni i da su oni praoci 
Hrvata, Srba i Slovenaca, Zato su htjeli za sva ta tri 
imena upotrijebiti jedno ime — ilirsko onako, kako 
danas stranci rado upotrebljuju ime jugoslavensko. 

Iliri su rano došli u sukob s Rimljanima. Rimljani su 
bili jači, pa su ih pokorili, a od zemlje njihove stvoriše 
pokrajinu Ilirik. Rimljani su kasnije Ilirik  raz- 

dijelili na dvije pokrajine: DalmacijuiPanoniju. 
Dalmacija se protezala od Jadranskoga mora do rijeke 
Kolubare i Ibra u Srbiji. Sjeverna joj je granica sezala 
skoro do Kupe i Save. Što je toj granici sezalo na sjever 
do Dunava, to je činilo Panoniju. U Dalmaciji je bio naj- 
znamenitiji grad Salona, blizu Splita, a u Panoniji 
oSiscija, današnji Sisak, i Sirmij, današnja Mi- 
trovica. ' 
Rimljani su blagotvorno djelovali u tim pokrajinama. 
Izgradili su mnogo gradova, među njima i Andauto- 
niju blizu Zagreba tamo, gdje je danas selo Ščitarjevo. 


Te su gradove povezali izvrsnim cestama tako, da su se. 


pređi naši još hiljadu godina po njima vozili. Sušili su 
močvare, sadili vinograde, brinuli se za obrt i trgovinu. 
Sve je to učinilo, da su pokrajine krasno procvale. Na- 
ročito su ukrasili gradove krasnim zgradama, opskrbili 
ih vodovodima i pitkom vodom, a car Dioklecijan po- 
digao j je na mjestu, gdje danas stoji Split, krasnu palaču. 


Te su pokrajine cvale, dok nije država oslabila. Slabiti 


je počela onda, kad su se različiti generali počeli boriti. 


za carsku vlast, i kad su preko Dunava počeii prova- 
ljivati barbarski narodi. K tomu se carstvo razdijelilo 
na Istočnorimsko carstvo, kojemu je bila 
prijestolnica Konstantinopol, i na Zapadnorimsko 
carstvo, kojemu je ostao prijestolnicom Rim. Granica 
između jednoga i drugoga carstva tekla je baš kroz naše 
zemlje tako, da je Dalmacija s Panonijom najprije pri- 
pala Zapadnorimskom carstvu, a onda Istočnorimskom 
carstvu. Zapadnorimsko carstvo nije se dugo držalo. Raz- 
rovali su ga germanski narodi. Srušio ga je g. 476. vođ 
germanskih plaćenika Odovakar. Odovakar je vla- 
dao Italijom i Dalmacijom. Odovakru oteše Italiju i Dal- 
.maciju germanski narod Istočni Goti, a njima zna- 
meniti bizantski car Justinijan (555.). Tako je Dal- 

omacija s Panonijom došla pod Istočnorimsko carstvo. 


Tako je ostalo doklegod se nijesu doselili Hrvati i Srbi. 


10. Sabor na Duvanjskom polju. 


Hrvati zapremiše sav kraj između rijeke Raše u Istri, 
rijeke Neretve, Jadranskoga mora i rijeke Vrbasa. To je 


Dalmatinska Hrvatska. Hrvati su prešli Kupu 
i Savu i zaposjeli čitavu zemlju do Drave. Ta se zemlja 
zvala Slovinska zemlja — Slavonija. Zovu 
jei Panonska Hrvatska. 

Kad su se Hrvati naselili u novoj domovini svojoj, 
nijesu odmah stvorili jednu državu. I u novoj su domo- 
vini živjeli onim životom, kojim su živjeli u staroj do- 
maji svojoj tamo za Karpatima, Imali su zadruge, brat- 
stva i župe. Nova je domovina bila vrlo podesna za 
župski život. Svaka se župa smjestila na jednom polju: 
jedna na Duvanjskom, druga na Sinjskom, treća na 
Kninskom, pa dalje na Ličkom, Krbavskom, Gackom, 
Modruškom polju i t. d. 

Brzo su Hrvati morali stvoriti veće oblasti. Morali su 
to učiniti radi toga, što su ih napadali susjedi, pa su se 
morali od njih braniti. Prvu je oblast osnovalo pleme 
Hrvat. Ono je okupilo sva plemena od Cetine do Raše, 
stvorilo prvu veliku oblast Hrvatsku s knezom 
na čelu. 

Hrvati su se mogli nesmetano uređivati po miloj volji 
svojoj, jer je bizantski car tamo na istoku vodio teške 
ratove s Arapima. Hrvati su ljuto pritisnuli Latine u rim- 
skim gradovima na obali morskoj. Oni su zatražili po- 
moći u cara bizantskoga, jer je on bio gospodar njihov. 
No on im nije mogao pomoći sve dotle, dok nije suzbio 
Arape. To je učinio car Konstantin IV. Bradati. Na nje- 
govu želju sazove knez hrvatski Porga hrvatski sabor 
na Duvanjsko polje baš one godine, koje su se 

Bugari prešavši Dunav ugnijezdili na Balkanu (679.). To 
je uopće prvi sabor hrvatski, što ga povijest po- 
minje. Sazvan je sabor na Duvanjsko polje, jer se ono 
već za Rimljana smatralo kao političko središte čitave 
Dalmacije. 

Po svim se župama hrvatskim raziđoše glasnici pozi- 
vajući narod, da se za dvadeset i pet dana oružan skupi 
na Duvanjskom polju. Kad je dvadesetipeti dan osva- 
nuo, slegla se na Duvanjsko polje sila naroda pod kne- 
zovima, županima i starješinama svojim. Dođoše posla- 
nici cara bizantskoga, dođoše poslanici pape rimskoga, 
dođoše mnogi svećenici i redovnici, što su ih Rim i Ca- 
rigrad poslali, dođoše poslanici gradova latinskih a i su- 
sjedna plemena srpska pod županima svojim, jer se 
s njima imalo ugovoriti, kamo da se postave međaši iz- 
među oblasti hrvatskih i srpskih. 

Taj je prvi sabor hrvatski trajao dvanaest dana. Osam 
se dana raspravljalo o crkvenim stvarima i krstio narod, 
koji se na saboru našao. Uredila se nadbiskupija u 


Splitu i biskupije po ostalim gradovima. Hrvati obećaju, | 


da ne će oružanom rukom u druge zemlje provaljivati, 
a papa rimski im je obećao, da će uz Hrvate biti Bog, ako 
bi drugi narod na njih navalio. i 

Četiri se dana raspravljalo o državnim poslovima. Naj- 
prije su točno odredili međaše između hrvatskih i srpskih 
oblasti, kao što i međe latinskih gradova, da bi se znalo, 
što je čije. 

Staru rimsku pokrajinu Dalmaciju razdijele na 
troje. Dalmacijom zvat će se odslije samo gradovi Za- 
dar, Trogir, Split, Dubrovnik i Kotor ali 
samo do zidina gradskih, i otoci Krk, Cres i Rab. 
Njima će i dalje biti gospodarom car bizantski. Čitava 
ostala Dalmacija gubi ime Dalmacija, a od nje postaju 
hrvatske i srpske oblasti. Štogod je zemlje uz more od 
Raše u Istri do Bojane na. jugu, zvat će se Hrvatska. Od 

rijeke Cetine do Raše je Bijela ili Dalmatinska 
Hrvatska, a od Cetine do Bojane Crvena Hrvat- 
ska. Crvenu Hrvatsku čine oblasti Neretljanska, 
Zahumska i Dukljanska, koje imaju svoje ro- 
đene knezove. ' 

Štogod je zemlje Crvenoj Hrvatskoj na istoku, pripade 
Srbima. 

Kad su tako uredili crkvene i državne stvari, vrate se 
poslanici u Rim i Carigrad, a svi drugi »pojdoše domom 
i u zemlju svoju«, kako pišu knjige starostavne. 

Tako je osnovana bila prva hrvatska oblast, koja se 
zove Dalmatinska Hrvatska ili ukratko Hr- 
vatska. U toj Hrvatskoj nije bio onaj dio Hrvatske 
preko Gvozda ili Kapele, koji se protezao sve do Drave i 
Dunava. To je Slovinska zemlja ili Panon- 
ska Hrvatska. Ona nije bila slobodna, njome su: 
gospodarili Avari. 


11. Sveta braća Ćiril i Metodije. 


Nijesu se svi Hrvati na Duvanjskom polju pokrstili. 
Dugo je vremena trebalo, dok su se i ostali Hrvati po- 
krstili. Teško je to išlo zato, što nijesu razumjeli jezika: 
latinskoga, koji je bio službeni jezik rimske crkve. Čitav 
je narod prigrlio kršćansku vjeru onda, kad je u crkvi 
slušao sv. misu i riječi evanđelja na jeziku slaven- 
skom. To je djelo sv. braće Ćirila i Metoda. 
Ćiril se isprva zvao Konstantin. Ime ćiril primio je: 
kasnije, kad se zakaluđerio. 

Sveta braća bijahu Grci, rodom iz Soluna, Budući da 
se u Solunu govorilo i slavenski, jer je čitava okolica so- 
lunska bila slavenska, to su i sv. braća govorila slavenski.. 
Roditelji su im bili vrlo imućni i ugledni, pa su djeci 
svojoj dali savršenu naobrazbu. Osobito je Ćiril volio: 
knjigu. Kad mu je bilo sedam godina, prisni mu se čudan 

san. Sanjao je, da su ga okružile djevice vanredne lje- 
pote, od kojih je mogao odabrati onu, koja mu se naj- 
bolje svidjela. I on je odabrao najljepšu i najdražesniju 
među njima. Ime joj je bilo Sofija. To je grčka riječ, 
a znači mudrost. Preporučio se njenoj zaštiti i mar- 
ljivo učio. Jer se učenjem i pristojnim ponašanjem  svo- 
jim vanredno isticao, pozvali su ga na carski dvor u Cari- 
grad, gdje je zajedno učio s mladim carem Mihajlom III. 


Kad je odrastao, ponudili su mu jednu kneževinu da 


njome upravlja. No Konstantin je otklonio sva odliko- 
vanja rekavši ovako: 

»To je dobro za one, koji to tko: za mene nema 
ništa bolje od nauke«, i ode u samostan, gdje se sasvim 
mogao posvetiti nauci i pobožnosti. U samostanu je našao 
brata svojega Metodija. * ' 

Uto zatraži moravski knez Rastislav od bizant- 
skoga cara Mihajla III., da mu pošalje ljude, vješte jeziku 
slavenskom, koji će propovijedati kršćanstvo na jeziku 
slavenskom, kojega narod njegov razumije. Car Mi- 
hajlo III. sjeti se svoga druga od učenja, Ćirila, pozove 
njega i brata mu Metoda preda se i rekne im: 

»Vi ste Solunjani, a Solunjani govore čisto slavenski, 
ajdete i propovijedajte vjeru Božju na Moravi«. 

Braća prihvate i spremiše se na posao. Prije svega tre- 
“bale su im crkvene knjige na slavenskom jeziku. No tih 
nije bilo. Da se dakle prevede sv. Pismo i crkvene knjige 
na slavenski jezik, trebalo je da Slaveni imaju pismo. No 
Slaveni u ono vrijeme nijesu imali svoga pisma, nego su 
»crtama i rezama čitali i gatali«, kako to jedan od uče- 
nika sv. Metoda pripovijeda. Trebalo je dakle načiniti 
pismena slavenska. Na taj se posao dao sv. Ćiril. On je 
stvorio pismo, koje se zove glagolica. Nije dakle 
izumio ćirilicu, kako to mnogi krivo misle. Ćirilicu je 
stvorio učenik sv. Ćirila Kliment. Uredivši slova uze 
sv. Ćiril prevoditi svete knjige na slavenski jezik. 


' 

Kad su tako sv. braća za svoj poziv sve udesila i ure- 
dila, odu u Veliku Moravsku, gdje su s velikim uspjehom 
propovijedala vjeru Hristovu na slavenskom jeziku. Iz 
Velike Moravske se slavensko bogoslužje raširilo i po 
Slovinskoj zemlji između Drave i Save, a odanle prijeđe 
i u Hrvatsku. U Hrvatskoj se osobito zagrijao za sla- 
vensku službu Božju ninski biskup Teodosije. 
Kad je veliko-moravski knez Svatopluk poslije smrti 
Metodijeve protjerao učenike njegove, onda su učenici 


.našli utočišta među Hrvatima, Srbima i Bugarima, koji 


su također prihvatili slavensko bogoslužje. 


Uspomena na djelovanje sv. Ćirila dugo se očuvala u 
narodu hrvatskom. O tome piše hrvatska knjiga staro- 
stavna: ' 

»I tako sveti muž Konstanc (sv. Ćiril) naredi popove 
i knjigu hrvatsku, i istumači iz grčkoga jezika... i učini 
knjige s papinim dopušćenjem, i naredi misu, i utvrdi 
zemlju u viru Isukrstovu«. 

Nijemci su prijekim okom gledali, kako s uspjehom 
djeluju sv. braća u Moravskoj, pa ih optužiše u Rimu, da 
propovijedaju krivv vjeru. Nato su sv. braća otišla u 
Rim do samoga sv. oca pape. Sv. otac papa je slavensku | 
službu božju odobrio i Ćirila učinio biskupom. No sv. 
Ćiril se razboli i umre u Rimu, gdje su ga pokopali u 
crkvi sv. Klimenta, Kasnije je papa na molbu panonskoga 
kneza Kocelja, koji je vladao između Dunava i Drave, 
Metodija učinio biskupom. No Metodije se vrati u Mo- 
ravu, gdje je kao nadbiskup umr'o' godine 889. 


12. Ljudevit Posavski. 


Franci su germansko ili njemačko pleme, koje se je 
naselilo u srednjoj i sjevernoj Francuskoj i ondje osno- 
valo franačku državu. Ta se država pomalo pro- 
širila na istok do Češke, a na jug za Karla Velikoga do 

Sredozemnoga i Jadranskoga mora. Karlo se g. 800. 
dao u Rimu okruniti za cara rims koga. Odonda 
imamo dva cara: jednoga na istoku u Carigradu, drugoga 
na zapadu, koji je udario prijestolnicu svoju u nje- 
mačkom gradu Ahenu. Jedan se zvao istočnorimski car, 
drugi pak zapadnorimski car. Karlo Veliki je prisilio i 
kneza Dalmatinske Hrvatske i kneza Panonske Hrvatske, 
te su priznali njega za vrhovnoga gospodara svojega. 

Pod Franke su došli i Slovenci. Isprva su se oni 
pokoravali Avarima, koji su ih nemilice ugnjetavali. 
Sami su bili preslabi da se oslobode ispod jarma avar- 
skoga. Pomogli su im Bavarci, koji su bili njemačkoga 
plemena. Tad su im se Bavarci nametnuli za gospodare 
i to pod vidom, da među njima šire vjeru kršćansku. 

Pod Bavarcima bijahu Slovenci samo kratko vrijeme. 
I Bavarcima i Slovencima zavlada Karlo Veliki. 
Karlo ostavi Slovencima domaće knezove njihove. To se 
promijenilo za nasljednika Karla Velikoga Ljudevita 
Pobožnoga. Franački su upravnici (zvali su ih 
markgrofi) nemilice tlačili puk slovenski, koji je čekao 
čas, da se oslobodi jarma franačkoga. To se zbilo, kad se 
na Franke digao knez Posavske Hrvatske Ljudevit 
Posavski, kojemu je prijestolnica bila Sisak. 

Kako su franački inarkgrofi zulumima svojim brzo do- 
dijali Slovencima, još su brže dodijali Posavskim Hrva- 
tima. Njima su, kako pišu knjige starostavne, i sitnu 
djecu otimali i psima svojima za hranu bacali. Knez nji- 
hov Ljudevit potuži se caru Ljudevitu Pobožnomu. Ali 
kad nije našao pravde u cara, ustane protiv sile njegove 
i pozove Bornu, kneza Dalmatinske Hrvatske, da mu 
pomogne u borbi za slobodu. Ljudevit pozove i Slovence, 
da ustanu protiv sile franačke, a pozove i srpsko pleme 
Timočana, koje je nastavalo oko rijeke Timoka. Oda- 
zovu se Slovenci, odazovu se i Srbi Timočani ali ogluši se 
knez Borna, koji pristane uz Franke. Ljudevit se dakle 

morao boriti na dvije strane: i protiv Franaka i protiv 
Borne. 


Isprva je Ljudevit bio sretan. Potukao je franačku 
vojsku, potukao na Kupi i kneza Bornu, koji je jedva živ 
iznio glavu svoju. Tri je godine Ljudevit sretno odbijao 
goleme vojske cara iranačkoga, najposlije je ipak oslabio. 


Sl. 1. Natpis hrvatskoga kneza Trpimira. 


Ovaj kameni odlomak, koji je valjada bio dio nekakva crkvenog 

ukrasa, zanimliiv je i po ukrasu svojem i po napisu na njemu. Ukras 

je značajan za hrvatske spomenike iz onoga vremena. Od natpisa 

se čitaju samo ove latinske riječi: Pro duce Trepim (ero), 

što će reći: Za vladanja kneza Trpimira. Ovaj kameni odlomak je 
nađen kođ Solina. 


Premalena je bila Posavska Hrvatska zajedno sa Slove- 
nijom protiv golemoga carstva franačkoga. Morao je bje- 
žati. Pobjegao je najprije k Srbima, a onda u Dalma- 
tinsku Hrvatsku, gdje ga je ujak Bornin dao pogubiti 
(8283.). : 

Franci su godine 822. osvojili i pokorili Posavsku Hr- 
vatsku. 

Ljudevit Posavskijejedini vladarjugo- 
slavenski u ono najranije doba, koji je 
okupio oko sebe Slovence, jedan dio 
Hrvata i Srba sve od Soče do ušća. Ti 
moka u Dunav. 

Panonska Hrvatska je ostala pod gospodstvom  fra- 
načkim sve do dolaska Madžara, kad je u borbi s njima 


Sl. 2. Hrvatski kneževski dvor u Biaćima. 


Hrvatski su knezovi imali više dvorova, u kojima su stanovali, Je- 
dam je bio u Biaćima. Inžinir_ Ćiril Iveković složio je taj dvor 
onako, kako je za hrvatskih knezova izgledao. 


poginuo posljednji knez Panonskih Hrvata — Bra- 
slav (896.). 

Sretnija je bila Dalmatinska Hrvatska. Ona je imala 
nekoliko jakih vladara. Prvi od njih je Trpimir (sl. 1.), 
koji g. 852. državu svoju zove »kraljevstvo Hr- 
vata« U ratovima s Mlečanima se proslavio Dom a- 
goj, čije je ime postalo Mlečanima strašno. Zdeslav 
je zauvijek oslobodio Dalmatinsku Hrvatsku vrhov- 

ništva iranačkoga, a Branimir vrhovništva bizani- 
skoga. Tako je Dalmatinska Hrvatska ojačana i ne- 
zavisna dočekala novoga neprijatelja — Madžara. 
Baš u to vrijeme su se latinski gradovi Dalmacije ob- 
vezali plaćati vladaru hrvatskomu danak u zlatnim du- 
katima. A i Mleci su od toga vremena plaćali Hrvatskoj 
danak za slobodnu plovidbu po hrvatskim stranama Ja- 
dranskoga mora. Hrvatski su knezovi imali svoj dvor 
u Biaćima (sl. 2.). ' 

Najjadnije su prošli Slovenci. Car Ljudevit Pobožni 
svrgne domaće knezove njihove i nametne im franačke 
ili njemačke grofove. Njemački su grofovi i biskupi do- 
vodili njemačke naseljenike i ponijemčivali slavenski 
svijet. Na taj se način opseg zemalja, u kojima su sta- 


novali Slovenci,' suzio na zemlje, koje danas oni na-' 


stavaju. Tako su Nijemci zagospodovali nad Slovencima. 


Njemačko se gospodstvo održalo sve do g. 1918. Po- 


sljedica je bila, da Slovenci nisu nikada osnovali ni 
imali svoje države, 


13. Tomislav. 


Godine 1925. proslavismo mi Hrvati biljadugodišnjicu 
prvoga kralja našega Tomislava. Hiljadu je go- 
dina prošlo, što je Hrvatska postala 
kraljevinom. To je dakle bilo godine 925. 
Zasluga je to kralja Tomislava, koji bijaše 
»mlad i krepak u rvanjih«, kako to ljetopisac pripo- 
vijeda. ' 

Tomislav bijaše isprva knez Dalmatinske Hrvatske, 
koja je tada bila lijepo uređena država. U ono vrijeme 
Provališe Madžari, srodnici Huna i Avara, iz da- 
našnje istočne Rumunjske preko Karpata u veliku ni- 
zimu, što se pružila uz rijeke Dunav i Tisu. Madžari su 
došli iz Ugrije, zemlje, koja leži na srednjem Uralu. Po 

toj Ugriji prozvaše Madžari novu domovinu svoju Ugrija 
ii Ugarska. A 

Madžari bijahu konjanički narod. Na brzim i laganim 
konjima svojim zalijetali su se oni pod vođom svojim 
Arpadom preko Dunava i Save na Balkan, pa na 
zapad u Italiju i Njemačku, da plijene i haraju. Pre- 
plivali su oni i Dravu, poharali su Panonsku Hrvatsku, 
prešli su Kupu i provalili u Dalmatinsku Hrvatsku. Na 
zlo su se namjerili bili. Dočeka ih Tomislav. »I činiše 
među sobom mnoga rvanja, i vazda Arpad izgubljaše«, 
veli knjiga starostavna. Tomislav odbije Madžare od 
Dalmatinske Hrvatske i protjera ih preko Kupe, Save i 
Drave natrag u Ugarsku. Tako je Tomislav oslobodio 
Panonsku Hrvatsku od madžarske nevolje. Zahvalni ga 
Panonski Hrvati izaberu knežom svojim. Tako je 
Tomislav sjedinio Panonsku Hrvatsku 
s Dalmatinskom Hrvatskom i stvorio od 
njih jednu državu — Hrvatsku. 

U to vrijeme bijaše najmoćniji vladar na Balkanskom 
poluotoku bugarski car Simeon. On je ljuto pritisnuo 
cara bizantskoga. Car se obrati za pomoć hrvatskom 


knezu Tomislavu i povjeri mu upravu Dalmacije. Kad | 


je tako Tomislav dobio na upravu i Dalmaciju, a Pa- 
nonsku Hrvatsku je već imao, onda se dade godine 
925. okruniti za kralja hrvatskoga. 

Uz cara bizantskoga pristane i srpski knezZaharija. 
Kad je Simeon zbog toga poharao zemlju Zaharijinu, 
nađe on i narod njegov zaštite u Hrvatskoj. Simeon se 
radi toga spremao na osvetu. Dvije je godine utratio na 
to. A imao je zašto! Tomislav je mogao dići vojsku od 
100.000 pješaka, 60.000 konjanika i 180 što većih i što 
manjih lađa. Toliku vojsku je rijetko koji vladar u ta- 
dašnjoj Evropi dići mogao. Simeon pošalje vojsku svoju 
na Hrvatsku. Tomislav je dočeka u gorama hrvatskim i 
ametom smlavi. Dugo su još pisci grčki pričali o slavnoj 

pobjedi Hrvata. Pa i tamo daleko u Rusiji je ruski 
ljetopisac taj dogođaj zabilježio riječima : »Simeon pođe 
na Hrvate i pobijeđen bi od Hrvata«. 

Za vlade Tomislavove porodila se teška borba za 
crkveni jezik, koja je vrlo oslabila državu hr- 
vatsku. Kad je naime Tomislav postao upraviteljem 
Dalmacije i grada Splita, zatražio je nadbiskup splitski, 
da bude on prvim crkvenim glavarom u čitavoj državi 
hrvatskoj. Dotada je on bio samo nadbiskup Dalmacije, 
a to će reći gradova Splita, Trogira, Zadra, Dubrovnika 
i Kotora pa otoka Cresa, Krka i Raba. Čitave ostale 
hrvatske države bijaše duhovni poglavar biskup u Ninu. 
On je bio hrvatski biskup. 

U nadbiskupiji splitskoj bijaše službeni jezik u crkvi 
jezik latinski; latinski se služila služba Božja. U biskupiji 
ninskoj. se služba Božja služila na hrvatskom jeziku, 
službeni jezik bijaše dakle hrvatski. Nadbiskup splitski 
zatraži, da biskup ninski bude pod njim i da se ukine 
hrvatski jezik u crkvi. Nadbiskup se naime bojao, da ga 
narod hrvatski ne će smatrati za crkvenoga glavara svo- 
jega, doklegod se bude služba Božja služila na hrvatskom 
jeziku. 

To su pitanje riješili crkveni sabori u Splitu 
god. 925. i 928. Na prvom saboru bijaše uz Papinske legate. 
i dalmatinske biskupe još i kralj Tomislav, humski knez 
Mihajlo Višević i više srpskih župana. Na saboru je od- 
lučno branio prava hrvatske crkve biskup ninski Grgur. 
Uzalud! Sabor je zaključio, da se vlast nadbiskupa split- 
skoga protegne na čitavu hrvatsku državu, biskupija se 
ninska ukida, a ukida se i slavenski jezik u crkvi. Sla- 
venski smiju vršiti službu Božju samo još oni klerici i 
monasi, koji su zaređeni, a u 'crkvama nadbiskupije 
samo onda, ako nema latinskoga svećenika. 

Kralju Tomislavu nijesu bili zaključci splitskog sa- 
bora po srcu. To se vidi iz ovoga zaključka splitskoga 


Dr. Srkulj: »Kratka povijest Hrvata.« 3 

sabora: »Ako bi kralj Hrvata (Tomislav) i velikaši 
hrvatski poželjeli, da sve biskupije u opsegu nadbiskupije 
splitske stave pod vlast svoga biskupa (ninskoga), 
onda nijedan od naših biskupa ne će u čitavoj zemlji 
njihovoj ni krstiti ni crkve ni svećenike posvećivati ...« 
Sabor se, kako vidimo prijetio kralju Tomislavu, jer 
kralj nije bio sa zaključcima zadovoljan. Još manje su 
bili zadovoljni svećenici hrvatski, pa je već na saboru 
samom >»išao šapat i mrmor od usta do usta«. Biskup 
ninski Grgur se obrati na papu Ivana X., da obrani pravo 
svoje biskupije i pravo slavenske službe Božje. 


Papa nije doduše potvrdio zaključke splitskoga sabora, 
ali ih nije ni zabacio : prepustio je to drugome splitskom 
saboru, koji se sastao potkraj g. 927. ili početkom 
g. 928. Taj je sabor ukinuo biskupiju ninsku, a biskupu 
ninskomu Grguru ponudio biskupiju skradinsku, si- 
sačku ili duvanjsku, gdje su nekad biskupije bile. 
O zabrani slavenskoga jezika nema nikakva zaključka. 
Novi Papa je potvrdio te zaključke. U potvrdnici veli 
papa biskupu Grguru: »Grguru pak, koji je silom pri- 
lika postao biskupom u zemlji Hrvata, zapovijedamo, da 
biskupuje jedino u crkvi skradinskoj i bezuvjetno mu 
zabranjujemo, da sebi prisvaja tuđe biskupije; ne učini 
li toga, mi ćemo ga sigurno izopćiti.« 

Kralj Tomislav umre negdje oko g. 930. On je najzna- 
menitiji kralj hrvatski. Njegovo je djelo, da su se Dal- 
matinska Hrvatska i Panonska Hrvatska sjedinile u jednu 
državu. Njegova je zasluga, da se zemlja između Drave, 
Save i Kupe nije pomadžarila. Hrvatska je za: vlade 
njegove vrijedila kao velika vlast. Granicom na sjeveru 
bila je Drava, na jugu Neretva, na istoku Drina, a na 
zapadu Jadransko more. 


“slavove države kralj Petar Kresimir IV. Radi toga 

14. Petar Kresimir KV. 

Za nasljednika Tomislavovih je Hrvatska mnogo stra- 
dala od domaće nesloge i rata. Hrvatska je pala s visine, 
na kojoj je za Tomislava bila. Najmanja je bila baš oko 
godine 950., kad je car Konstantin VIL Porfirogenet o 
Hrvatima i Srbima pisao. Tada je Hrvatska imala za po- 
lovicu manje vojske i brodova, nego što iu je imala za 
kralja Tomislava. A i država je bila za polovicu manja 
od Tomislavove. Otpala je Bosna, otpala Neretva, otpala 
Dalmacija tako, da'je na jugu granica bila rijeka Cetina, 
na istoku Vrbas i donja Bosna. 

Hrvatska se opet opor avila za kralja Mihajla Kre- 
simira I. i sina njegova kralja Držislava. 
Iz toga vremena imamo jedan znamenit kameni spo- 
menik. To je nadgrobna ploča kraljice Jelene (sl. 3.), 
majke Držislavove, a žene Kresimira 11. Kameni nam 
natpis u latinskom jeziku jasno kaže, da je Kresimir JI. 
bio kralj. Natpis potječe iz g. 975. 

Za sinova kralja Držislava nastane opet metež u dr- 
žavi hrvatskoj. Jedan od njih pozove dužda mletačkoga 
Petra II. Orseola u pomoć. Dužd uskrati danak, 
što su ga Mlečani za slobodnu plovidbu uz obalu našu 
plaćali. Došao je dužd s brodovljem mletačkim i osvojio 
dalmatinske gradove i otoke. To se desilo oko g. 1000. 

Priča pripovijeda da se već Držislav zaratio s duždom 
mletačkim Orseolom. Zla ga sreća snađe, u boju ga Mle- 
čani uhvatiše, kazuje priča naša. Dužd je negdje čuo, da 
je kralj hrvatski vještak u igri šaha, pa mu je obećao; da 
će ga pustiti na slobodu, ako njega redom tri puta u igri 
pobijedi. Držislav doista pobijedi. Dužd ga pusti na slo- 
bodu, a Držislav uze na spomen oslobođenja svojega za 
grb ploću igre šaha. Tako posta i osta šah grbom hrvat- 
skim sve do danas. 

Hrvatsku je državu opet podigao na stepen Tomi- 

ga zovu »Obnovitelj hrvatske države«. Kresimir IV. 
je proširio državu svoju i na kopnu i na moru. Na kopnu 
je dobio Bosnu, na moru Dalmaciju. Opet se granica 
proiezala na istoku do Drine, na jugu do Neretve. Zato 
se prozvao »kralj Hrvatske i Dalmacije«. No s Dalma- 


a» 


SI. 3. Nadgrobna ploča kraljice Jelene. 
Učeni ravnatelj arheološkog muzeja u Splitu don Frane Bulić našao 
je u crkvi kod »Gospe od Otoka« u Solinu nadgrobnu ploču, razbi- 
jenu u neko devedeset komada, koje ie velikim trudom složio i pro- 
čitao ono, što je latinski bilo napisano. Hrvatski glasi: »U ovom 
grobu počiva kraljica Jelena, službenica Božija, žena Mihaila kralia, 
a majka Stjepana kralja. Ona se odreče kraljevskoga sjaja dana 
osmoga mjeseca listopada. I bi ovdje pokopana od upućenja Gospo- 
dinova 976. i t. d. 


cijom je Kresimir dobio Latine, pa se na njih mnogo 
obazirao. 

Po odluci lateranskoga koncila imala se ukinuti sla- 
venska služba Božja u Hrvatskoj. To je proveo g. 1060. 
crkveni sabor u Splitu, na koji su došli svi biskupi 
hrvatske države. Slavenska služba Božja zabranjuje se; 
služba Božja smije se služiti samo na jeziku latinskom 


ili grčkom. Zabranjeno je pod kaznom prokletstva zare- - 

divate Hrvate, ako nisu vješti latinskom jeziku. Ta je 
zabrana imala strašne posljedice po državu hrvatsku. 
Narod nije htio znati za to. Stvorile su se dvije stranke : - 
jedna narodna, koja je bila za hrvatsku službu 
Božju, druga latinska, koja je htjela u crkvi imati 
latinsku službu Božju. U narodu su radi toga nastale 
silne trzavice. Svrha ipak nije bila postignuta, slavenska 
se služba Božja održala i dalje, te je najposlije papa Ino- 
centije IV. dopustio slavensku službu Božju g. 1248. senj- 
skomu biskupu Filipu. 


15. Dimitrija Zvonimir. 


Petar Kresimir IV. je, kako to jedan učeni Nijemac 
veli, u prvom redu bio kralj Hrvata, ma da je dopustio 
progon slavenske službe Božje. Zaključke stvara u spo- 
razumu sa svojim velikašima, županima, dvorskim či- 
novnicima i knezovima, od kojih najodličniji nose naslov 
ban. Pobožan je i rado daruje crkve i samostane. Tako 
je darovao samostanu sv. Krševana u Zadru otok Maon 
u »našem dalmatinskom moru« i to zato, što 


je »svemogući Bog proširio kraljevstvo naše i na kopnu 


ina moru«. Službu kancelara dvorskoga obnaša biskup 
kninski, koji je biskup hrvatski, a kojemu se vlast 
proteže sve do rijeke Drave. Jer je stalno pripojio Dal- 
maciju kraljevstvu hrvatskomu, nosi naslov »kralj Hrvat- 
ske i Dalmacije. 

Petar Kresimir IV. je umr'o g. 1074. Tijelo mu salhra- 
niše u crkvi sv. Stjepana pod Klisom, gdje su sahranjeni 
bili i ostali kraljevi hrvatski. Sarkofag, u kojem je po- 
čivao, postojao je još u XIII. vijeku. Crkva Sv. Stjepana 
je nastradala za osmanlijskih provala; samostanci; koji 
su je čuvali, su se razbjegli. Ostatke njezine pokriva krš 
i zemlja i čeka slučaj, da bude otkrivena. Tu je sebi 
zadaću postavio naš glasoviti učenjak na polju crkvenih 


. SL 4. Lik kralja hrvatskoga, valjada Petra Kresimira IV. 
Tai se lik kralja nalazi na kamenoi ploči u krstionici splitskoj. Krali, 
za koga misle, da je Petar Kresimir IV., siedi na prijestolu. 

starina don Fran Bulić, začasni ravnatelj arheološkoga 
muzeja u Splitu. 

U krstionici splitske stolne crkve sačuvana nam je 
jedna ploča s likom nekoga hrvatskoga kralja iz XI. sto- 
ljeća (sl. 4.): kralj sjedi na prijestolu s krunom na 


glavi (sl. 5.), a s krstom i državnom jabukom u rukama. 


Ta je ploča prvobitno bila u stolnoj crkvi splitskoj, očito 
dio jedne cjeline, koju danas ne poznamo, a koju je crkvi 
poklonio jedan kralj. hrvatski. 
Neki hrvatski učenjaci naslućuju, 
da bi to mogao biti lik kralja 
Petra Kresimira IV. 

Posljedice toga razdora u na- 
rodu vidimo poslije smrti kralja 
Petra Kresimira IV. Petar Kresi- 
mir IV. nije imao od srca poro- 
da. Za nasljednika odredi sinov- 
ca svojega Stjepana. No Stje- 
pan je bio pristaša latinske stran- 
ke, zato ga ne htjede priznati na- Ko kui ru gli ziva 
rodna stranka nego izabere Za 4; složio je hrvatski 
kralja vođu svoga Slavca iz  poviesničar Ivan: Kuku- 
Poljica. Slavca maknuše protiv-  ljević hrvatsku krunu. 
nici s pomoću pape Grgura VII. 

Grgur VII. pošalje protiv Slavca saveznike svoje Nor- 
mane iz Južne Italije. Normani zarobe Slavca i od- 
vedu sa sobom u Južnu Italiju, a Hrvatska osta 
bez kralja. Najposlije se slože obje stranke i izaberu 
za kralja bana Slovinske zemlje Dimitriju Zvo- 
nimira. Zvonimir je imao ženu Jelenu, se- 
stru madžarskoga kralja Ladislava. Narod ju je zvao 
Lijepa. To je Zvonimiru podiglo ugled. Zvonimira 
je okrunio poslanik pape Grgura VII. Krunio ga je | 
sa starom hrvatskom krunom, nova je samo bila 
zastava, koju je papa poslao. Zastava je značila, da 


SL 5. Kraljevska kruna 
hrvatska. 

će Zvonimir vjeran biti papi i pomagati mu u svim 
vojnama, koje će papa voditi. A Grgur VII. ih je mnogo 
vodio. U znak vjernosti svoje davao je kralj Zvonimir 
papinskoj stolici 200 dukata godišnje. To ne bijaše ništa 
neobično. Tada je više kraljeva evropskih papu Gr- 
gura VII. priznavalo za vrhovnoga gospodara. , 

Najznatnije djelo Zvonimirovo bijaše dogradnja nove 
stolne crkve u Kninu, koja je bila posvećena Bl. Djevici 
Mariji. Kninski biskup bijaše poslije nadbiskupa split- 
skoga najznamenitija ličnost u državi hrvatskoj, prvi na 
kraljevu dvoru, a Knin najznatniji grad u unutrašnjosti. 
Tamo je kralj hrvatski imao dvore svoje. Kninski biskup 
bijaše na čelu kraljevskoj kancelariji, koja je izdavala 
povelje u kraljevo ime. Kninski biskup imađaše već 
g. 1048. naslov hrvatski biskup, a biskupija mu 
se protezala sve do rijeke Drave. Tako ugledni biskup 
trebao je da ima i uglednu crkvu, koju je počeo graditi 
Petar Kresimir IV. Građena je na jednoj uzvisini knin- 
skoga polja, koja se zove Biskupija. Crkva je dograđena 
za kralja Zvonimira, te se svečano posvetila. Posvetu je 
obavio Lovro, nadbiskup splitski, prijatelj kralja Zvoni- 
mira. Pdsveta je obavljena na najsvečaniji način. Na 
posvetu su došli svi biskupi hrvatski, opati samostana, 
velikaši i župani, a i sam kralj Zvonimir s kraljicom 
Lijepom; oni su odsjeli u svojem kraljevskom dvoru, 
koji je nedaleko crkve stajao bio. 


Premda je Zvonimir volio latinske svećenike, ipak nije 
proganjao glagoljaše; tako su se zvali slavenski svećenici, 
Nasuprot, on je darovao samostanu Sv. Lucije kod Baške 
na otoku Krku, kad je tamo boravio, neko zemljište. Dva- 
naest godina poslije smrti njegove dao je opat samostana 
Sv. Lucije taj poklon Zvonimirov uklesati u kamen i to 
glagoljskim pismenima, a hrvatskim jezikom i postaviti 
ga u crkvu Sv. Lucije, gdje još i danas stoji. To je ujedno 

naš najstariji hrvatski spomenik, a na njemu stoje riječi : 

'v'nimir kral hr'vat'sk, 

Kad je papa rimski pozvao Zvonimira da pođe na 
vojnu u Sv. Zemlju (Palestinu), da tamo vojuje za oslo- 
bođenje groba Spasiteljeva, ne htjede narod čuti za to, 
pa ga ubije na Kninskom polju u Dalmaciji. Tamo je 
naime Zvonimir sazvao sabor, a na sabor su u ono vri- 
jeme Hrvati dolazili oružani. Tako pripovijeda predaja. 

Još u 16. vijeku pripovijeda jedan ljetopisac hrvatski 
o smrti kralja Zvonimira ovako: 
Kralj hrvatski Zvonimir htjede osloboditi sveta mjesta, 
u kojima je Spasitelj živio i naučao (Jerusalem i Betle- 
hem) ispod vlasti muslimanske. U tu je svrhu naložio 
Slovincima i Hrvatima, da oružani dođu na Petrovo 
Polje ispod Knina. Kad su Slovinci razumjeli riječi kralja 
svojega, uskliknuše: ' 

»Što radi taj. kralj! Nikada više ne viđesmo djece 
svoje, žena svojih ni domovine svoje. Čemu da se prtimo 
preko dalekoga mora?« 

Razljućeni Slovinci nagovoriše tajnika kraljeva i pe- 
harnika imenom Tadiju, da kralja iz osvete noću ubiju. 
Bijaše to noću tridesetoga ožujka (1089.), kad su ta dvo- 
jica u kraljevski šator ušla i kralja smrtno ranila. 

U posljednji čas pozove kralj Zvonimir sve podložnike 
svoje k sebi, te uzme pred njima govoriti: 

»Oj, nevjerni vi Slovinci, tko vas je uputio, da me 
ubijete? Vazda ste bili nezadovoljni pod žezlom mojim. « 

Zatim reče Hrvatima: 

»Oj, vjerna braćo moja Hrvati i Dalmatinci, žalim vas 
iz svega srca svoga, što sam vam posljednji bio kraljem. 
Odsada ćete vazda biti podloženi tuđemu vladaru. « 

Tako pripovijeda priča. No. veliki naš povjesničar 
Klaić veli ovako: 

Niti je Zvonimir poginuo prijekom smrti, niti je on 
bio upravo posljednji kralj hrvatski; ali on je doista bio 

posljednji veliki kralj Hrvata, pa se narod 
za kasnijih burnih vremena rado sjećao lijepoga mira i 
sigurnosti za vladanja njegova. »I za dobroga kralja Zvo- 
nimira biše vesela sva zemlja, jere biše puna i urešena 
svakoga dobra, i gradovi puni srebra i zlata. I ne bojaše 
se ubogi, da ga izji bogati, i nejaki da mu vazme jaki, ni 
sluga da mu učini nepravo gospodin, jere kralj svih bra- 
njaše... I tako veliko bogactvo biše, tako u Zagorje, 
kako u 'Priigria, za pravednoga kralja Zvonimira. I biše 
puna zemlja svakoga blaga, i biše veće vridna ureha na 
ženah i mladeh ljudij, i na konjih (pa i ostaloga blaga). 
I zemlja Zvonimirova biše obilna svakom raskošom, ni 
se nikogar bojaše, ni jim nitkore mogaše nauditi razmi 
(osim) gniv Gospodina Boga,« veli knjiga starostavna. 


16. Petar FK. 


Da nije Zvonimir bio posljednji kralj jezika hrvat- 
skoga, vidimo po tom, što ga je naslijedio sinovac Petra 


Kresimira IV., Stjepan, koji se povukao bio u sa- 


mostan, Stjepan je samo kratko vrijeme vladao. S njim 
legne u grob posljednji odvjetak roda Trpimirova 
g. 1090. 

Poslije smrti Stjepanove otimale su se za krunu hr- 
vatsku opet dvije stare stranke: narodna, koja je htjela 
za kralja Petra, sinovca kralja  Slavca, a druga, la- 
tinska, koja je htjela madžarskoga kralja Ladislava, 
brata udovice Zvonimirove, kraljice Jelene. Ladislav 
prijeđe Dravu. Tražio je Hrvatsku kao baštinu sestre 
svoje Jelene. Slavonija ili Slovinska zemlja prizna ga za 
kralja; ali ne htjede ga priznali Hrvatska. Kad je došao 
do Gvozda, koji je dijelio Slovinsku zemlju od Hrvat- 
ske, dočekaju ga Hrvati. Već su započele borbe, kadno 
se Ladislav morao vratiti kući. U zemlji pak između 
Drave i Gvozda postavi za kralja sinovca svoga Almoša. 

U Zagrebu osnuje godine 1094. za cijelu zemlju biskupiju. 
Prvim biskupom učini Čeha Duha. To _je prvi 
put što se Zagreb u povijesti spominje. 

Hrvati protjeraše doskora Almoša. Tako ostade Petar 
kraljem u Hrvatskoj. Protiv Petra pošalje nasljednik 
Ladislavov Koloman svoju vojsku. Do boja dođe kod 


Gvozda. Petar pade, a Madžari dopru do mora. Ju- 


načka smrt kralja Petra duboko se zasjekla u dušu na- 
rodu hrvatskomu. Goru, u kojoj je pao, prozvali su P e- 
irovom gorom. 

Hrvati protlensiu ponovo Madžare preko Drave. 
G. 1102. povede sam Koloman vojsku na Hrvate. Hrvati 
ga junački dočekaju. Ne vjerujući Koloman bojnoj sreći, 
ponudi Hrvatima, da se mirnim putem nagode. Hrvati 
pristanu i pošalju u tabor njegov dvanaest župana svojih. 
Svaki je župan zastupao jedno od dvanaest plemena hr- 
vatskih. Oni sklope s Kolomanom ugovor, koji se latinski 
zove Pakta konventa. Glavne su točke toga 
ugovora ove: 

Hrvati primaju madžarskoga kralja 
Kolomanainasljednikenjegovezakralja 
Hrvatske i Dalmacije. Hrvatska i Ugar- 
ska imat će doduše jednoga istoga vla- 
dara, ali ostaju i dalje svaka za sebe 
posebna nezavisna država. Kralj Kolo- 
man i nasljednici njegovi krunit će se 
posebno za kralja hrvatskoga, a po- 
sebno za kralja ugarskoga. Kralj Kolo- 
man i nasljednici njegovi rješavat će 
hrvatske državne poslove na hrvatskom 
državnom saboru. 

Nakon što je narod hrvatski okupljen u vojsci primio 
taj ugovor, povedu Hrvati Kolomana u Biograd na moru, 


gdje su ga starom krunom hrvatskom okrunili za kralja 
hrvatskoga i dalmatinskoga. Koloman je otada nosio 


i 

naslov »Kralj Ugarske, Hrvatske i Dalmacije (rex Hun- 
gariae, Croatiae et Dalmatiae). ' ' 

Tako je došla na prijestol hrvatski madžarska kuća 
Arpadovih potomaka. Arpadovići su vladali Hr- 
vatskom od godine 1102. do godine 1301., kad je rod 
Arpadovića u muškom koljenu izumr'o. 


Odsjek drugi: 


OD HOLOMANA DO FERDINANDA I. 
(1102.—1526.). 


— 


17. Andrija I. 

Glavni dogođaji za Arpadovića bijahu: 

1. Borbe s Mlečanima za Dalmaciju; 

2. Borbe između članova kraljevske kuće; 

3. Vihor mongolski, koji je prohujao preko Ugarske 
i Hrvatske. 

Mlečani su nategli sve sile, ne bi li kako zavladali hr- 
vatskom obalom Jadranskoga mora. Borbe su se po- 
najčešće vodile oko Zadra. Stalnoga uspjeha ipak nijesu 
imali. Čitav uspjeh Mlečana bijaše u tome, što su po- 
jedini gradovi i otoci čas na dulje čas opet na kraće vri- 
jeme ostali u rukama njihovim. 

Najoštrija borba između članova kraljevske kuće bi- 
jaše oko g. 1200. Tada se herceg hrvatski Andrija, 
brat kralja Mirka, polakomio za kraljevskom krunom. 
Andrija digne na brata svoga vojsku, s Kojom se utaborio 
na obali Drave kod Varaždina. Na drugoj obali Drave 
utaborio se Mirko. Ni jedan ni drugi ne usudi se za- 
metnuti boja. Mirko, jer je bio slabiji, a Andrija, jer je 
mislio na nestalnost sreće u ratu, nije se mogao odlučiti 
na navalu. Prođe neko vrijeme, a protivničke vojske ni 

makac. Jednoga dana iznenadi kralj Mirko okolinu svoju. 
Digne se i sam goloruk samo sa kraljevskim štapićem u 
ruci pođe u tabor Andrijin. Kad dođe u tabor brata svo- 
jega, preseneti se cijela vojska. Nitko se ni ne maknu, kad 
im je doviknuo: 


»Ej ljudi, evo vašega kralja! Tko će se usuditi od vas, 
da omasti ruke krvlju okrunjenoga vladara svojega?« 


Nato kralj Mirko uđe u šator brata svojega. Andrija 
ponikne nikom. Andrijina vojska pristade uz kralja, koji 
je Andriju odveo u tabor svoj, a onda zatvorio u tvrdu 
kulu Kneginec kod Varaždina. ' 


Pred smrt svoju pusti Mirko brata na slobodu. Andriju 
su u zatvoru dvorili stanovnici grada Varaždina. Zato je 
Andrija, kad je postao kraljem, grad Varaždin povisio 
na kraljevski i slobodni grad davši mu znamenite po- 
vlastice. 


18. Mongoli u Hrvatskoj. 


Najveću nevolju zadadu narodu Mongoli, narod 
azijski. Još danas ima u Aziji veliki kraj, koji se zove 
Mongolska. To je domaja njihova. Mongoli su iz Mon- 
golske najprije pokorili Sibiriju, a onda Rusiju. Iz Rusije 
provali silni Bat u-kan preko Karpata u Ugarsku. Tada 
je u Hrvatskoj i Ugarskoj vladao sin kralja Andrije I. 
Bela III. Madžarima je on Bela IV., jer su Madžari 
imali za kralja jednoga Belu prije, nego što su Hrvati 
izabrali Kolomana za kralja. Hercegom u Hrvatskoj bi- 
jaše Koloman, mlađi brat Belin. 


Poput rođaka svojih Huna, Avara i Madžara, bijahu i 
Mongoli konjanički narod. Inače bijahu to strašni ljudi 
i po izgledu svojem i po običajima svojim. Kuda bi pro- 
lazili, sve bi ništili, palili i sa zavinutim sabljama svojim 
sasjekli. 

Mongolsko je divljanje lijepo opjevao naš pjesnik 
Šenoa u pjesmi svojoj »Šljivari« : 
Kuda navali, 
Prži i pali; 
Tlači i kvači, 
Ljuto harači, 
Niti se štedi djetinja glava, 
Starce Tatarin kolje; 
Ne raste za njim zelena trava, 
Pusto je orano polje, 
Popove davi, crkve užiže, 
Konjic mu svetu vodu liže, 
A na posvećeni oltar Boži 
Pijani Tatar glavu položi. 
A kralj Bela 
Kao prosjak vrluda, 
. Glad ga mori, grlo mu gori, 
Za njim se pakleni urlaj ori. 
Jadan se pita: »Kamo ću, kuda? 
Nema li puta, 
Nema li kuta 
Među narodi svimi 
Da me bijednoga kralja primi? 
Krunu ću gubit, 
Još će me ubit. 
Istina, jao, jest dov'jek: 
I kralj je samo čovjek.« 
Teški ga jadi stisli: 
Al se brzo smisli, 
Viknu: »Da! da! Hrvati! 
Ti će mi zaklona dati! 
Živi, žarki doduše, 
Al opet dobre duše!« ' 
I nije se prevario. Bela se spase najprije u Hrvatsku, 
a onda u Dalmaciju, gdje se sklonio u tvrđi Trogir. 

Mongoli su ga ganjali. Ganjao ga je vođ Kadan. Tražio 
ga u Zagrebu, koji je od Mongola stradao. Kadan dođe i 
pod Trogir, kojega je branio Stepan Šubić, knez 
bribirski. Misleći, da se kralj nalazi u Trogiru, htjede ga 
Kadan pošto poić da osvoji. Kadan pošalje pod zidine 
grada glasnika, koji je hrvatski doviknuo Trogiranima: 

»Govori vam Kadan, vođ nenadvladive vojske, da ne 
branite ljudi ni kralja tuđe krvi, da ne ginete uludo. 
Predajte ga radije, pa će vas minuti osveta njegova.« No, 
Trogirani ne htjedoše saslušati zamamljivih riječi. 

Uto je Kadan saznao, da kralja nema u Trogiru, nego, 
da boravi na otocima. Kadan ga naumi i tamo potražiti. 
Međutim se sakupila i hrvatska vojska. Mongoli budu 
pobijeđeni najprije na moru, a onda i na kopnu. U tim 
su se bojevima odlikovali krčki knezovi Franka- 
pani. Najžešća je bitka bila u hrvatskom primorju u 
Podgorju podno Velebita, a nasuprot otoku Pagu. O toj. 
bici vele, da je pisao sam kralj Bela ovako: 

»Žestoka bitka s Tatarima (tako su se Mongoli još zvali) 
započe već na obali morskoj, a ja sam stajao opkoljen. 
od množine borećih se četa mongolskih. Mrtva tjelesa. 
ubijenih junaka, što su pala od mongolskih strjelica i 
mačeva, ležahu oko mene nagomilana kao zid i ograda, 
i to u tolikom broju, da nisam mogao ni napred ni 
natrag uzmaknuti, nadajući se pomoći od jedinoga Boga. 
Tad iznenada, za najžešćega boja i najveće opasnosti 
doletiše tri brata Kres, Kupiša i Rak sa tridesei 
i osam braće i rođaka svojih iz ravnoga Srijema, kao iz. 
neba poslani anđeli. Pobivši se s tatarskim četama pro- 
driješe kroz najgušće gomile tatarske do. mene, spasoše 
moju glavu i kraljevsku zastavu. Time dadoše meni i 
braniteljima mojim novu snagu. Junačina Kres, ugle- 
davši nekoga vođu tatarskoga, koji je. potajno nišanio. 
lukom svojim na mene, naperi strjelicu svoju na njega, 
te mu prostrijeli obje oči i odsiječe mu zatim. glavu u. 

mojoj nazočnosti, te mu baci truplo u dubljimu morske 
pučine. Zatim navali smjelo s drugovima svojim na ostale 
čete mongolske i na šance njihove; obrati se onamo, 
gdje je bila najžešća bitka, te stade neprijatelje sjeći 


mačem, gaziti nogama i bacati trupla njihova u more 


kao guske u ribnjak.. 

Tako pripovijeda Klaić u svojoj »Povijesti Hrvata«. 

Druge su opet čete mongolske Hrvati porazili na Je- 
lenskom polju iznad Bakra. Mongola je palo toliko, da 
su ga prozvali Grobničkim poljem. 

Po odlasku Mongola imao je Bela pune ruke posla, da 
liječi rane, što su ih Mongoli Hrvatskoj i Ugarskoj za- 
dali. Bela je opazio, da Mongoli nijesu mogli utvrđenih 
gradova osvojiti. Zato je podizao gradove, da budu uto- 
čištem žiteljstvu, ako Mongoli ponovo provale. I grad 
Zagreb digao je sebi zidine, a Bela ga obdario posebnim 
povlasticama i pravima; učinio je od njega kr. 
slobodni grad (1242). 


19. Kraljevina Hrvatska, Slavonija 
i Dalmacija. 


Kad se kralj Tomislav godine 925, okrunio kraljev- 
skom krunom, onda je uzeo samo jedan naslov: kralj 
Hrvatske. Kad je Petar Kresimir IV. postao k tome 
i vladarom Dalmacije, uzeo je naslov i kralj Dal- 
macije. Tada se država njegova zvala kraljevina 
Hrvatska i Dalmacija. Kad je pak ugarski kralj 
Koloman postao kraljem hrvatskim, onda je nosio na- 


slov kralj Ugarske, Hrvatske i Dalmacije. . 


Taj su naslov nosili i nasljednici njegovi. 

Za kralja Andrije I. i sina mu Bele III. nastalo je jedno 
novo ime za Hrvatsku. To ime bijaše Slavonija. Pod 
tim se imenom jedamput razumijevala Slovinska zemlja 
ili Panonska Hrvatska, a drugi put cijela Hrvatska od 


nane —————ĆQR>đS———.——P| 

Drave do Neretve i od Jadranskoga mora do donje 
Bosne. Slavonijom su Hrvatsku zvali i Talijani i Madžari; 
zvali su je tako zato, jer su u njoj živjeli Slaveni. Nije ih: 
brige bilo, da li su ti Slaveni Hrv; za njih su Hrvati 
prosto Slaveni. 


Izraz Slavonija počeo se upotrebljavati u naslovu 


kraljeva namjesnika u Hrvatskoj. Kraljevi iz kuće Arpa- 
“- dove postavljahu u Hrvatskoj sebi zamjenike. Ti su se za- 
omjenici zvali bani ili hercezi. Zvao se herceg, ako 


je bio kraljev sin ili član kraljevske porodice. Ako 
nije bio član kraljevske porodice, onda se zvao m 
Herceg je njemačka riječ, a znači vojvoda. Latinski s 

herceg zove duks (dux). Taj se duks. počeo za "ei 
drije I. i Bele III. zvati »duks cijele Slavonije «. Ako nije 
bilo duksa, onda ga je zamjenjivao ban »cijele Slavonije«. 


Svaki je duks opet imao svoje zamjenike, koji su se 


zvali bani: Bila su dva bana. Jedan je ban bio u Hrvatskoj,: 
drugi u Slavoniji. Granicom između banovine: Hrvatske 


i banovine Slavonije bijaše Gvozd. Hrvatska je banovina 


otprilike Dalmatinska Hrvatska, a Slavonija Panonska | 
Hrvatska. Prvo je- kraljevina Hrvatska (la- 
tinski- regnum Croatiae), drugo kraljevina: 


Slavonija (latinski regnum  Sclavoniae). 


“Ako se reklo ban Slavonije, onda se mislilo na Panonsku 
Hrvatsku; a ako se reklo ban »čitave Slavonije«, 


onda je to značilo cijelu hrvatsku državu t. j. i kraljevinu 
Slavoniju i kraljevinu Hrvatsku. 

Kraljevina Slavonija imala je' svoj grb: kunu između 
dviju rijeka. I Dalmacija“ ima svoj grb: tri leopardske 
glave. Grb Hrvatske već poznamo. 


Premda imamo rano već kraljevinu Slavoniju, ipak 


“ona ne dolazi u naslovu kraljeva u cijelom srednjem 
vijeku. Ime kralj (rex — reks) Slavonije uzeo 9 u naslov 


istom kralj Ferdinand I. (g. 1528). 


Dr. Srkulj: »Kratka- povijest Hrvata.« 4 

20. Zagreb. 


U srednjem vijeku je jedina bizantska država imala 
glavni grad i stalnu prijestolnicu. To bijaše Carigrad. 
Ostali vladari evropski nijesu imali ni stalne prijestol- 
nice ni stalnoga glavnog grada. Ni Hrvati ni Srbi nijesu 
imali glavnoga grada ni prijestolnice svoje. Hrvatski su 
vladari iz narodne dinastije bili sad u ovom sad opet u 


onom gradu ili dvoru. Arpadovići i nasljednici njihovi. 


Anžuvinci stolovali su u Ugarskoj. 

Zagreb se prvi put spominje godine 1094., kad je ugar- 
ski kralj Ladislav u Zagrebu osnovao biskupiju. No nema 
sumnje, da je Zagreb davno prije toga postojao, samo 
nije to nitko zabilježio. ' 

A odakle znamo to? 

Znamo to po predmetima, koji su u Zagrebu nađeni. 


Ima ih iz rimskoga doba; na tim su predmetima latinski , 


napisi, potječu dakle iz vremena, kad su ovdje stanovali 
Rimljani. Tada je Zagreb bio dio općine Andautoni a, 
koja je imala sijelo svoje onkraj Save, gdje je danas selo 
Ščitarjevo. Naročito je naseljena bila Rimljanima 
Vlaška ulica, koja je po njima dobila i ime svoje. 
»Vlah« je naime čovjek, koji govori romanskim ili la- 
tinskim jezikom. Srbijanci zovu Rumunje još i danas 
Vlasi, jer govore romanskim jezikom. 


Kad su Hrvati došli u naše strane, našli su oni podno > 


brežuljka selo, koje se već u dvanaestom vijeku zvalo 
»vicus Latinorum«, što će reći rimsko ili vlaško selo. 'To 


je selo pripadalo staroj Andautoniji. Odmah do toga sela . 


naseliše se i Hrvati, Svoje su naselje valjada zaštitili na- 
sipom. Nasip se slavenski zove greb, a mjesto iza nasipa 
Zagreb. To je naselje bilo na današnjem Kaptolu. No 
osim ovoga naselja — Zagreba na Kaptolu, bijaše drugo 
naselje onkraj Medveščaka na drugom višem brdu, gdje 
je današnji Gornji grad. To je Gradec. Kasnije su 

Hrvati pričali, kako je grad Zagreb postao. Evo što su 
o tome stari Zagrepčani pripovijedali: 

»Na tom istom mestu, gde je sad naš beli Zagreb, bila 
je negda velika puščina (pustinja). Pripetilo se, da je 
onoga leta bila strašna suša tak, da vode na daleko do- 
biti ni moči bilo. Jenput je čez taj lepi al žalosni kraj 
prejahal ban ze svojom vojskom. I kak su tak prejahali 
izmučeni i žejni, a sunce tak jako prigrejalo bilo, štel je 
ban poginuti z vojskom. Tak strašno su žejni bili. Najen- 
krat se je ban nekaj zmislil, zabil mač v zemlju i z nje 
je mam šiknul zviranjek žive vode. 

I onda je ban zakričal: 

»Zagrebite!« 

Od toga je, veli se, i dobil naš lepi i beli Zagreb 
ime«. ' 

Evo to su pripovijedali pradjedovi naši o postanku 
Zagreba. 

No vratimo se k osnutku zagrebačke biskupije, jer tu 
počinje prava istinita povijest Zagreba. 

Kad je u Zagrebu osnovana bila biskupija, onda se, 
Zagreb sastajao od tri dijela od Kaptola, od Vlaške 
ulice, koja se latinski zvala Vicus Latinoru m, 
i od naselja na brdu Gracu, a to je današnji Gornji 
grad. Ime Zagreb se tada ograničilo samo na Kaptol. 

Gradac ili Gradec zove se mjesto, koje je ogra- 
đeno. Mora dakle da je Gornji grad bio već tada ogra- 
đen. Taj grad na brdu Gracu podigao je kralj Bela IN. 
16. studenoga 1242. na kr. slobodni grad. Povelju, kojom 
je Bela III. podigao grad na brdu Gracu na kr. slob. 
grad, providio je kralj svojim potpisom i pečatom, koji 

je stavljen u zlato i u zlatnu kutiju ili bulu. Zato se ta 
povelja zove Zlatna bula. . 
Zlatna bula daje gradu na brdu Gracu znatne povlastice 


i pravice, koje su omogućile, da se grad mogao sam 
* 

upravljati, slobodno razvijati i s vremenom postati kul- 
turnim središtem hrvatskoga naroda, 

U zlatnoj buli zove kralj Bela III, brdo Gradec latinski 
(jer je povelja po tadašnjem običaju napisana latinskim 
jezikom) »Mons grecensis juxtaZagabriam« 
(Gradačko brdo pokraj Zagreba). Kad bi se ta latinska 
riječ prevela na hrvatski, onda bi glasila »grečki«. No 
to se našem pjesniku Šenoi, koji je za svoje romane. 
pjesme i pripovijesti proučavao povijest grada Zagreba, 
malo čudno činilo, pa ga je preveo »grički«, a brdo 
Gradec nazvao »Grič«. Tako se ime Grič udomaćilo. 
»Grad na gričkim goricama« veli Šenoa. 

No grad Zagreb nije još dugo bio glavni grad Hrvat- 
ske, premda su u njem stanovali banovi hrvatski, 
premda su se u njem sastajali sabori hrvatski, a i kra- 
ljevi su u Zagrebu baš na Griču imali palaču svoju. Prvi 
grad, koji se uopće spominje kao glavni grad Hrvatske, 
jest Bihać na Uni. Potkraj petnaestoga stoljeća piše se 
o Bihaću, da je »metropolis et propugnaculum totius 


regni Croatiae«, a to će reći »glavni grad i tvrđava ci- 


'jeloga kraljevstva hrvaiskoga «. 

Prvi put se Zagreb spominje kao glavni grad Hrvatske 
g. 1557. Tada ga je hrvatski sabor nazvao »glavni 
grad i metropola Hrvatske i Slavonije« 
i preporučuje ga kralju Ferdinandu 1., da mu pomogne 
podići utvrde za obranu njegovu. 

Pomalo se počelo ime Zagreb protezati i na Gornji 
grad i na Vlašku ulicu, premda su do g. 1850. svako za 


sebe imali svoju upravu. To će reći da su do te godine 


na zemljištu današnjega Zagreba bile tri općine. Sve te 
tri općine je car Franjo Josip 1. carskom naredbom od 
15. svibnja 1850. sjedinio u jednu općinu — Zagreb. 


21. Pavao Šubić, . 

: ban Hrvata i gospodar Bosne. 

Bela III. umre g. 1270. Nasljednici njegovi Stjepan kapa 
Ladislav III. i Andrija II. bijahu slabi vladari. Za njih su 
se osilili pojedini knezovi hrvatski i madžarski. Od hr- 
vatskih su se knezova osilili knezovi bribirski od plemena 
Šubić, knezovi krčki, koji su se prozvali Fr ank a- 
pani, knezovi Nelipići od plemena Svačić u župi 
kninskoj, krbavski knezovi Kurjak ovići od ple- 
mena Gušić pa vodički knezovi B abonići u Slovin- 
skoj zemlji između Vrbasa i Kranjske. Od madžarskih 
knezova, koji su imali posjeda u Slavoniji, osili su se 
Gorjanski od madžarskoga.: plemena Družma, 
koji su ime dobili po gradu Gorjan kod Đakova. 


Oko g. 1300. bijaše najjači od svih knezova Pavao: 


Šubić, sin onoga Stjepka, koji je odbio Kadana pod 
Trogirom. Radi toga junaštva dobio je Stjepko od kralja 
Bele III. župu bribirsku. G. 1273. postao je Pavao banom 
Dalmatinske Hrvatske i knezom Splita i Trogira. Vlast 
mu je silno porasla, kad su se radi kraljevskoga prije- 
stola sukobili posljednji Arpadović Andrija II. i 
sestra Ladislava III, Marija, žena napuljskoga kralja 


“ Karla II. iz kuće Anžu. Kraljica Marija je tražila hrvatski 
i ugarski prijestol za sina svoga Karla Martela. 


Uz Karla je pristao i ban Pavao Šubić, jer je bio Anžu- 
vincima rod. Kralj Karlo II. dade banu Pavlu i rodu 
njegovu na vječna vremena čitavu Hrvatsku od Gvozda 
do Neretve s banskim dostojanstvom. To je bilo g. 1292. 
A iduće godine daruje i kralj Andrija banu Pavlu i 
braći njegovoj kao nasljednu baštinu čitavu kraljevinu 
Hrvatsku i Dalmaciju (to će reći od Gvozda do Neretve) 
samo da priznaju njega za kralja, a majku njegovu Mle- 
čanku Tomasinu Morosini hercegicom čitave Slavonije. 

Kako to, da je Pavao Šubić tako brzo napustio Karla, 
a pristao uz Andriju? ' 

Karlo nije došao u Hrvatsku, kako je obećao bio, niti 
je poslao vojsku; umr'o je i papa, koji je Karla pomagao. 
K tomu je Andrija došao u Hrvatsku, gdje su gradovi i 
niže plemstvo bili uz njega. Činilo se, da će Andrija 
ostati kraljem, Tako su se i Šubići sklonili, da ga pri- 
znadu. Uopće se može reći, da su uz Andriju pristajali 
gradovi i niže plemstvo, a uz Karla velikaši i biskupi. 
To je dovelo do krvavoga sukoba između jedne i druge 
stranke. 

U Zagrebu priznavaše biskup Ivan Karla Martela za 
kralja, a kaptol Andriju. Građani kr. i slobodnoga grada 
na brdu Gracu pristajali su također uz Andriju, dok je 
kastelan medvedgradski Gardun bio veliki prevrtljivac, 
pa je pristajao sad uz Karla Martela, sad opet uz Andriju, 
kako je to već njegova korist iziskivala. Jednom se Gardun 


zavadi s kaptolom zagrebačkim, pak odluči, da će u ime 


kralja Karla Martela kazniti otporne knonike. 5 po- 
sadom medvedgradskom i sa seljacima iz zagrebačkoga 
Prigorja udari na Zagreb i opasa Kaplol. Građani s brda 
Graca pohitaše braći svojoj u pomoć. Protivnici se kr- 
vavo sukobiše podno brda Graca kod vrela Manduševca. 
Sukob bijaše tako žestok, te je potok Medveščak, koji 
se u ono vrijeme zvao Cirkvenica, krvlju potekao. Gar- 
dun je povukao kraći kraj; nesamo da je bio svladan, 
nego i zarobljen, Poslali su ga kralju Andriji, koji mu je 
oprostio, ali mu Medvedgrada nije više povratio. 

Stari pisci, koji o tom sukobu pripovijedaju, tvrde, 
da je mjesto, gdje se najviše krvi prolilo, a to bijaše 
most, dobilo ime Krvavi most. To je dabome samo 
priča. Krvavi se most, nema tome dugo, zvao Pisani 
most, radi boje, kojom je oličen bio. Kad je kasnije 
crvenom bojom oličen bio, počeli su ga zvati Krvavim 
mostom. 

Godine 1299. pokloni se banu Pavlu kao vrhovnome 
Sospodaru i ban bosanski Stjepan Kotromanić. 


: 

Tada se ban Pavao pisao ponosno >ban Hrvata i 
gospodar Bosne« a država mu se protezala od 
Drine do Jadranskoga mora i od Gvozda do Neretve. 
Ban Pavao vladao je banovinom svojom kao samostalan 
vladar, a kako je uman i promišljen bio, znao je pri- 
dobiti za sebe i velike kneževske rodove hrvatske, koji | 
ijesu dizali na nj. o ' 
oi 1295. ime je Karlo Martel pa se činilo, da će 
kralj Andrija II. mirno svršiti kraljevanje svoje. No do- 
gađaji su se najedamput preokrenuli. Andrija JI. nije 
imao djece, pa je htio ujaka svoga Alberta Morosinija 
učiniti nasljednikom svojim. Morosini bijaše Mlečanin. 
To je Hrvate ljuto upeklo. Ta Mlečani su njihovi najveći 
neprijatelji. Pobuni se cijela Hrvatska, a i dio Ugarske. 
Juraj, brat bana Pavla, ode g. 1300. u Napulj i dovede 
sina Karla Martela, Karla Roberta, u Hrvatsku, 
da joj bude kraljem. Andrija se spremao na rat, ali ga 
iznenada zateče smrt na početku g. 1301. S njim izumre 
rod Arpadovića. Pavao Šubić dovede mladoga kralja u 
Zagreb, gdje ga je dočekao župan Ugrin, od madžarskoga 
plemena Čaka, i odveo u Ostrogon, gdje ga je nadbiskup 
ostrogonski okrunio za kralja hrvatskoga i ugarskoga 
kao Karla I. M : 
Tako je došla u Hrvatskoj i Ugarskoj na prijestol kuća 
Anžu, koja je vladala od g. 1301.—1409. m. a 
Karlo I. ne bijaše nimalo zahvalan porodici Šubića. 
Kad je Pavao, ban Hrvata i gospodar Bosne, S 1312. 
umr'o, baš kad je Mlečanima oteo Zadar, naslijedi ga sin 
Mladen, koji bijaše istina hrabar junak, ali slab dr- 
žavnik i žestok čovjek. Na nj su Mlečani navrkali gradove 
i gospodu hrvatsku. Tu priliku upotrijebi kralj Karlo L, 
kako bi skučio moćne rodove hrvatske. On dođe s voj- 
skom u Hrvatsku i sazove sabor u Knin. Onamo dođe i 
Mladen. Karlo ga povede sa sobom u Ugarsku, gdje je 
živio sve do g. 1343. S njim pade moćni rod knezova bri- 

“ birskih, koji su gotovo postali vladari hrvatski. Doskora 
napuste i ime bribirski i uzmu ime Zrinski, kad je 
unuk Pavlov Juraj zamijenio čvrstu Ostrovicu za Zrin 
u Slavoniji (1347.). Pod tim je imenom rod Šubića po- 
novo procvao, VAGE : 

Kralj Karlo I. bijaše veseo vladar. Volio je sjaj i vi- 


teške igre i gradio sebi palače. Takvu je palaču podigao ' 


i na brdu Gracu kod Zagreba, 


22. Ivan i Vladislava Nelipić, | 


Kad je kralj Karlo I. odveo bana Mladena sa sobom te 4 
Ugarsku, mislio je, da je slomio hrvatske knezove. Pre- 
vari se. Mjesto Mladenovo zapremi drugi knez hrvatski. | 
Zapremi ga Ivan Neli Pić, knez kninski, od roda. 
Svačićeva. Nelipić je vladao čitavom Hrvatskom od Like . 
i Krbave pa sve do Cetine kao samostalan vladar sve do“ | 
svoje smrti 1344. Jedino se Slavonija i knezovi Franka-. 


Pani pokoravali kralju: Karlu I. 


Ivan Nelipić nije ipak vladao cijelom onom zemljom, ža 
kojom je vladao Mladen. Bosnom je vladao kao vazal 


kralja Karla I. Stjepan Kotromanić odmah iza 
pada Mladenova. Ban Stjepan Kotromanić je pače Hr- 
vatskoj oteo Neretljansku Krajinu između Cetine i Ne- 
.retve i tri stare hrvatske županije Livno, Duvno i 


Glamoč, te je od njih načinio novu oblast bosansku: 
>Završjecili Zapadne Strane«, A i Mlečani su.. 


odnijeli svoj dio, zaposjeli su čitavu obalu od rijeke Zr- 
manje do Cetine izuzevši Skradina i Omiša; koji su ostali 
u rukama Mladenove braće. 


Kad je Ivan. Nelipić umr'o, ne bijaše više na životu ni 


. kralja Karla I. Umro je. g. 1342. Naslijedi ga sedamnaest- 


godišnji sin Ludovik I. (1342.—1382.). Prvi mu je 
Korak bio, da zadobije Knin. Nelipić je ostavio nejaka - 


sina Ivana, za kojega je vladala junačka majka njegova 

oVladislava od plemena Gušić. Rekli smo, »ju- 
.. načka majka«. I bila je prava junakinja. Kao lavica je. 


branila Knin, kad ga je odmah nakon smrti muža njezina 
podsjeo s kraljevom vojskom ban Nikola. 


 >Trikrat ban grad pozva na predaju, 

 Trikrat jeknu ženski glas iz grada: 

. »»Nikad ne će tuđin tu da vlada, , 
Strijele svoju dok još moć imajul«« < 


Zaman javlja kralj oholoj ženi : 
. Da će rado kninske za zidove, 
“U zamjenu druge dat gradove. : 
> AT odgovor primi nežuđeni : 


»»Grad_ je ovaj mog plemena sijelo, 
Na djedove svak? me kamen sjeća, 

Ako Bog: dai mog roda sreća, 

Kralju ću se odrvati smjelo. «« 


Kraljevska vojska vraća se slomljena, 
Na. prijestolju kralja stid uhvati, 

Dvore njega plemići Hrvati, 

Al hrvatska pobijedi ga žena. 


(Ivan Kukuljević Sakcinski.) 


Ludovik: je tražio, da mu Vladislava preda Knin. Kad 


je to,ona odbila, rasrdi se Ludovik silno i zakune se, da 
mora doći do Knina ma potrošio na to blago polovice 


države. U ljetu g. 1345. dignu vojsku od 30.000 momaka i 


dođe do Bihaća. Kod potoka Klokota, što u Unu utiče, 


* udari tabor. Vladislava uvidi, da se s tolikom silom kra- 
o ljevom ogledati ne može i dođe u tabor kraljev, da iz- 

moli milost za sebe i sina svoga i preda Knin. Kralj. 
oprosti junačkoj ženi i ostavi sinu njezinu župu Cetinu 


s gradom Sinjem. 
Ludovik I. je sretno ratovao s Mlečanima, koji su se 
mirom u Zadru g. 1358. morali odreći čitave istočne 


obale jadranske od Rijeke pa sve do grada Drača. 


Ludovik je 1372. postao i kraljem poljskim, Vladao je | 
dakle državom, koja se protezala od Baltijskoga do Cr- 


noga mora. Madžari mu dadoše pridjev »Veliki«. 


23. Car Dušan 
(1331.—1355.). 


Suvremenik Ludoviku I. bijaše srpski car Stefan 
Dušan. Srbiju je uredio pradjed njegov Stefan 
Nemanja, on ju je oslobodio bizantskog vrhovništva. 


Sin Nemanjin Stefan Prvovjenčani dobije od. 


pape Honorija III. kraljevsku krunu. Tako je Srbija 


g. 1217. postala kraljevina. Crkvenu samostal- | 


nost pribavi Srbiji brat Stefana Prvovjenčanoga Sava, 
koji je postao arhiepiskopom srpskim. Stolicu udari u 
manastiru Žiči. Sava uredi srpsku crkvu, podigne škole, 
puti narod, da u njih šalje djecu svoju. Sava umre IA. si- 
ječnja 1235. Pravoslavna je crkva proglasila Savu svecem 
i ugodnikom Božjim, pa slavi na taj dan ime njegovo. 
Zahvalni ga narod prozove prosvetiteljem svojim. 

Od nasljednika Stefana Prvovjenčanoga znameniti su 
vladari Uroš II. Milutin (1282.—1321.) i Uroš III. 
Dečanski (1321—1331.), koji je kod Velbužda. potu- 
kao Bugare. No najznatniji od svih je Stefan Du- 
šan (1331.—1355.), koji je oca svojega Uroša Dečan- 
skoga zbacio s prijestola. Dušan se zaželio Carigrada, 
gdje je kao dječarac s ocem svojim u progonstvu živio. 
Prilike su bile podesne za to. U Carigradu su buknule 
borbe o prijestol i Dušan počne osvajati jednu bizantsku 

pokrajinu za drugom, a onda se g. 1345. u Skoplju 
okrunio za cara Srbljem i Grkom. Protiv 
Dušana .su Grci pozvali u pomoć Turke. No i s njima se 
Dušan junački ogledao. Baš kad se spremao na Carigrad, 
umre iznenada 1355. 

Sestra Dušanova Jelena udala seza Mladena II. 
Šubića, sinovca onoga Mladena, kojega je Karlo I. od- 
veo u Ugarsku. Mladen III. bijaše zakleti neprijatelj Lu- 
dovika I., te je u ratu protiv Ludovika bio saveznik Du- 
šanov. 

Brzo je palo mlado carstvo srpsko s visine, na koju 
ga je car Dušan podigao. U carstvu preote mah opće 
rasulo. Vojvode srpske ne htjedoše slušati sina Duša- 
nova mladoga cara Uroša IV. Neki se pače odmet- 
nuše od njega. To učini Vukašin, otac Kraljevića 
Marka, i brat njegov Uglješa. Vukašin zavlada ze- 
mljama oko Prizrena i južno od Šar-planine, te se: pro- 
glasi kraljem . 


24. Osmanlije. 


Kad su ono Mongoli zavladali Rusijom i današnjom 
ruskom Azijom, pobjeglo je ispred njih iz Turkestana 
oko 500 porodica turskih k rođacima svojim  Seldžu- 
cima u Malu Aziju pa su se smjestili baš na granici grčkoga 
carstva, koje je imalo samo zapadnu stranu Male Azije. 
Tamo je Osman, vođa Turaka, osnovao pod zaštitom 
Seldžuka malu državu. Suldžuci su naime ondje imali 
svoju državu ili sultanat, koji se po prijestolnici njihovoj 
Ikoniju zavo ikonijski sultanat. Taj se sultanat 
raspao u nekoliko državica, a Osman se proglasio samo- 
stalnim sultanom (1299.). Po njemu su se Turci prozvali | 
Osmanlije. 

Osmanlije su širili vlast svoju na zapad oduzimajući 
Grcima grad za gradom, dok im nije pala u ruke 

Bi rusa. ruj njoj je slijan Orhan udario prijestolnicu 
svoju. Godinu dana: prije smrti Dušanove osvoje Turci 
na Dardanelima grad Galipolje, koji bijaše »ključ 
Carigrada i čitave Evrope«. Tako su Turci zadobili si- 
guran prijelaz u Evropu. 

Dotada su Turci bili samo konjanici — spahije. No 
konjanici nijesu mogli osvajati tvrđih gradova. Za taj 
posao: odgoji Orhan: janjičare. Janjičari su bili 
pješaci i postali na glasu vojnici, str ah i trepet Balkana 
.i srednje Evrope. Tu je pješadiju Orhan stvorio od 
kršćanske djece, koju su Turci zarobili ili su ih kršćan- 
ski podanici njihovi morali davati. Odgojili su ih u vjeri 


: . Muhamedovoj. S tom su pješadijom Osmanlije lako 


mogli gradove osvajati. Godine 1363. pade već Dren o- 

polje, kamo je nasljednik Orhanov Murat I., prenio 

prijestolnicu svoju. Od onoga dana nema mira ni Srbima 

ni “Bugarima. Od Srba se prvi kralj Vukašin, otac 
. Kraljevića Marka, odlučno opr'o Osmanlijama, ali iz- 

gubi bitku i život zajedno s bratom svojim Uglješom 
kod Černomena na rijeci Marici (1371.). 


25. Propast carstva srpskoga 
“na Kosovu polju. 


Vidovdan 1389. 
* Nevolja bijaše još veća, kad je umr'o Uroš IV. (2. pro- 
sinca 137f.) ne ostavivši nasljednika. Tada je zemljama 
sjeverno. od Šar-planine vladao knez Lazar Hrebe- 


0 oljanović, a u Skoplju i na Kosovu polju zet kneza 


Lazara Vuk Branković. Najugledniji od svih bijaše 
knez Lazar. Kraljevski naslov nosi samo sin kralja Vu- 
kašina Kraljević Marko. Jedino narodna pjesma 


zove Lazara carem. Samo su neki vojvode priznavali . 


kneza Lazara za vrhovnoga mE Jedinstva u dr- 
žavi dakle nema. 


gi“ 


Vladari srpski ispod Šar-planine, među njima i Kralj: . 


Marko, priznavaju već turskoga sultana za svoga gospo- 


dara. Još jedamput pokuša knez Lazar, da okupi srpsku : i 
gospodu i da se zajedničkim silama odupru sili turskoj. 


Uzalud mu bijaše svako naprezanje. Niti je sakupio 


svu gospodu niti odolio Turcima. Sam Kralj Marko vo- . 


juje na turskoj strani, a knez Lazar podleže Turcima 


na Kosovu polju, gdje je ostavio život, 
.svoj na Vidov dan € 1389. Na Kosovu pade i 


car Murat od ruke Miloša Obilića. 
Narod ne mogaše nikako shvatiti, zašto: je tako bua 
pala silna carevina Dušanova. Tumačio je sebi, da je to 


moglo biti samo izdajom. U narodnoj je pjesmi obijedio . 


s izdajstva Vuka Brankovića, premda se Vuk Pranjović 
baš na Kosovu dobro držao. 


26. Stjepan "Tvrtko, kralj bosanski | 
(1353.—1391.). 


Bosna se u povijesti prvi put spominje sredinom de- 


setoga stoljeća. Zabilježio ju je car-pisac Konstantin VII. 


Porfirogenet. Tada je ona obuhvatala samo gornji tijek < 
rijeke Bosne. Bila je tako malena, da ju je car zvao. | 


»zemljica«. 

Bosna je imala svoje domaće ' vladare, koji su. pri 
znavali za vrhovne gospodare sad hrvatske (Tomislava, 
Petra Kresimira IV.) sad opet srpske vladare (Časlava, 
Bodina). G. 1137. priznala je ona za: vrhovnoga $ospo- 
dara kralja ugarsko-hrvatskoga. Tada je vladar bosanski 
nosio naslov ban. Prvi poznati ban bijaše Borić, 


plemić iz požeške županije. Njegovi su potomci kao K o-_ 


tromanići vladali Bosnom. 
Prvi znameniti ban bijaše Kulin (1180.—1204.). On 
bijaše rod Stefanu Nemanji. Njegova sestra naime 


bijaše udata za kneza humskoga Miroslava, brata - 


Nemanjina. Kulin vlada već Usorom i Solima. 

Stare knjige pišu, da je Bosna za bana Kulina bila puna 
blagoslova. On je prvi pozvao strance u Bosnu, da ko- 
paju rude, jer je Bosna zemlja ruda. Rudarstvo pak u 
ono vrijeme bijaše vrlo unosno. Kulin je dvojici Dubrov- 
čana u gori Jagodini prepustio da otvore rudnike srebra 
i željeza. Oni su ondje sagradili tvrđicu, kojoj su dali ime 
Mali Dubrovnik. Kulin sklopi s Dubrovnikom trgovački 
ugovor, po kojem su Dubrovčani mogli trgovati po či- 
tavoj Bosni. Dubrovčani su naučili Bosance zanatu., i zem- 
lja je obilno žitom rodila. Nije dakle čudo, da je Bosnom, 
što no riječ, protekao med i mlijeko. 

Kad je kasnije poslije jalovih godina zemlja skota 
ponijela, govorili bi Bošnjaci: »Vraćamo se u vremena 
Kulinova«. Još ni danas nije izgimula uspomena na bana 
Kulina, još i danas narod priča, kako se Kulin ban s vi- 
lama bratimio. 

Za Kulinova banovanja prevlada 1 u Bosni vj era bu- 


garskoga popa Bogomila. Pop Bogomil je - 


naučavao, da je Bog stvorio samo nevidljivi svijet, dakle 
i dušu; vidljivi svijet je stvorio sotona; sotona je dakle 
stvorio i zemlju i sunce i mjesec i zvijezde, a i tijelo 
čovječje. Duša je međutim otpala od Boga. Za kaznu 
je zatvorena u tijelu čovječjem. U njemu se mora 
patiti i briniti, dok se ne očisti, a to biva kad čovjek 
umre. Tada se duša vraća Bogu. Umre li čovjek ne- 


naravnom smrću od čovječje ruke bilo u ratu ili u razboj- 


stvu, onda se duša, jer se još nije očistila, ne vraća Bogu, 
nego prelazi u drugo tijelo, dok se ne očisti. Zato osu- 
đuju bogomili rat i ubivstvo. Kako će se duša vratiti 
Bogu, to je pokazao Isus Krist, koji nije Bog, nego anđeo 
s prividnim tijelom, koji je došao na zemlju, da ljude 
pouči, kako će dušu svoju spasti. Tijelo mu je bilo 


samo prividno, zato nije mogao ni muku trpjeti ni umri-. 


jeti. Propelo se ne može poštivati; kako da se poštiva 
drvo, na kojem je Isus izdahnuo! Boga Staroga Zavjeta 


- 


pre 


raz yo rov i 

smatraju neprijatnim ljudima, zato i zabacuju Sv. Pismo 


Staroga Zavjeta. Isus je ljudima ostavio samo nauku, 
zato zabacuju svetootajstva, a zabacuju sve obrede i sve 
molitve osim »Oče naš«. Iz hramova su bacili sve slike 
i kipove, a i zvona, koja su im »trublje sotonine«. Swe- 
ćenici njihovi bili su priprosti ljudi. Živjeli su od mli- 
jeka, sira i riba, a život su provodili u radu i pobožnosti, 
zato ih je narod volio, a volio ih je i zato, što su mu 
vjeru navještavali priprostim narodnim jezikom i zaodjeli 
je slikovitim pričama. Budući da su svi ljudi jednaki i 
braća, ne treba slušati poglavare, ne treba dakle slušati 
ni vladara ni svećenika, a to je potreslo temeljima države. 
Kulin-ban i nasljednici njegovi bijahu bogomili, jer se 


po toj vjeri nijesu trebali pokoravati vrhovnome gospo- 


daru svojemu kralju ugarskomu. Zato je ugarski kralj 

zavojštio na njih. No čim bi vojska njegova ostavila 

zemlju, vratili bi se oni opet bogomilstvu. 
Najznamenitiji vladar bosanski bijaše Stjepan 


Tvrtko, koji je vladao u isto vrijeme, kad je vladao ' 


kralj Ludovik I. i knez Lazar. On bijaše rođak kuće Ne- 
manjića, ali i Šubića Bribirskih. Majka mu Jelena bijaše 
knjeginja Bribirska. Rasulo srpske države dođe mu do- 
bro. Stjepan Tvrtko se slagao s knezom Lazarom pa je 
po dogovoru s njim raširio državu svoju na istok u Pod- 


rinje i na jug u Boku Kotorsku. Sve protiv “volje Ludo- 


vikove okrunio se on g. 1377. u manastiru Mileševu 
na grobu sv. Save za kralja dvostrukim vijencem. Jedan 
vijenac znači, da je kralj bosanski, a drugi, da je kralj 
srpski. Otada se piše: Kralj Srba, Bosne i Primorja. 
Krunio se po katoličkom obredu. 

No Stjepan Tvrtko je postao i kraljem hrvatskim 
i dalmatinskim. Desilo se to ovako: 

Ludovika I. naslijedi u Hrvatskoj i Ugarskoj kćerka 
Marija, koja se doskora udala za češkoga princa Ži g- 


munda. U njeno ime je vladala majka njezina Bo- 


bu. 2 


. sanka Jelisava Kotromanićka-i prvi madžar-: 


ski dostojanstvenik palatin Nikola Gorjanski. 
Hrvati ne bijahu zadovoljni sa ženskom vladom i po- 


zovu napuljskoga kralja Karla Dračkoga,. da im: 


bude kraljem. Doveo je Karla Dračkoga .iz. Napulja 
. biskup zagrebački: Pa v ao Horvat. No Karla Dra- 
čkoga dade Jelisava u Budimu ubiti. Zbog toga se zločin- 
stva digne čitava Hrvatska. Pomagao je Hrvate Stjepan 


“Tvrtko. Pa i Hrvati ispod Velebita priznadu njega za 


vladara svojega, našto je g. 1390. uzeo naslov kralja 


hrvatskoga i dalmatinskoga. Bosna je imala 
postati središtem jake države, koja će obuhvatati čitav > x 


narod hrvatski i srpski. No prije nego što je to izvesti 


= mogao, umre Stjepan Tvrtko g. 1391. Stjepan Tvrtko je <) 
oojedini vladar, koji je vladao jednom. dijelu SEMI 


krune Zvonimirove i Dušanove. 


27. Hrvoje Vukčić Hr vatinič. 


masljednike Stjepana Tvrtka Stj jepan Da bi iša 
bijaše slab vladar. Ne znadijaše sačuvati ono, što je Stje- ' 
pan Tvrtko stekao. Kralj Žigmund prisili ga, te se od- ' 


“rekao Hrvatske i Dalmacije, a: kolovođe, hrvatskoga 


«ustanka biskupa Pavla Horvata.i brata mu Ivaniša zarobi: 


Žigmund u Dobor-gradu u Bosni. Ivaniša Horvata dade 


Žigmund u Pečuhu najprije privezati konju za rep i vu- ,. 


cariti po ulicama gradskim, a onda ga dade raščetvoriti i 
dijelove tijela njegova pribiti na vrata gradska (1393.). 


Činilo se, da je Žigmund ugušio. pokret hrvatski. I Bog . 


zna, ne bi li kod toga ostalo, da ga nijesu Osmanlije kod 


Nikopolja u Bugar ško tako smlavili, da se je jedva Du- > 


navom spasao u Crno more, te se preko Carigrada i 


Dubrovnika poslije nekoliko, mjeseci vratio u kraljev- : 
stvo svoje (1396.). Za izbivanja njegova složi gospodar | 


Međumurja Stjepan Lacković nezadovoljne ve- 


Ro očit ani mian jeva mio mne 


ži a 

dikaše i priznade s njima napuljskoga kralja Ladi- 
slava, sina Karla Dračkoga, za kralja. U taj čas stigne 
Žigmund u Dubrovnik. Čuvši, što se dogodilo, sazove 
sabor u Križevce. Na taj je sabor pozvao i Stjepana Lac- 
kovića, tobože radi izmirenja; da može slobodno doći i 
slobodno otići, dade mu provodno pismo. Lacković po- 
vjerova i dođe sa pristašama svojim na sabor. Na saboru 
se brzo zavrgla kavga i pristaše Žigmundove sasijeku 
Pred očima njegovim Lackovića. Truplo mu bace kroz 
prozor. To je krvavi sabor u Križevcima 
godine 1397. 

Glas o krvavim događajima u Križevcima osobito pak 
to, što je kralj pogazio zadanu riječ, uzbuni nanovo hr- 
vatske zemlje. Na čelo im se stavi vojvoda“ bosanski 
Hrvoje Vukčić Hrvatinić, od prastara roda 
Svačićeva. Hrvoje je bio gospodar Donjim Krajevima. 
To je porječe rijeke Vrbasa. Tamo je graničio s hrvat- 
skom i slavonskom banovinom. Žena mu je bila Jelena, 
sestra hrvatskoga kneza Ivana Nelipića. 

Hrvoj se već zarana našao u kolu ljudi, koji su bili 
protiv Žigmunda. Napuljski kralj Ladislav imenuje ga 
odmah poslije smrti Stjepana Tvrtka namjesnikom 
svojim u Hrvatskoj i Dalmaciji. Kako je Hrvoje bio srca 


. junačkoga, to je on Ladislavu pridobio čitavu Hrvatsku 


i Dalmaciju. G. 1403. pozove on Ladislava, da dođe u 
Hrvatsku i da se okruni kraljevskom krunom. Šleta što 


takvoga junaka nije bio dostojan i kralj. Ladislav bijaše 
sstrašivica, neprestano mišljaše na sudbinu očevu. U ljetu 
g. 1403. ipak odluči da dođe preko mora u grad Zadar, 


gdje ga je dočekao Hrvoje s hrvatskim, bosanskim i 
nekim ugarskim velikašima. 

»Šta je do Drave kraljevstva: hrvatskoga, priznaje 
samo tebe za kralja«, rekne nadbiskup ostrogonski u 
pozdravnom govoru kralju Ladislavu. »A i tamo preko 
Drave, čim se pokaže vojska tvoja, uzmaknut će ne: 


Dr. Srkulj: »Kratka povijest Hrvata.« KE 5 

prijatelji tvoji. Mnogi su sumnjali, hoćeš li doći, a ti će 
se pokoriti, čim te samo vide«. 

Na 5. kolovoza 1403. okruni Ladislava nadbiskup 
ostrogonski za kralja hrvatsko-ugarskoga valjada starom 
hrvatskom krunom, kojom su se nekada krunili Petar: 
Krešimir IV., Zvonimir i Koloman. 

Ladislav provede samo tri mjeseca u Hrvatskoj. U 
Ugarsku se ne usudi zaći, premda su ga ugarski velikaši. 
zvali; neprestano mu lebdijaše pred očima sudbina oca 
njegova. On se vrati kući u Napulj, a namjesnikom 
svojim imenuje vojvodu Hrvoja, kojega je učinio he r- 
cegom splitskim. 

Hrvoje: je kroz pet godina uspješno odbijao sve navale: 
Žigmundove. Kad je Žigmund uvidio, da sam ne će nika 
svladati otpor Hrvata, povede g. 1408. s dopuštenjeni 
pape krstašku vojnu protiv bogomila i drug'h 
krivovjeraca u Bosni, Hrvatskoj i Dalmaciji. 


S krstaškom vojskom provali Žigmund u Bosnu i kođ 
Dobor-grada potuče bosanskoga kralja. Tvrtka IL. 
Tvrtkovića, koji je uz Hrvate pristajao, te zarobi 
“kralja i mnoštvo .gospode bosanske. Da se osveti zarob- 
ljenim velikašima, dade svima (bilo ih je 170) glave od- 
rubiti, a trupla njihova s hridine grada Dobora u rijeku 
Bosnu baciti. Jedino kralja, pomazanika Božjega, po- 
miluje i sa sobom u Ugarsku povede. 

Žigmund bijaše pobjednik. Uza nj bijaše vojska od 
60.000 krstaša. Hrvati takve vojske nijesu imali, a ni La- 
dislav im nije dao sredstva, da je sakupe. Nije im ništa 
drugo preostalo, nego da se sa Žigmundom izmire. To su 
učinili svi, a među njima Ivaniš Nelepić i herceg Hrvoje.. 
Hrvoje dođe lično u Budim, gdje ga je Žigmund osobito: 
laskavo primio i u svim njegovim častima potvrdio. 
Ostavi mu sve zemlje njegove, dade mu još i nove gra- 
dove, a pored toga učini ga kumom svojoj jedinici kćerci 

Jelisavi, koju mu je rodila kraljica Barbara Celj- 
ska, u pričama poznata kao »Crna kraljica«. 

Grad za gradom, plemić za plemićem je otpadao od 
kukavnoga kralja Ladislava, koji za obranu kraljevstva 
svoga nije a ma baš ništa načinio. Ostadoše mu samo 
gradovi Zadar, Vrana i Novigrad teotok Pag. 
Te ostatke kraljevstva svoga proda La- 
dislav g. 1409. Mlečanima za 100.000 dukata. 
Mlečani preuzeše gradove i ugnijezdiše se u njima. Do 
g. 1480. osvoje ostale gradove i otoke dalmatinske. Sve 
to držahu pod imenom Dalmacije do propasti svoje 
g. 1797., kad je Napoleon Veliki uništio republiku mle- 
tačku i mirom u Kampo Formiju za Belgiju prepustio 
Austriji. | ' 

Hrvoje bijaše jedan od najsilnijih velikaša čitave dr- 
žave Žigmundove. Bio je pravi vladar u državi svojoj. 
Zbog toga bijahu mu nenavidni ljubimci Žigmundovi 
Ivan Gorjanski, Ivan Morović i Pavao 
Čupor. Čupor se pače narugao Hrvoju pred samim 
Žigmundom na kraljevskom dvoru pozdravivši ga volov- 
skim mukanjem, jer je Hrvoje imao veliku glavu. 

Neprijatelji Hrvojevi nijesu mirovali. Opadali su ga 
pred Žigmundom, da je bogomil i da šuruje š Turcima. 
Žigmund najposlije povjeruje njima, proglasi ga bun- 
tovnikom i liši ga svih posjeda i časti njegovih. Budući 
da su se na nj digli i velikaši bosanski, to je Hrvoje za- 
tražio pomoć u Turaka. Njihovom pomoći razbije Žig- 
mundovu vojsku, koju je vodio ban Čupor kod Doboja 
u Bosni (1415.). Ropstva dopade i sam ban Pavao Čupor. 
Hrvoje ga dade ušiti u volujsku kožu i baciti u rijeku 
rekavši: , : 

»Ti si nedavno u čovječem obrazu oponašao volujski 
glas, primi sad s glasom i volujski obraz«. 

Žigmund je jednim mahom izgubio u Bosni ono, što 
je tako teško i krvavo stekao. Nikad više nije prelazio 

Save. Hrvoje ostade gospodar zemalja svojih i umre 
nepobijeden iduće godine 1416. 


' 2s. Dubrovnik. 


Stare knjige vele, da su Slaveni razorili stari rimski 
primorski grad Epidaur, koji je ondje bio, gdje je 
današnji Cavtat. Nato su epidaurski bjegunci 10 km 
dalje na sjeverozapad osnovali sebi nov grad. Gradu su 
dali ime Ragusium. Slaveni su taj nov grad prozvali 
Dubrovnik. 


Položaj Dubrovnika bijaše zgodan. Leži na moru, a. 


s kopna ga štiti brdo sv. Srđa, a opet mu ne sprečava 
vezu sa zaleđem. Taj zgodan položaj učini, te je Dubrov- 
nik vrlo brzo postao znatna trgovačka luka. U Dubrov- 
nik su iz Italije dovozili industrijske predmete, koje su 
oni razvozili po Balkanu, a iz Balkana su u Dubrovnik 
dovozili sirovine, koje su prevozili u Italiju. Da mogu 
što lakše robu prometati, sklapali su Dubrovčani trgo- 
vačke ugovore s talijanskim gradovima Jakinom, Mila- 
nom, Mlecima i Firencom, sa srpskim vladarima Stjepa- 
nom Nemanjom i njegovim nasljednicima, s vladarima 
bosanskim Kulinom, Stjepanom Kotromanićem, Stjepa- 
nom Tvrtkom, s bugarskim i drugim vladarima. Dubrov- 
čani su imali trgovačke naseobine po svim većim grado- 
vima na Balkanu i po svim većim lukama Sredozemnoga 
mora od Aleksandrije i Smirne do Južne Francuske i 
Aragonije, pa do Engleske. 

< Isprva je Dubrovnik bio pod vladom bizantskoga cara 
u Carigradu. S vremenom je sam sebi birao poglavare 
svoje. Poslije pada Bizanta dođe Dubrovnik pod vrhovnu 
vlast mletačku. To je znatno proširilo trgovinu njegovu. 
Kao član republike mletačke smio je trgovati po svim 
stranama mletačkim i to je udarilo temelj blagostanju 
njegovu. 

Dubrovnik je ostao pod Mlecima do g. 1358., kad su ga 
Mleci zajedno sa cijelom istočnom obalom Jadranskoga 
mora morali prepustiti kralju Ludoviku 1. Od g. 1398. 
pa do godine 1526. plaćao je Dubrovnik kralju ugarsko- 
hrvatskomu 500 dukata na godinu. 

Do trinaestoga stoljeća je Dubrovnik obuhvatao samo 
toliko zemljišta, koliko su ga obuhvatali zidovi gradski. 
Vinogradi su na primjer ležali već u tuđoj državi, u Za- 
humlju i Travunji; za njih moraju plaćati porez gospo- 
darima zahumskim i travunjskim. No od druge polovice 
trinaestoga stoljeća počeli su kupovati zemljišta na sje- 
veru i jugu tako, da se republika dubrovačka proširila 
na sjever do Neretve, a na jug do Boke Kotorske. Tako 
je ostalo sve do g. 1808., kad je. Napoleon ukinuo samo- 


stalnost i slobodu republike dubrovačke. 


Dubrovnik je neobično cvao do g. 1667., kad ga je 
potres gotovo porušio i 4000 ljudi u razvalinama po- 
kopao. Odonda se nije više oporavio. Neobično blago- 
stanje i mir, što su ga sebi Dubrovčani osigurali, osobito 


je prijao književnom razvitku. Dubrovnik je po književ- 


nosti svojoj postao prvi grad u Slovinskoj zemlji. Zato su 
ga zvali »Slovinskom« i »Hrvatskom Atinom«. Najveći 
pjesnik njegov jest Ivan Gundulić, koji je ispjevao 
pjesmu »Osman«. Dubrovnik je imao krasne građevine, 
od kojih još danas stoje kneževski dvor i carinarnica, 
Dubrovnik je bio plemićka ili vlasteoska republika. 
Na čelu republike je knez, koga su od g. 1358. birali na 
mjesec dana. Kneza su dakle birali svaki mjesec. Kneza 
je biralo veliko vijeće, u koje su dolazili svi ple- 
mići, koji su navršili 18 godina. Knez vlada zajedno 
s malim vijećem, koje je brojilo sedam članova. 
Od činovnika su najznamenitiji bilježnici, koji se 
dopisuju sa čitavim svijetom. Za slavenski je jezik po- 
seban kancelar. Jer su Dubrovčani mnogo dopisivali i 
ugovore sklapali s hrvatskim, bosanskim i srpskim vlada- 

rima, to je dubrovački arhiv od neprocjenjive vrjednosti 
za povijest Hrvata i Srba. 

Dubrovnik je imao još jednu vrlo važnu ustanovu. 
On je dao svoju zaštitu mnogim plemićima, knezovima i 
kraljevima, koji su iz domovine ili pred Osmanlijama 
bježali. To je pravo zaštite. 


29. Sibinjanin Janko. 


U petnaestom su vijeku Turci upeli sve sile, da osvoje 
Beograd. Tada je Beograd održao dvije sjajne obrane: 
prvom je rukovodio Hrvat Ivan _Talovac, brat 
bana Matka Talovca g. 1440., a drugom glasoviti junak 
Sibinjanin Janko g. 1456. Sedam je mjeseci g. 1440. 
sultan Murat Beograd podsjedao, sedam ga je mjeseci 
junačina Talovac branio i obranio. Sultan izgubi 17.000 
vojnika jurišajući na tvrdi Beograd. 

Još je sjajnija bila obrana Beograda g. 1456., kad ga 
je obranio Sibinjanin Janko. Sibinjanin Janko 
je rodom iz Erdelja, iz grada Hunjada, pak ga po tome 
gradu Madžari zovu Hunjadi Janoš. Sibinjanin Janko 
služio je četiri kralja: Žigmunda, Alberta Austrijskoga, 
Vladislava 1. i Ladislava IV. Vladislav I. ga je učinio 
vojvodom erdeljskim, a za malodobnoga kralja Ladislava 
bijaše gubernatorom kraljevstva ugarskoga i hrvatskoga. 
Kad je Ladislav kraljevstvo preuzeo, učini Janka vrhov- 
nim vojskovođom. Sibinjanin Janko bijaše junak na 
glasu. Bijaše strah i trepet Osmanlijama, kako to Andrija 
Kačić Miošić pjeva: 


»Da je komu poslušati bilo, 
Što govore Krajišnici Turci! 
Vele oni: »Jao, naša majko! 
Pogubi nas vojevoda Janko. 

Posli bana Kastriotić Jurja 
Nije zmije nad vojvodu Janka: 
Svu je tursku zemlju porobio 
Do Jedrene, grada bijeloga. 


Mnoge paše i mladi veziri 
Bojak biše s vojevodom Jankom, 
Ali svoje pogubiše glave 

Pod bijelim gradom Biogradom. 


Valja bižat u zemlju arapsku, 

Jer od Janka živit ne možemo, 
Muhamede, naša mila majko! 

Ne vidiš li, što nam čini Janko?« — . 


Janko postade narodni junak Srba, Hrvata, Ru- 
znunja i Madžara. Dvanaest puta ih je vodio na Turke, 
deset ih je puta slavno pobijedio. 

G. 1456. pade sultan Mehmed II. Osvojitelj, koji je 


«Carigrad nakon junačke obrane osvojio, sa 150.000 mo- 


maka i 300 topova, pod Beograd. Obranu grada preuze 
Sibinjanin Janko, a glavnu mu pomoć dovede Ivan 


Kapistran, 60.000 na broju krstaša ili križara, koje: 


je po Ugarskoj i Slovinskoj zemlji sabrao. S tom vojskom 
razbije Kapistran tursko brodovlje na Dunavu, a onda 
uđe u Beograd. 

Glavni i posljednji juriš učini Mehmed na 21. srpnja. 
Već je pridobio bio varoš i penjao se prema bedemima, 
kad ga na vratima suzbi Ivan Kapistran. Noć prekinu 
boj. Sutradan se započne još strašniji boj. Već se je jedan 
Turčin popeo na najvišu kulu beogradsku, gdje se po- 
nosno vijala kršćanska zastava. Htjede je skinuti i za- 
saditi polumjesec. No Turčina spazi Hrvat Tito D ugo- 
vić, uspne se za njim i uhvati ga na vrh kule. Započne 
se očajan dvoboj na očigled obiju vojska. Tito ne mogaše 

Turčina da svlada, a onda se zajedno s njime strmoglavi 
u strašni ponor. To ohrabri kršćane i oni izvojuju sjajnu 
pobjedu: 


Pobigoše Turci janjičari, 
AL ih siku Božiji križari. 
Oteše im haznu! i zairu, 
Čadorove i alaj-barjake,? 


Sve oružje, ognjene topove, 
Talambase, bubnje i svirale. 


Tu gospoda mnoga izgiboše 

Sve po izbor age i spahije; 
Mlađan vezir s agom janjičarskim, 
Ine vojske ni broja se ne zra. 


AL uteče Mehmed, care silni, 
Ode ranjen, vesela mu majka! 


Tako pjeva starac Milovane.. 


30. Stjepan Tomašević. 


Posljednji kralj bosanski bijaše Stjepan Toma- 


šević, muž Mare, jedinice despota Lazara. On je 


g. 1461. naslijedio oca svojega Stjepana Tomu. 
No vlast kraljeva bijaše slaba, krnjila su je domaća vla- 
stela, koja su bila vjere bogomilove (u Bosni se zvala pa- 
tarenska vjera), a među njima gospodar Humske zemlje: 
Stjepan Vukčić Kosača, koji se prozvao her-- 
cegom sv. Save, jer je u njegovoj vlasti bilo i Mileševo,. 
gdje su se čuvale moći sv. Save (1448.). Po njemu je: 
zemlja dobila ime Hercegovina. 


E Blagajnica. 
Glavna zastava. 

Još od g. 1438. plaćala je Bosna, danak sultanu tur- 
skomu. Stjepan Tomašević uzdajući se u pomoć pape 
rimskoga i kralja Matijaša uskrati danak. Mehmed plane 
i stade se spremati, da kazni kralja odmetnika. Kralj se 
obrati papi rimskomu, Mlecima i kralju Matijašu. Kad 
niotkale pomoć ne dođe, posla poslanika u Drenopolje 
sultanu Mehmedu, da izmole milost-i primirje na pet- 
naest godina. Sultan mu dade, no samo zato da ga pre- 
vari i uspava. To je čuo i vidio janjičar Srbin Mihajlo. 
Konstantinović iz Ostrovice. Kad je Konstantinovića 
kasnije u Bosni zarobio kralj Matijaš, vrati se kršćan- 
stvu i ode u Poljsku, gdje napiše na poljskom jeziku 
svoje 2»Uspomene«, što ih je kao janjičar doživio. 
Tako je Srbin Poljacima dao najljepši spomenik starije 
književnosti njihove. 

Konstantinović je bio u komori brata svojega, kojemu 
je povjerena bila blagajna sultanova. Jedva što je ušao, 
dolazila su dva glavna savjetnika sultanova Mahomet- 
paša i Izak-paša, da se porazgovore o odgovoru bosan- 
skome kralju. Mihajlo Konstantinović sakrio se za san- 
duk i ondje je slušao ovaj razgovor: 


»Kako nam valja učiniti, što ćemo odgovoriti kralju 
bosanskomu« upita Mahomed-pasa. 


»A_ kako drukčije, dat ćemo mu primirje za petnaest 


«godina«, odgovori Isak-paša, »pa ćemo namah ne gu- 


beći vremena poći za njima, jer ako drukčije učinimo, 
ne ćemo moći nikako zadobiti bosansku zemlju, jer je 


to zemlja brdovita, a k tome imat će i ugarskoga kralja 


u pomoć, pa i Hrvate i drugu gospodu; te će se tako 
priugotoviti, da im poslije ne ćemo moći ništa uči- 
niti. Zato dajte im primirje, da oni mogu otići u subotu, 
a mi ćemo za njima poći u srijedu, pa ćemo doći do 
Sitnice blizu Bosne, a otud još niko ne će znati, kuda 
sultan misli krenuti«. 

S ovim dogovorom odoše k sultanu. Tako se i zbude 
Drugi dan u četvrtak dopustio im je sultan primirje na 
petnaest godina. Sutradan ujutro ode Konstantinović 
k njima u njihov stan i rekne im: 

»Mila gospodo moja! Imate li primirje sa sultanom ili 
nemate?« — a oni odgovoriše: 

»Hvala gospodu Bogu, sve smo ugodili onako, kako 
smo želili«. — A Konstantinović rekne: 

»Na moju vjeru, vi nemate nikakvoga primirja!« 

Poslanici mišljahu da Konstantinović s njima šalu 
zbija. A on ih upita: 

»Koga ćete dana odavle otići?« — a oni odgovoriše: 

»U subotu«. — Konstantinović im reče: 

>A mi ćemo poći za vama u srijedu i to sve do Bosne. 
Ja vam istinu kažem, pamtite to!« 

Ali oni su se tome samo smijali. 

Kako je Konstantinović rekao, tako se i zbilo. Posla- 
nici odu u subotu, a Mehmed s vojskom u srijedu. Kralj 
Matijaš se bojao, da sultan ne udari na Beograd i da ne 
provali u Ugarsku. Zato ne pošalje pomoć kralju bosan- 
skolu, nego dade braniti Beograd. 

Tako iznenadi Mehmed kralja bosanskoga. Za osam 
dana bijaše Bosna njegova, a kralj Stjepan Tomašević 
sužanj njegov. Kralja uhvati Muhamed-paša u Ključu, 
kamo se na bijegu u Dalmaciju za čas sklonio bio. Kralj 


se predao na pismo, da će mu sultan život poštedjeti. No- 


sultan Mehmed II. dade mu u Jajcu glavu odrubiti 
(1463.). 

Još iste godine osvoji kralj Matijaš Jajce i Srebrenicu, 
pa od osvojenih dijelova stvoribanovinu jajačku, 
koja se držala do g. 1528. i banovinu srebreničku, 
koju su Turci g. 1512. osvojili. 

I Hercegovinu je Muhamed II. naumio osvojiti, ali ga 
odbije Stjepan Vukčić. No do g. 1482. osvoje Turci i 
Hercegovinu. 


31. Kralj Matijaš 
(1458.—1490.). 


Najznamenitiji vladar petnaestoga stoljeća bijaše sin 


Sibinjanin Janka kralj Matijaš. On je jedini od svih 


vladara ugarskih i hrvatskih onoga vremena ostavio 
duboku uspomenu u narodu hrvatskom, a i slovenskom. 
Narodna je pjesma opjevala već sam izbor njegov za 
kralja : 

»Viće čine budimska gospoda, 

Da će itat krunon u visinu, 

Pa na koga zlata kruna pade, 

Da će njega kraljen učiniti. 

Itili su krunon u visinu, 

Kruna se je i vila i vila, 

I pala je na Jankova sina, 

Na Jankova sina Matijaša. 

Karahu ga! budimska gospoda; 

Rasrdi se vojevoda Janko 

I udari dite Matijaša. 

Kako ga je lasno udario, 

Črna ga je krvca zalijala; 

Zatvori ga u kulu visoku. 

Pa itaju krunu u visinu, 

Kruna se je vila i vila, 

Ona pade na kulu visoku, 

A kroz kulu na Jankova sina, 

Na Jankova sina Matijaša. 

A govore budimska gospoda : 

»»Tvoja j' srića, vojevoda Janko ! 

I tvojega sina Matijaša; 

Nek mu bude kruna i kraljevstvo.« « 


1 Budimska su gospoda, veli narodna pjesma, karala voivođu 
Janka, što je doveo »dite« Matijaša, ier su mu poručili neka nikoga. 
od svojih ne vodi na izbor. No »dite« Matijaš se namolilo bilo i otac 
£a poveo. 

Matijaš je u najteži čas postao kraljem hrvatskim i 
ugarskim. Turci su gledali, da zavladaju Srbijom i Bo- 
snom i da pomaknu granicu države svoje na Dunav i 
Savu. Tada je Turcima vladao Mehmed II., koji je g. 1459. 
pretvorio despotovinu Srpsku u pašaluk turski, a 
g. 1463. osvojio Bosnu. Matijašu bijaše 15 godina, kad je 
postao kraljem. Nitko nije mislio, da bi »dite« Matijaš 
moglo imati toliko snage i čvrste volje da sam, i to 
s uspjehom, vlada. I doista je pokazao jaku ruku. Turcima 
ote dio Bosne uredivši od osvojenoga dijela dvije bano- 
vine: na zapadu jajačku, a na istoku srebre- 
ničku. No te banovine ipak nijesu smetale Turke, da 
neprestano upadaju u Dalmaciju, Hrvatsku i Slavoniju 
sve do u Štajersku i da odvode silu naroda. Kralj Matijaš 
se slabo brinuo zato, jer se zapleo u rat s češkim kraljem 
Jurjem Podjebradskim, a onda s njemačkim ćesarom 
Fridrikom III., kojemu je oteo Beč i Beč učinio pri- 
jestolnicom svojom. Matijaš nije spriječio ni pada Herce- 
govine, koju je g. 1482. Osmanlija osvojio. 

Velikaši ga nijesu voljeli, jer im je dao osjetiti čvrstu 

ruku svoju, ne dopuštajući da gnječe seljake, građane i 
male plemiće. Zato nije ni bansku čast povjeravao veli- 
kašima moćnoga roda, nego ljudima niskoga podrijetla. 
U. tome je bio sretne ruke. Jedan od najslavnijih voj- 
voda njegovih Pavao Kiniži, bio je mlinarski djetić, a 
ban hrvatski Blaž Podmanicki s pridjevkom Majer (t. j. 
Madžar) popeo se od prostoga vojnika do bana hrvat- 
skoga. Kao ban hrvatski skučio je moćni rod Franka- 
pana. Oteo im je grad Senj i od Senja načinio kape- 
taniju za obranu od Mlečana i Turaka. S imenom nje- 
govim je vezan i gubitak posljednjega otoka hrvatskoga 
Krka. Krk je pripadao Frankapanima, a ban ga htjede 
osvojiti. Knez krčki Anž pozove Mlečane i preda im 
Krk. Tako je Hrvatska g. 1480. izgubila svoj posljednji 


aaninata 

otok u Jadranskom moru. S Mlečanima pak rata voditi 
nije mogao, jer nije imao brodovlja. 

Kralj Matijaš je volio“ pravo i pravicu, pobrinuo se 
za valjane zakone. Nemilosrdno je gonio sileđije veli- 
kaške, a štitio seljake i građane. Zbog toga ga je narod 
silno volio. Kad je poslije njegove smrti zavladala opet 
sila i nasilje, sjećao se narod dobroga kralja Matijaša 
i govorio: »Pokle kralj Matijaš spi, nikakve pravice ni.« 

Hrvatskom kraljevstvu nije kralj Matijaš oteo ni 
jedne pravice, koje je otprije imalo, što više, on ih je 
umnožio. G. 1477. podijelio mu je pravo, da može sebi 
slobodno na saboru birati i posebnoga zapovjednika 
vojske, koji se zvao »kapetan kraljevstva«. Kralj Matijas 
je za čitavu Hrvatsku, Slavoniju, Dalmaciju i Bosnu ime- 
novao jednoga bana, sjedinio je dakle sve hrvatske 
zemlje u jednoj ruci. ' 

Kralj Matijaš bijaše veliki prijatelj znanosti i umjet- 
nosti, a najveći rogi i umjetnici na dvoru njegovu bili 
su Hrvati. 

Kralj Matijaš je šala od najboljih vladara onoga vre- 


mena. Sultan Mehmed II. znao je o njemu reći: »Dao 


sam pretražiti čitav svijet i sve vladare, pa ne nađoh 
kralja Matijašu ravna« ili : »Ja i kralj Matijaš na čitavoj 
zemlji jedini smo vrijedni, da se zovemo vladarima.« 

Kralj Matijaš je ostavio sina Ivana Korvina. No 
nijesu njega izabrali za kralja, nego češkoga kralja V1a- 
dislava II. Jagelovića. 

O kralju Matijašu pjevaju narodne pjesme i priče 
hrvatske i slovenske. Jedna od najpoznatijih je pjesma 
o kralju Matijašu i popularnome vojvodi njegovom 
Dojčin Petru, zapovjedniku dunavskoga brodovlja, na 


glasu junaku i vinopiji, koji je zapio tri stotine dukata, 


a sve u jedan dan. 
Slovenski puk pripovijeda, da kralj Matijaš nije umr'o, 
nego da s vojskom svojom spava u Svetoj gori, koja se 

otvorila i poklopila ga. Svakih sto godina doleti zlatna 
ptica i oblijeće Svetu goru. Baš u taj čas se kralj Matijaš 
probudi i sluša. Ne čuje ništa. Svuda grobna tišina vlada 
i kralj Matijaš opet zaspi. Ustat će onda, kada svijetom 
zavlada najveća nevolja. To će biti, kad bude Turčin 
cijeli svijet svladao. Tada će doletjeti opet ona zlatna 
ptica i zapjevat će tako žalosno, da će se Sveta gora 
otvoriti. Kralj Matijaš će izaći s vojskom svojom iz Svete 
gore i zapodjenuti strašnu bitku, u kojoj će pobjeda na- 
ginjati na tursku stranu, ali će kralju Matijašu pomoći 
vile, smesti će Turke bljeskom i grmljavinom i kralj 
Matijaš će pobijediti Turke. 


32. Ivan Frankapan i ban Derenčin. 
(9. rujna 1493.) 


Trideset je godina proteklo od propasti kraljevstva 
bosanskoga. Trideset godina nije Hrvatska mirovala od 
Osmanlija. Istina, kralj Matijaš je Osmanlijama oteo ba- 
novinu Jajačku s tvrdim Jajcem i drugim gradovima. 
No banovina Jajačka branila je samo Slavoniju, jer su 
Osmanlije i mimo nje mogli udarati na zapad prema 
Dalmaciji, pa u Liku i Krbavu, a preko nje sve onamo 
u Kranjsku i Štajersku. 

Kralj Matijaš umre g. 1490. Hrvati i Madžari iziboći 
za kralja češkoga kralja Vladislava II. Jagelo- 
vića (1490.—1516.). Vladislav imenuje u Hrvatskoj za 


bana Slovaka Mirka Derenčina, koji je ratovao | 


s knezom Bernardinom Frankapanom. Baš je 
podsjedao kneza u njegovu tvrdu gradu Brinju, kad sti- 
goše glasovi, da je Jakub-paša bosanski pro- 
valio kroz Hrvatsku u Kranjsku i Štajersku i da ondje 


nemilice hara. Na taj se glas izmiri ban Derenčin s Fran- - 


kapanom te odluče, da će zajednički dočekati Osmanlije 
na Krbavskom polju, kad se budu vraćali. 


19: 


Ispod Udbine na Krbavskom polju našao se »evijet. 
hrvatskoga plemstva« s 15.000 momaka, a među njima 
Ivan Frankapan Cetinski, Bernardin Frankapan i ban 
Derenčin sa sinom svojim. Ban odluči da se s Osmanli- 
jama ogleda na ravnom polju. Ivan Frankapan ga je na- 
govarao, da se ne ogleda s njima na otvorenom polju, 
jer su Osmanlije jaki, već ih treba dočekati u gorama i 
gorskim klancima, gdje je pobjeda sigurna. Ban ga od- 
bije riječima: »Ha Hrvati vazda ste bili  strašljivice!« 

»Danas hoćemo viditi, tko je bigavica«, odvrati mu 
Ivan od Cetina. »Ti budeš danas začetak raspa (propasti) 
zemlje hrvatske. Bane, ni (nije) ti to po Ugrih (u Ugar- 
skoj, ban Derenčin bijaše iz sjeverne Ugarske) od grada 
do grada jahati, ter se hartati (kartati), hoćeš danas vi-: 
diti, kako Turci boj biju.« 

»Kušat ću«, rekne ban. I pokuša, ali na nevolju svoju. 
No nesamo na nevolju svoju nego i na nevolju naroda 
hrvatskoga. Turci ga u krvavom boju razbiju (sl 6, 
njega i sina mu živa uhvate. 

»I tada počeše cviliti matere i udove i mnogi drugi i bi. 
tuga velika u ovim stranama, kako ne bijaše od vremena. 
Tatara, Gota i Atile nečastivih«, zapisao je u ono vrijeme 
u svoj molitvenik Pop dadilja Martinec. 

Turci ubiju sina banova. Svaki put, kad bi jela za- 
tražio, ponude banu glavu sinovljevu. I ban umre u su- 
žanjstvu nakon tri mjeseca na nekom otoku, kamo su 
ga bacili bili, kad se nije htio odreći kršćanske vjere. 

»To je prvi rasap kraljevstva hrvatskoga«, napisao je: 
60 godina kasnije ljetopisac fratar Tomašić. 

I raspala bi se čitava Hrvatska, da nije imala dobre 
bane Ivaniša Korvina, sina kralja Matijaša, i 
Petra Berislavića, biskupa veprimskoga, koji su 
s uspjehom odbijali Osmanlije. 

Ako i nije Krbavsko polje za Hrvate bilo ono, što je: 
za Srbe bilo Kosovo polje, ali rasap je počeo. Hrvatsko: 

se kraljevstvo u korijenu potreslo. Narod se stade seliti 
dalje na sjever u Slovinsku zemlju između Kupe i Save. 


SL 6. Boj s Turcima u Hrvatskoj. 
Po jednoi suvremenoj knjizi. 


Došlo ga je toliko, da se Slovinska zemlja počela zvati 
Hrvatska. tož . 
S krvavim se razbojem na Krbavskom polju započela 


očajna borba Hrvata s Osmanlijama. Ta je borba trajala. 


m 


oslatke kraljevstva svojega. Hrvatska je dobila častan 
naslov »Najjači štit i bedem kršćanstva«. 

Ban Berislavić okupi oko sebe velikaše i knezove hr- 
vatske pa je zajedno s njima neprestano stajao na bra- 
niku kraljevstva hrvatskoga, 

Potkraj vlade kralja Vladislava doživjela je Ugarska 
tešku nevolju. I onamo su preko Dunava neprestano 
provaljivali Osmanlije. Vladislav spremi krstašku vojsku. 
Ta se vojska sastojala većinom od potlačenih seljaka 
madžarskih. Ti seljaci imađahu gore neprijatelje od 


Turčina, a to bijahu rođena gospoda njihova. I oni 


umjesto na Turčina udare pod vođom svojim Jur jem 
Dožom na gospodu svoju. Zle su sreće bili. Gospoda 
madžarska krvavo uguše seljačku bunu, a Jurja Dožu 
grozno kazne: Dožu su privezali za usijanu željeznu 
stolicu, štipali ga usijanim kliještama i vjenčali ga usi- 
janom krunom od željeza. Najposlije su ga pogubili i 
raščetvorili : glavu njegovu pošalju u Segedin, a ostale 
dijelove tijela u druge gradove, da ih ondje izlože. 


33. Ban Ivan Karlović. | 


Tužni dani osvanuše Hrvatskoj, kad je Vladislava II. 
naslijedio maloljetni sin njegov Ludovik II. (1516. 
do 1526.). Ludovik nije vrijedio ni onda, kad je odrastao. 
Volio je lov i zabave, a za obranu kraljevstva nije se ni- 
malo brinuo. Nesreća htjede, da je baš u taj najteži 
čas u boju pao ban Petar Berislavić. U planini Plješevici 
između Korenice i Bihaća došlo je do boja s Turcima. 
Kad je ban Turke u bijeg natjerao i gonio, pade u za- 
sjedu, koju su mu Turci postavili. U teškoj borbi nađe 
junačku smrt (1520.). Za njim je žalio narod hrvatski, 
za njim je žalio i papa rimski i car njemački, a i onaj 
slabić od kralja Ludovik II. j 


Dr. Srkulj: »Kratka povijest Hrvata.« ć 6 


- preko dva stoljeća. Kao divovi su se Hrvati borili za 

Baš u taj čas, kad je Hrvatska izgubila branitelja 
svoga, dođe na prijestol turski najveći sultan osmanlijski 
Sulejman II. (1520.—1566.). Sulejman osvoji g. 1521. 
Beograd, koji je slovio kao »zlatni ključ« Ugarske i Sla- 
vonije. Osvojio ga poslije pada Zemuna, kojega je uzalud 
branio Hrvat Marko Skoblić. Skoblića su teško: 
ranjena zarobili i odnijeli u turski tabor. Tamo su mu 
rane povezali i od njega tražili, da se pokloni silnome 
caru Sulejmanu i primi islam. Kad to junak ne htjede 
da učini, baciše ga pred bijesna slona, koji ga je zgazio. 

Ljudevit je slabo i nikako mario za Hrvatsku. Trebalo: 
je godinu dana, dok imenuje nasljednika Berislaviću. 
Imenovao je banom hrvatskim kneza krbavskoga Iv a- 
na Karlovića, posljednjega od moćnoga roda 
Kurjakovića. Bez sredstava i bez vojske činio je, 
je, što je mogao. Pomagali su ga nešto malo Mlečani. 
Pored svega junaštva svoga ne mogaše spriječiti pada 
kraljevskoga Knina (1522.) i Skradina. Time je sjeverna 
Hrvatska bila otkinuta od južne, gdje su Osmanlije po- 
malo sve gradove hrvatske osvojili. Jedino se još neko 
vrijeme držao Klis. 

Od pada Knina je najviše stradao ban Karlović. Sva 
imanja njegova bijahu s jedne i druge strane Velebita i 
prva na udaru Osmanlijama. Jedan grad za drugim 


padne Osmanlijama u ruke. Najprije oni ispod Velebita, - 


a onda dođu na red i oni iznad Velebita. Kad je Karlović 
vidio, da ga je kralj sasvim napustio, odreče se banske 
časti. Otada je gledao samo na to, kako bi spasao djedo- 
vinu svoju. Uzalud je njemu i ostaloj vlasteli hrvatskoj 
Sulejman II. nuđao mir: ostavit će im vjeru, slobodu i 
običaje, ostavit će im posjede njihove, ne će trebati deset 
godina plaćati danka, vratit će im gradove, koje je 
osvojio, i kmetove, koje je zarobio, a tražio je samo 
jedno: da može mirno s vojskom svojom prolaziti, kad 
će udariti na Italiju i cara njemačkoga. I Karlović i 


83 
ostala vlastela odbiju ponude Sulejmana, ma da nijesu 
znali, što će im drugi dan donijeti. 

Nije prošlo mnogo vremena, a Turci osvojiše i Liku 
i Krbavu, domaju roda Karlovića. »Radi vjere kršćan- 
ske«, piše Karlović novome kralju Ferdinandu, »izgubio 
sam dvije knežije svoje, jednu po imenu Krbavu, a drugu 
po imenu Liku. Nekad bijah velik gospodin, sad sam 
spao na tako niske grane, da nemam gdje bi izdržavao i 
hranio majku svoju, koja me rodila«. — Tužnu je starost 
dočekala majka njegova Dora; morala je obijati tude 
pragove, dok sinu njezinu nije Ferdinand darovao 


. Medvedgrad. 


U Medvedgradu ispusti dušu svoju posljednji odvjetak 
roda Karlovića. No junačka krv njegova nastavi se u 
rodu Zrinskih, jer je Jelena, majka Nikole Zrinskoga, 
junaka sigetskoga, bila sestra bana Karlovića. 


34. Bitka na Mohačkom polju (1526.). 


Krsto Frankapan bijaše sin onoga Bernardina Franka- 
pana, koji se sretno iz razboja na Krbavskom polju spa- 
sao. Kao mladić stupi u službu cara njemačkoga Maksi- 
milijana. U njegovoj službi dopane sužanjstva  mleta- 
čkoga. Mlečani ga zadrže u sužanjstvu šest godina. S nji- 
me je sužanjstvo dijelila plemenita žena njegova A po- 
lonija. Nakon šest godina predali su ga Mlečani 
Francuzima, koji su ga držali kao sužnja u gradu Milanu. 
Odanle pobjegne sretno kući svojoj. Vele, da mu je 
pomogla vjerna žena njegova Apolonija: obukla ga.u 
ženske haljine i tako prevarila stražu. Vratio se kući baš 
u čas, kad ga je Hrvatska najviše rebala. Spasao je 
Jajce od sigurna pada. . ' ' 


Uto digne Sulejman II. vojsku od 200.000 momaka, da 


njome osvoji Ugarsku. Na glas o tome zavlada strava na 
dvoru kralja Ludovika II. U njega ne bijaše ni novaca 


* 


sasha adnianite 

ni vojske ni iskusna vojskovođe, koji bi vojsku vodio. 
»Samo Bog ili koja nenadana sreća može Ugarsku od 
propasti spasti«, piše kraljev kancelar biskup Hrvat 
Brodarić papi rimskome. K tomu je među Madža- 
rima vladala strašna nesloga, zloba i reženje jednoga na 
drugoga. Uzalud je kralj Ludovik po zemlji dao nositi 
krvav mač kao znak, da je domovina u najvećoj pogibli. 
Sakupio je u svemu neko 20.000 vojnika. S tom neznat- 
nom vojskom krene na jug da dočeka veliku vojsku 
osmanlijsku. Dočeka je na Mohačkom polju. S četama, 
što su ih Hrvati doveli, brojila je vojska kraljeva 26.000 
momaka. No to ne bijaše sva vojska. Trebalo je čekati 
i Krstu Frankapana. 

»Čuj, kralju, malo nas je, čekajmo dok dođu Hrvati, 
ljudi ratoborni«, govorio je kralju biskup Brodarić u 
ratnome vijeću. > 

Na te riječi planuše Madžari: 

. >Huljo, zar ćemo slavu našu Hrvatima prepustiti? Zar 
ćemo ustupiti čast našu banu i Frankapanima? Ha, ha, 
ha«. — I gotovo jednoglasno zaključe, da se ne čeka na 
Krstu Frankapana nego da treba smjesta boj zametnuti. 

I zametnuše ga. Za sat i po ne bijaše vojske kršćanske. 

20.000 pokri bojno polje. Sam kralj zaglavi na bijegu, u 
 nabujalu potoku Čeleju, kad ga je na konju htio pre- 
skočiti. 

Krsto Frankapan piše poslije poraza na Mohačkom 
polju senjskomu biskupu Franji Jožefiću : »Držimo, da 
je ta razboj gospodin Bog dopustil nad kraljem i Ugri, 
ne za zlo ili pogibelj, dapače za dobro vično tome rusagu 
(državi). Zač, ako bi bili sada Ugri cara razbili, kada 


bi konac njih nevridnu reženju, ili gdo bi mogal pod 


njimi ostati ?« 

Odsjek treći: 

STVARANJE. DANAŠNJE HRVASTKE I 

' SLAVONIJE :(1527.—1790.). ' 


35. Izbor u Cetinu (1. siječnja 1527.). 


Krste Frankapana ne bijaše na Mohaču. Vijest o po- | 
razu stigla ga je u Zagrebu, gdje se spremao, da zajedno > 


s Ivanom Karlovićem pođe u kraljevu vojsku. Čim 


oje saznao i za smrt kraljevu, pobrine se najprije za 
obranu kraljevstva, a onda pozove sabor hrvatski u Ko-.' 
.privnicu. Na. saboru ga plemstvo neopisivim oduševlje- | 


njem proglasi »skrbnikom i braniteljem kraljevstva«. 


S kraljem Ludovikom II. izumre porodica hrvatsko- “ 


ugarskih Jagelovića, Trebalo je birati novoga kralja. Kod 
izbora je odlučila osmanlijska nevolja. Trebalo je birati 


onakvoga vladara, koji će biti kadar braniti i obraniti Hr- 


vatsku od ljutih Osmanlija. Takav je bio vladar zemalja 
austrijskih — nadvojvoda Ferdinand iz kuće Habs- 
burg. Ferdinand je i onako za slabe vlade Ludovika TI. 
novcem pomagao Hrvate u borbi protiv Turaka. Pored 
toga je imao za ženu Anu, sestru Ludovika II., a i ugo- 
vori s vladalačkom kućom Jagelovića sigurali su mu pri- 
jesto hrvatsko-ugarski. : 

Ferdinand zatraži od Hrvata, da ga jednostavno »pri- 
me za kralja«. Hrvati se sastanu na samu 
novu godinu 1527. u Cetinu gradu i iza- 
beru sasvim slobodno i bez ičijega utje- 
caja Ferdinanda [za kralja hrvatskoga, 
ali uz ove uvjete: Ferdinand će uzdržavati za obranu Hr- 
vatske 1000 konjanika i 200 pješaka, dalje će na međi 
Kranjske a za obranu Hrvatske držati primjereni broj 
vojnika, gradove i tvrđave dati će svima potrepštinama 


opskrbiti i potvrdit će i poštovati sva prava, zakone i 


običaje kraljevstva. | 

36. Za teško iskušanu domovinu. 
A. Izbor u Dubravi. 


Nijesu svi Hrvati izabrali Ferdinanda za kralja hrvat- 
skoga. Izabrali su ga Hrvati iz Hrvatske, a među njima 
Ivan Karlović, kojega je Ferdinand učinio banom 
hrvatskim. Gotovo cijela Slovinska zemlja i knez Krsto 
Frankapan iz primorskih strana izaberu na Bogojav- 
ljenje 6. siječnja 1527. u Dubravi, dvoru biskupa zagre- 
bečkoga, za kralja hrvatskoga Stjepana Zapolju, 
koga su već i Madžari izabrali za kralja ugarskoga. 

Tako je Hrvatska u najtežim časovima imala dva vla- 
dara, koji su se među sobom borili, tko će nadjačati. Hr- 
vatsku je razdirao građanski rat. Za Ferdinanda je vodio 
rat Ivan Karlović, za Zapolju Krsto Frankapan. Još iste 
godine nastrada Krsto Frankapan pod Varaždinom. Po- 
godi ga topovsko zrno sa zidina gradskih, kad ih je pro- 
matrao, s koje bi ih strane mogao najlakše napasti. Varoš 
varaždinska bijaše za Zapolju, a grad (tvrđava) bijaše u 
rukama Ferdinandovih ljudi. 


B. Pred Novim Dvorom. 


Sa smrću Krste Frankapana ne prestade građanski rat, 
koji je i dalje bjesnio. Dok su se Hrvati među sobom 
klali, dotle im je Osmanlija osvojio Liku i Krbavu, Jajee 
i svu jajačku banovinu (1528.). 

Najgroznije je bjesnio građanski rat u g. 1530. Na po- 
četku listopada te godine nađu se obje protivničke vojske 
kod Novoga Dvora nedaleko od Garešnice. Uoči 
bitke dođu Hrvati k sebi: Sjetiše se, da su si- 
novi jedne majke i da zbog razdora nji- 
hova trpi samo teško iskušana domo- 
vina. I jedna i druga stranka izabere »dobre ljude«, 
koji su ih izmirili. 

>»Oh kad bi tada nazočni bili naši duš- 
mani«, piše Ivan Karlović, »vidjeli bi, da nam 


me bi mogli ništa učinitil« 


C. Čestit čovjek ima samo jednu vjeru. 


Pristaše kralja Ivana Zapolje u kraljevini Slovinskoj 
pomalo ostavljahu jedan za drugim kralja svojega i priđu 
Ferdinandu. Jedini ostane vjeran Zapolji Ivan Ba- 
nić, vlastelin virovitički. Nitko ga ne mogaše od- 
vratiti od Zapolje: ni obećanja ni prijetnje ni gubitak 
imanja njegovih pače ni sama žena njegova. Vele, da je 
na koljenima i suznim očima zaklinjala vojna svoga, 
neka ne upropasti ni sebe ni djece svoje. 

»Znaš li, premila ženo« odgovori joj muž, »da 
čestit muž nema nego jednu vjeru? Ako 
jednom krene. tom vjerom, tad se više 
ne može smatrati čovjekom, nego samo 
krinkom od čovjeka. Dok dakle znadem, da živi 
kralj moj Ivan, kojemu sam se zavjerio, ne ću nikada 
pristati uz drugoga gospodara niti ga priznati, pa makar 
morao, izgubivši sva dobra svoja i čistiti konje kralju 
Ivanu. « 

Eto, takve je ljude Hrvatska rađala. 


D. Hrvati traže od Ferdinanda, da im povrati izborno 
pismo. 


Kralj Ferdinand se, kako smo vidjeli, Hrvatima obve- 
zao prije nego što su ga oni izabrali za kralja svojega, da 
će se brinuti za obranu kraljevstva hrvatskoga i da će 
poštivati prava, zakone i običaje njegove. No Ferdinand 
nije održao riječi: niti se brinuo za obranu kraljevstva 
niti je poštivao prava njegova. 

God. 1531. umre ban hrvatski Ivan Karlović. Kralj nije 
imenovao novoga bana, nego je stvorio novu čast — 

b ansk oga namjesnika. Baš. u to vrijeme snađe 
Hrvatsku velika nevolja: Digao se g. 1532.. sultan -Sulej- — 


man da osvoji Beč. No na putu ga je zadržao u gradu 


Kiseku Hrvat Nikola Jurišić. Zadržao ga je dva- 


deset dana. Uzalud su Turci jurišali na Kisek. Jurišić je 
sve juriše sretno odbio. Za to su se vrijeme Ferdinand i 
brat njegov car Karlo pobrinuli za obranu Beča i Sulej- 
manu ne preostane drugo nego da se vrati kući. Veliki 
vezir je pozvao Jurišića na.razgovor i nagovorio ga, da 
.na-oko samo izvjesi tursku zastavu na Kiseku, kao da se 
tobože grad predao, a sultan će dignuti podsadu. Tako se 


«izbilo. Takva slučaja zavarane predaje povijest ne pozna. 


Sultan se vraćao Podravinom i Moslavinom, te ih je“ 


grozno poharao. : 
God. 1533. sastali su se u Zagrebu sabori Hrvatske i 


Slavonije da zajednički vijećaju o poslovima domovin- 


skim. To se nekoliko buta redom dogodilo. Od g. 1558. 
imaju Hrvatska i Slavonija samo po jedan sabor. 


Došla je g. 1535. Hrvatska još uvijek nije imala bana, 
a ni mira od Turaka. Nato se sastao sabor hrvatski u 
Topuskom i zaključio da pošalje dva poslanika kralju 
Ferdinandu, koji će mu izložiti sve tegobe i nevolje, koje 
Hrvatsku taru, a najposlije neka mu isporuče i ovo: 


Ako ih kani ostavi i zapustiti, neka im 
vrati pismo, kojim su ga na Cetinu iza- 
brali za kralja i vjernost mu prisegli, 
aonićenjemu nasuprot povratiti pismo, 
kojim su njegovi poslanici Hrvatskoj 
zajamčili stara prava i obećali razne 
polakšice i pomoć za obranu zemlje. 


Još isti mjesec — to je bilo u rujnu — požurio. se 


Ferdinad, da umiri ogorčene staleže hrvatske, izjavivši, 


da će zadovoljiti svim tegobama njihovim. 


37. Nikola Šubić Zrinski. 
' A. Pad Sigeta. . 
Gorak je bio život, što su ga Hrvati za prvih. vladara 


iz kuće Habsburg provodili. Zlo bijaše, kad se rat vodio,. 


«Sl. 7. Nikola Zrinski Sigetski. 
Po savremenom drvorezu Matije Zirdta. 


zlo, kad je bilo primirje. Osmanlije nijesu nikad na gra- 
nici mirovali. Oni su i za primirja neprestano po našim 


stranama četovali, odvodili su robljem muško i žensko, 


palili, plijenili i ubijali. Nikad nije Hrvat znao, kad je: 

uvečer legao, što ga ujutro čeka. Pa ipak nije očajavao. 
Gubio je grad za gradom, ostavljao kuću i kućište, po- 
vlačio se dalje na sjever, da brani  »ostatke kraljevstva 
hrvatskoga«. Sva je sreća, što je imao junake, koji su ne- 
prestano na straži bili. Junak nad junacima bijaše N i- 
kola Zrinski (sl 7.), koji je četrnaest godina bio 
banom hrvatskim (1542.—1556.). U to je vrijeme Nikola 
za bansku plaću, koju mu je kralj Ferdinand I. dužan 
bio, dobio od njega Međumurje s gradom ča- 
kovcem. 


Udarili Osmanlije na ugarsku tvrđavu Siget. Siget je 
branio HrvatMarko Stančić. Kad je gradu do gusta 
došlo, dohrli mu u pomoć Nikola Zrinski, Na rijeci Rinji 
sukobi se s Osmanlijama: za čas ih natjera u bijeg. 
Osmanlije htjedoše znati ime junaka, koji ih je u bijeg 
natjerao. Beg virovitički izjaše naprijed i  poviče 
hrvatski: 

»Tko si i kako ti je ime?« 


»Nikola sam Zrinski«, odgovori ban i isporuči  po- 
zdrav vojvodama turskim. To bijaše godine 1956. Još 
se. iste godine Nikola zahvalio na časti banskoj. Deset 
godina kasnije podsjedne ga Sulejman u Sigetu. Tada ne 
bijaše više na životu kralja Ferdinanda 1. Naslijedi ga 
sin Maksimilijan, koji je kod Đura sakupljao 
vojsku, da dočeka Sulejmana, koji je kanio na Beč. 

Siget (sl. 8.) se sastojao od tri dijela: od stare i nove 
varoši i od nutrašnjega grada. Jarci, puni vode, dijelili 
su staru varoš od nove, a novu od nutrašnjega grada. 
Među sobom su ih vezali mostovi. Siget ne bijaše tvrđava, 
građena od kamena. Tvrđu su činili nasipi od zemlje i 
kolja. Jedino je nutarnji grad imao jednu kulu od ka- 
.mena. ' 

Nikola Zrinski sakupi u Sigetu dovoljno hrane i zaire 
i 2500 vojnika, od najveće česti Hrvata. Pod Siget pade 

SI. 8. Siget u drugoj polovici XVI. stoljeća. 
Po savremenom nacrtu jednoga talijanskog umjetnika. 

sam sultan Sulejman, sedamdesetisedamgodišnji. starac. 
- Imao je 100.000 momaka i preko 200. topova, koji su 
odlučili sudbinu Sigeta. ' 


Uoči dolaska turske vojske sakupi Nikola. posadu svoju 
u nutrašnjem dijelu grada, gdje se ona njemu zavjerila, 
a onda se on zavjerio njoj ovim riječima: 


»Ja, Nikola knez Zrinski, obećavam najprije Bogu ve- 
likomu, zatim njegovu veličanstvu, našemu sjajnome 
vladaru i našoj ubogoj domovini i vama vitezovima, da 
vas nikad ostaviti ne ću, nego da ću s vama živjeti i 
umrijeti, dobro i zlo podnijeti. Tako mi Bog pomogao!« 


Za slučaj, da bi ga smrt zatekla, odredi da mu bude 
zamjenikom nećak Alapić Gašpar. 


Na 7. kolovoza 1566. započne se podsada. Osmanlije 


stanu topovima biti najprije novu varoš. Slabi i drveni 
nasipi ne mogahu odoljeti. Za dva se dana Zrinski po- 
vuče u staru varoš spalivši u novoj varoši ono, što je 
topovima ostalo. U staroj je varoši Nikola deset dana 
odolijevao osmanlijskoj vatri i žestokim jurišima. Naj- 
poslije je morao napustiti i nju i povući se u nuirašnji 
grad. 


Mnogo su vojske Osmanlije izgubili. Veliki vezir Meh- 
med Sokolović ponudi Nikoli u ime sultanovo vlađu nađ 
Hrvatskom, ako mu Siget preda. 


Nikola odbije. 
Veliki se vezir uteče varci. Poruči Nikoli, da mu je 
sina uhvatio, što ne bijaše istina. Ne preda li mu gr ada, 


.udarit će sina na muke i onda pogubiti. Ljuto je za- 
krvarilo sree očevo, ali Zrinski mu odgovara: 


»Primio sam Siget od kralja, komu ga želim vratiti. 
Ako ga pak ne obranim, prije grada past će meni s ra- 
mena glava. Siget mora pasti, no gotovo je već, da će 

hrvatski vitezipak kroz sve vijeke slav- 
ljen biti kao dobitnik silnoga cara Su- 
lejmana, komu je vojsku potukao sa 
šakom Hrvata.« 

Sultan Sulejman umrije ipak prije pada Sigeta. Umrije 
u čadoru svojem od jada i čemera, što ne može Sigeta 
osvojiti. Veliki vezir Sokolović zataji smrt Sulejmanovu, 
da mu se ne bi vojska razbježala. 

No i Zrinskomu dogorje do nokata. Turci su lagumom 
zidine razorili, a grad vatrom zasuli, te se i stan samoga 
Zrinskoga zapalio. Kad su tako Osmanlije sve za po- 
sljednji juriš spremili, kad se vidjelo, da gradu spasa više 
nema, da ga je kralj, kome se vjerom zavjerio, ostavio, . 
sakupi Zrinski preostale drugove svoje pa je ovako nji- 
ma govorio, kako je to starac Milovan opjevao: 


»Turci nam i barut upališe, 
Svu zairu u lagum digoše; 
Od crnoga praha pocrnismo, 
Od živoga ognja izgorismo. 


A ne će nam dobra pomoć doći 
Od cesara Maksimilijana, 
Obranit se Turkom ne možemo, 
Da viteško. dilo učinimo! 


Otvorimo od kaštela vrata. 

Ter na sablje dočekajmo Turke. 
Lipše nam je slavno poginuti 
Nego živi upasti u Turke. 


Gole će nas po vojsci voditi, 
Pak najposli na mihe derati. 
Ali prije nego izginemo, 

Hote, braćo, da se zagrlimo!« 

1 Šubara. 


Svi klekoše ter se poljubiše, 
I za grijehe svoje proplakaše. 
No poslušaj, pobratime dragi, 
Što učini Zrinoviću bane, 


Oblači se štogod lipše može, 
Metnu na se haljinu od zlata 
I na glavu kapu kubašliju,! 


A za kapu šest pera od ždrala. 


U žep meće sto zlatnih dukata, 
Ter ovako upisao biše: | 
»Ko ukopa Zrinovića bana, 


Neka nosi sto zlatnih dukata«. 


Pak otvori vrata od kaštela 
I povadi sablju od bedrice. 


.Na kašteo Turci udariše, 


A prvinci glave pogubiše, 


Jer ih siče Zrinović Nikola 
I njegovi mladi vitezovi; 

A kad bana rane dopadoše, 
Klekne vitez na kolino livo. 


U ruke se Turkom ne pridaje, 
Već im ruse odsijeca glave; 
AL ga biše puška udarila 

U zlo misto, u čelo junačko. 


Mrtav bane crnoj zemlji pade, 
Zemlji pade, Bogu dušu dade. 
Zrinoviću, pokojna ti duša! 


Ko će turske odsicati glave?«. 

B. Komornik Črnko. 


Pade junak silni, a s njime padoše i vojvode njegove: 
Vuk Paprutović, Petar Patačić, Nikola Kobač, J uraj 
Čaki, barjaktar Lovro Juranić; živi padoše u ropstvo 
tursko: Gašpar Alapić, Stjepan Oršić i komornik 
Zrinskoga Črnko, koji je tu podsadu Sigeta lijepo*na 
hrvatskom jeziku napisao, pa se taj opis nedavno u 
Kranjskoj našao. Sve ih je kasnije iz turskoga sužanj- 
stva otkupio sin Nikolin Đuro Zrinski. Glavu je Nikolinu 
Mehmed Sokolović pred šatorom sultanovim natakao na 
kolac, gdje je dva dana stajala, a onda je pošalje paši bu- 
dimskomu, paša budimski u carski tabor, a sin Nikolin 
Đuro pokopa je u grobnici Zrinskih u crkvi sv. Jelene 
u Međumurju. Siget pade 7. rujna. Turci su ga skupo 
platili: palo je 18.000 konjanika i 7.000 janjičara. 


C. Neznana junakinja. 


Ne proslaviše se u Sigetu samo junaci. Proslavi se 
ondje i jedna junakinja, kojoj nažalost imena ne znamo. 
U Sigetu se naime desila i jedna plemkinja hrvatska, 
koja je vojna svog ispratila u rat. Kad se već podsigurno 
znalo, da grad mora pasti, hrvatski se vitez živo zabrinuo 
za vjernu ženu svoju. Da ne dođe Turcima u ruke, od- 
luči je uoči odsudnoga boja sam zadaviti. Ali mudra 
žena pogodi namisao muževu, pa ga molbama i suzama 
zaklinjaše, neka prije gotove smrti ne okalja duše 
smrtnim grijehom, Vojnu se srce smekša i dopusti ženi, 
da obuče muške haljine, da se opaše mačem i da pored 
njega provali iz tvrđe zajedno s drugim junacima. Tako 
se i zbude, ona pade junački se boreći uz dragoga muža 
svojega. ' 

Svaki narod, koji je u posljednjem velikom ratu bio, 
ima svoga neznanoga junaka, a evo mi Hrvati imamo 
već davno neznanu junakinju. 


38. Matija Gubec. 
(Seljačka buna 1573.). 

Baš u čas, kad je turska nevolja Hrvatsku najgore pri- 
tisnula bila, snađe domovinu našu najveća nevolja, koja 
ju je mogla stići. Ta nevolja bijaše seljačka buna. 

Bunu je. digao hrvatski km et. Kmet je seljak, ali nije 
bio svaki seljak kmet. Kmetovi su bili oni seljaci, koji 
su bili vezani za svoj posjed ili, grunt. Posjed njihov bi- 
jaše vlasništvo zemaljskoga gospodina, kojemu su mo- 
rali davati jedan dio svojega godišnjega priroda. Uzmimo 
na pr. današnje selo Šestine ispod gore Zagrebačke. 


Selo Šestine bijaše dio posjeda gospoštije Medvedgrad. 


Tko je imao Medvedgrad, tome su morali Šestinčani da- 
vati šesti dio svoga poljskoga priroda. Drugdje su seljaci 


davali deseto, sedmo, peto pa i polovicu priroda svojega. 


No nije to bilo sve; oni su morali vlastelinu davati razli- 
čnedaće iići natlaku. U daće idu pilići, kopuni, div- 
ljač, hrana za vojnike, novac za pašu, krčmarenje, pe- 
čenje rakije. Na tlaku ići, znači vlastelinu zemlju đubriti, 
polje orati, sijati, žeti, livade kositi, vinograd obrađivati, 


kuću graditi, u dvoru gospodarevu posebnu službu vr-. - 


šiti, pratiti ga na putu/ići na vojsku i tko bi sve te po- 


slove i daće nabrojiti mogao! Pored daće vlastelinu treba | 


kmet da plaća državi porez, crkvi da daje desetinu; a 
odakle, kad mu je Turčin bio dnevni gost, koji mu je 
polje harao i stoku odvodio. 


Inače je kmet lično slobodan; gospodar ga ne smije 
prodati u ropstvo niti protjerati sa zemlje, ali ne smije 
ni on zemlju ostaviti. Mogao je imati i svoju zemlju, koju 
je sam kupio, a koju je mogao prodati i pokloniti. 

Osim kmetova ima seljaka slobodnjaka i po- 
sjednika, koji nijesu ničiji kmetovi, već slobodni ljudi, 
a ima seljaka, koji su plemići; ima cijelih seoskih 

općina, koje su plemenite i imaju svoje plemsko ure- 
đenje na pr. Turopolje. 

Kako je bilo s kmetovima kod nas, tako je bilo s kme- 
tovima i po cijeloj Evropi. No hrvatske je kmetove pored 
loga trla i turska nevolja. Neprestani ratovi i pusto- 
šenja osmanlijska, porezi, pa nečuvena nasilja i beza- 
konja bezdušne gospode, koja nijesu znala ni za kakva 


gospodara nad sobom, natjeraju očajna kmeta na bunu, 
koja se je žalosno svršila. 


U očaj je natjerao kmetove vlastelin susjedgradski i 
donjostubički Ferko Tahi, po rodu Madžar, inače 


 siledžija nad siledžijama, koji je siromašnim kmetovima 


svojim štono riječ, krv ispijao. Nasilja i bezakonja nje- 
gova. bijahu tolika, da ih kmetovi njegovi već nijesu 
mogli snositi. U očaju svojem nađu kmetovi između sebe 
čovjeka, koji je njihovu stvar zastupao. Bijaše to Ma- 
tija Gubec, iz Donje Stubice. 

Matija Gubec bijaše čovjek pametan i čestit, u koga 
su svi seljaci okolice njegove imali Povjerenje. Dugo ih 
je Gubec mirio, putio ih, da se Prituže samome kralju 
Maksimiljanu, što su oni i učinili. Dolazila istraga za 
istragom. No iza svake je istrage Tahi još gore bjesnio. 
Najposlije je tako bjesnio, da ih je natjerao, te su mu 
uskratili posluh. Kad ih je nato sabor hrvatski, u kojem 
je Tahi imao mnogo Prijatelja, proglasio »izdajicama 
domovine«, e onda nije kmetovima drugo preostalo nego 
da se dignu protiv gospode. Tako je buknula seljačka 
buna 29. siječnja 1573. 


Seljaci učine Matiju Gupca vođom svojim. On uredi 
seljačku vladu u Stubici. Savjetnici mu bijahu Ivan 
Pasanac ilvan Mogaić. Vrhovnim kapitanom 


Dr. Srkulj: »Kratka povijest Hrvata.« 7 

vojske učine Iliju Gregorića, seljaka iz Brdovca, 
koji se u vojničke poslove razumio. 


Vođa hrvatske seljačke bune Matija Gubec imao je 
jasan cilj pred očima. Gubec je mislio pobiti gospodu i 
u Zagrebu osnovati carsku vladu. Vladu će vršiti oni — 
seljaci. Pokoravat će se caru Maksimiljanu. Seljaci će 
sami pobirati poreze i daće, sami.će se brinuti za obranu 
granice od osmanlijskih provala, ukinut će maltu i carine, 
da trgovina procvate. Vratit će se »stare pravice«, po 
kojima seljak ne će biti kmet, nego slobodan vlasnik 
zemlje svoje. Za taj program je Gubec dobio i sloven- 
skoga seljaka. 


Gubec je seljački program mislio provesti otvorenom, 
poštenom borbom na bojnom polju, bez paleža, bez 
zvjerstva i krvološtva. I nije ni jednom plemiću ni vlas 
s glave pala. Matija Gubec nije imao sreće. Vojsku mu 
9. veljače rastepu velikaši nedaleko Stubičkih Toplica. 
Gubec sam pade u njihove ruke. Još prije njega nastrada 
Gregorić u susjednoj Štajerskoj. Velikaši su se grozno 
svetili. Što nisu pogubili, to su iznakazili, odrezali uši i 
nos. : 

Šest dana poslije bitke pretrpiše mučeničku smrt Gubec 
i drug mu Pasanec. Pasancu polomiše na očigled Gupcu 
kosti na kotaču, a Gupcu su najprije užarenim kliještima 
kidali meso sa živa tijela, a onda ga ovjenčali usijanom 
gvozdenom krunom. Još i danas pokazuju na Markovu 
trgu u Zagrebu četiri kamena, na kojima je užareni pri- 
jesto stajao. Zloglasni uzročnik bune Ferko Tahi umre 
još iste godine kao bogalj. Čitava ga Hrvatska prokli- 
njala. 

39. Ban Tomaš Erdedi. 
Sve uži i uži je bio obruč, koji je sapinjao nesretne 
»ostatke ostataka kraljevstva hrvatskoga«, kako su Hr- 


vati onaj dio Hrvatske, koji je ostao slobodan, zvali. Sve 
su tvrđave između Une i donje Kupe osvojili Osmanlije, 


još je jedini poput otočića stršio u nepreglednom moru 


osmanlijskom grad Bihać, nekad glavni grad Hrvatske. 
No i njemu je došao posljednji čas. f 
Bosna je dobila ratobornoga pašu — Gazi Deli. 
Hasan-pašu Predojevića. On odluči da zago- 
spoduje i Kupom. U tu je svrhu na ušću Petrinjčice u 
Kupu podigao grad Petrinju. Ispod Petrinje ode pod Bi- 
hać i osvoji ga g. 1592., a onda podsjedne Sisak. Ima li 
Sisak i Petrinju, onda mu je put do Zagreba otvoren. Kad 
je Sisak gotovo izdisao, te se činilo, da će ga sad na osvo- 
liti, dohrle mu u pomoć ban Tomaš Erdedi (sl. 8.) 
i karlovački general Auersperg. Zametne se krvava 
bitka, u kojoj je Hasan ametom potučen bio. Sam Hasan 


.zaglavi u Kupi s dva rođaka sultanova, a s njima i sila 


uglednih Osmanlija. Godinom propasti zovu 
turski povjesničari tu g 1593., koje se to dogodilo. Slo- 
venski pjesnik Aškerc je o tome ispjevao lijepu 
pjesmu, kojoj je dao naslav »Mea Kulpa«, što će reći 
moja Kupa, a sjeća na latinsku crkvenu rečenicu »mea 


culpa« što znači : moj grijeh. 


»Kaj haba! se Hasan paša? 
On. kristjane oponaša: 
Mea culpa — mea Kulpa?. 


Tam, kjer Sava Kulpo pije, 
Tabor turški polje krije. | 


1 Habati se, hvastati se. 


* Moj grijeh — moja Kupa 

Nad šatori poleg Siska 
Polumesec, glej, se bliska. 


Sred ostroga? šator krasen, 
Pod šatorom pir je glasen. 


Hasan paša god praznuje, 
Zmag* sijajnih se raduje 
Gostom pravis, beseduje: 


»Hej junaki, vince pijte, 
Korana se mar“ bojite? 


»Allah sam je vino ustvaril, 
Nam v veselje ga podaril. 


»Bil menih" benediktinski 
Znal moliti sem latinski. 


»Zdaj molitve so mi litre, 
Druge zabil sem molitve. 


»Danes pomnim? le še eno, 
Kratko, ali preiskreno. 


Ko končana? dnes bo bitev,! 


Staro molil bom molitev: 


Mea culpa — mea Kulpa!«. 


* Utvrđenoga tabora. 
* (Raduje se )pobjedama. 


5 Pripovi 


jeda. 


% Poštivanje. 


7 Monah. 
5 Sjećam 


se. 


? Kad dovršena. 


19 Bitka. 

»»Brž na noge, v boj na Sisek, 
Džaur bliža se ko blisek.«« 


Memi-beg'! pred pašo plane, 
To mu reče... nem obstane. 


Ni še noč na Kulpo pala, 
Bitev že se je skončala, 


Čuj, s Hrvatom sredi Siska 
Brat Slovenec uka,!2 vriska. 


Teče Kulpa vsa krvava — 
Hasan paša mrtev plava. 


Sred tovaršev13 naokoli, 
Sred mrličev!“ Hasan moli: 
»Mea Kulpa — mea culpa!« 


*# 


Zbog poraza sisačkoga navijesti sultan kralju Rudolfu 
rat. Rat je trajao trinaest godina. Svršio se mirom na 
ušću rijeke Žitve, koja utiče u Njitru, a Njitra u Dunav" 
kod Komorana (1606.). Taj je mir donio Hrvatskoj malo 
proširenje: Moslavinu i Petrinju s nešto zemlje s onu 
stranu Kupe. Iz toga se razvila Banska krajina. 
Hrvati su malo odahnuli, jer je četovanje na granici po- 
pustilo, ako i nije prestalo. 

Ban Tomaš Erdedi nije branio Hrvatsku samo na boj- 
nim poljanama od Turaka; on ju je branio i od presizanja 


“2 Memi-beg sandžak zvornički, koji je sam u bitci pao. 
. "? Tiujuče. : 

15 Drugovi. 

"* Mrtvi. 

Sl. 8. Grobni spomenik bana grofa Tomaša- Erdeda u stolnoj crkvi 


zagrebačkoj. 

Madžara. Kad su Madžari na saboru g. 1608. tražili, da 
se sloboda ispovijedanja vjere dade i lutorovcima i kal- 
vinima, potegao je Erdedi mač iz korica i podigavši ga 
u vis uskliknuo: »Ako se drukčije ne bi moglo učiniti, 
ovim ćemo mačem kod nas istrijebiti tu kugu (protestan- 


sku vjeru). Još imamo tri rijeke : Dravu, Savu i Kupu, 


Jednu ćemo dati gostima da se napiju.« — Koligod se 
danas nama čini, da je iaj istup bio preoštar, opet je za 
Hrvatsku bio od velike vrijednosti, jer je na taj način 
spriječeno, da madžarski velikaši vjere Kalvinove i Lu- 
terove nisu mogli kod nas sticati posjeda, na njima na- 
seljavati Madžare i provoditi madžarizaciju. 


40. Petar Frpeni i Franjo Hrsto Frankapan. 


Od mira na ušću rijeke Žitve pa do g. 1663., kad je 
vladao kralj Leopold I., mirovao je veliki rat s Osman- 
lijama. Bilo je doduše četovanja ili maloga rata, ali ni- 
jedan nije Hrvatskoj ništa oteo. Do velikoga rata 
s Osmanlijama došlo je g. 1663. Za toga su se rata od- 
likovala braća Nikola i Petar Zrinski. Nijemci 
su njima u počast pjevali pjesme. U tom ratu pretrpješe 
Osmanlije težak poraz kod Sv. Gottharda (1664). 
Čitav je svijet očekivao, da će Leopold sada istom povesti 
pravu vojnu na Osmanlije, a Hrvati i Madžari su se na- 
dali, da će Osmanlije potjerati iz Hrvatske i Ugarske, a 
i iz Bosne. No čitav se svijet snebio, kad je čuo, da je 
Leopold deset dana iza one sjajne pobjede kod Sv. Gott- 
harda s Osmanlijama učinio mir u Vašvaru, u kojem 
im je ostavio sve ono, što su osvojili bili. Čitav se svijet 
snebio, a Hrvati i Madžari su planuli radi toga čina car- 


skoga Beča. 


Vašvarski je mir jasno kazivao, da bečki dvor ne će 
da oslobodi Hrvatsku i Ugarsku ispod gospodstva osman- 

lijskoga. Taj je mir kazivao, da bečki dvor želi, da Hr- 
vatska i Ugarska stradavaju od Osmanlija, jer »samo 
strah turski drži Hrvate i Madžare u njemačkoj pokor- 
nosti«, govorahu oni u Beču. 


Kad su to hrvatski i ugarski prvaci opazili, odluče oni, 
da će sebi izabrati drugoga vladara. Isprva bijaše na čelu 
nezadovoljnicima ban Nikola Zrinski Mlađi; 
kad je on od bijesna vepra u lovu nastradao, brat 
njegov Petar (sl. 9.). Petru bijaše savjetnicom žena nje- 
gova Katarina iz moćnoga roda Frankapana. Njima 
se pridruži i brat Katarinin Franjo Krsto Fran- 

.kapan. Nezadovoljnici se obratiše najprije na francu- 
skoga kralja Ljudevita XIV. Ljudevit XIV. je dotle s nji- 
ma pregovarao, dok ih je trebao, kad ih nije više trebao, 


onda ih je napustio sasvim. Petar Zrinski, koji je među- 


tim postao i ban hrvatski, obrati se na Poljsku i Mletke. 
Odbiše ga. Tada se obrati Turcima za pomoć. 


Pregovore je s Turcima vodio kapetan Bukovački. 
Bukovački je otišao na dvor sultanov. Hrvatska i Ugar- 
ska će priznavati vrhovništvo tursko, plaćat će 12.000 
talira godišnjega danka, a Petar Zrinski bit će izabran 
za kralja hrvatskoga i ugarskoga. Turci nijesu mislili 
pošteno. Bukovački se dao zaslijepiti, jer su ga na dvoru 
sultanovu lijepo primili, pa je poručio Petru Zrinskomu, 
da će ga Turci pomoći sa 30.000 vojnika. No od svega 
toga ne bje ništa. 

Petar i Frankapan stanu pripremati sve za ustanak. 
No i Beč je bio spreman. Saznao je preko uhoda na sul- 
tanovu dvoru za osnove nezadovoljnika. Prekasno je 
Petar opazio, da ga Turci varaju. Pokuša, da se s bečkim 
dvorom izmiri. Beč je na oko pristao, da će im oprostiti. 
Ali kad su Zrinski i Frankapan stigli u Beč, bace ih u 
tamnicu najprije u Beču, a onda ih pošalju u Bečko Novo 
Mjesto. 

U Bečkom Novom Mjestu ih Nijemci osudiše na smrt. 
Osuda se izvrši 30. travnja 1671. »Nisu ih Nimci mogli 
viditi«, zapisao je jedan suvremeni hrvatski pop glagoljaš. 

I na porodici Petrovoj se grdno svetiše Nijemci. Ka- 
tarinu Zrinsku odvuku u Gradac i zatvore u samostanu. 


Sl. 9. Grof Petar Zrinski. 


Tamo poludi i umre. Sina njezina Ivana zatvore također 
i on umre 1708. S njim izumre koljeno Zrinovića, kako 
je s Franom Krstom Frankapanom izumrlo koljeno 
Frankapana. Tako zatrše Nijemci dvije stare i slavne 
porodice hrvatske, od kojih je porodica Zrinskih Hr- 
vatskoj dala šesnaest potkraljeva i banova. 

Dvjesta četrdeset i osam godina trunule su kosti nji- 
hove u tuđoj zemlji. Istom g. 1919., kad je pala i država i 

dinastija, koja ih je uništila, prenesene su one u najvećem 
slavlju u domovinu i pokopane u prvostolnoj crkvi za- 
grebačkoj. 


41. Bosna pod Osmanlijama. 


Osmanlije su Bosnu ostavili onako, kako su je g. 1463. 
osvojili. Kralj Matijaš im je doduše oteo banovinu ja- 
jačku i srebreničku, no Osmanlije osvoje opet jednu i 
drugu banovinu natrag. Osmanlije su Bosnu povećali. 
Štogod bi od kraljevine Hrvatske osvojili, sve bi to Bosni 
priklopili. Jedino Srijem podrede pašaluku budimskom. 

Bosna bijaše isprva begluk. To će reći, da joj je 
na čelu beg. G. 1582. postane Bosna pašaluk. To će 
reći, da joj je na čelu paša, Pašaluk se dijelio na san- 
džake ili okružja. Bosna je imala sedam sandžakata. To 
su: sandžak bosanski, hercegovački, kliski, lički, bihaćki, 
zvornički i slavonski. Svakom sandžaku bijaše na čelu 
sandžak-beg. Sandžak se dijelio na nahije. Svaka se 
nahija sastojala od više sela, u kojima je živio kmet. 

Kad je Mehmed II. Bosnu osvojio, nije silio ni plem- 
stvo ni narod, da prijeđe na islam. S vremenom je plem- 
stvo ipak prešlo na islam, dok je narod ostao katolik i 
hrišćanin. Samo onaj dio naroda, koji je bio bogomilske 
vjere, prijeđe na islam. Plemstvo je primilo nov naslov : 
aga. Nijesu svi plemići katolici ostali u Bosni. Jedni su 
bježali ispred Osmanlija u Hrvatsku. Dobra njihova i 
dobra onih, koji su pali u boju s Osmanlijama, postala 
su vojnička dobra, koja su dobivali vojnici, koji su se 
u boju istakli. To su spahije, koji su u vojsci služili kao 
konjanici. 

Narod je i pod osmanlijskom novom upravom bio 
kmet. Mjesto zemaljskoga gospodina vjere katoličke, 
bogomilske ili pravoslavne, dobio je gospodare vjere 
islamske. Kmet kršćanin plaća desetinu i harač. 
Desetina od priroda i sitne stoke ide gospodara, a harač 

ili carevina ide cara. Harač se plaća u gotovu novcu i to 
dukat po ognjištu. Harač sam po sebi ne bijaše velik, 
ali strašan bijaše način, kojim se utjerivao. Najteži bijaše 
danak, što su ga kršćani davali u djeci. Uzimali su zdrave, 
mlade i krepke momčiće od 10 do 16 godina, odvodili ih 
u Carigrad, poturčili ih i odgajali za janjičare. 
Janjičari bijahu pješadija, strah i trepet naroda, s kojima 
su ratovali. : 

Kmet se u Turskoj prosto zove raja, što će reći 
stado. Raji je isprva dobro bilo, dok su bili sultani va- 
ljani vladari. Ali kad je uprava kasnije popustila, onda 
je prevladao zulum: 


»Turski zulum doteščao raji, 
Bog visoko, a car je daleko.« 


Kršćani jednoga i drugoga vjeroispovijedanja smjeli 


“su ispovijedati vjeru svoju, ali skromno, nigdje se nijesu 


smjeli isticati. Veće su im crkve oteli Turci, nove nijesu 
smjeli zidati. U zabitnim gorskim mjestima mogli. su se 
održati samostani, uz njih crkve, ali bez zvona i zvonika. 
Katoličku službu Božju vrše ujaci ili fratri franjevci. 
Srbi su imali svoju dabro-bosansku biskupiju u Sarajevu. 


42. Hrajina. 


Knezovi i plemići hrvatski, koji su na granici turskoj 
imali posjede svoje, morali su radi četovanja turskoga 
dvorove i gradove svoje pretvoriti u tvrđe i stražarnice. U | 
tvrđave i stražarnice stavili su posadu, opskrbili je hra- 
nom i zairom, da brani grad i posjed gospodara svojih, 
ako ih nisu sami br anili. Budući da su ti gradovi bili na 
graniciili krajini, onda se i cijeli onaj kraj počeo 
zvati Krajina ili Granica, a stanovnici Grani- 
čari ili Krajišnici. 

Budući da su Osmanlije polja oko ovih utvrđenih gra- 
dova neprestano pustošili, žitelje i stoku odvodili, to se 
sav kraj među tvrđama i stražarnicama Pretvorio u pu- 
stoš. Posada se dakle nije mogla uzdržavati od obrađi- 
vanja polja i timarenja stoke; nju su gospodari njihovi 
morali opskrbljivati iz nutrašnjosti s drugih posjeda 
svojih, ako su ih imali. To su mogli učiniti knezovi Zrinj- 
ski, Blagajski, Frankapani, Kurjakovići, biskupi i kaptoli, 
dok se za kraljevske gradove, kao što su Knin, Jajce, Bi- 
hać morao brinuti kralj. No što su mogli učiniti oni ple- 
mići, koji nisu ništa drugo imali do onoga posjeda oko 
grada, kao što su to na pr. Kobasići od Brekovice, Ajtići, 
Izačići, Nemčići od Jezerskoga? Svi su oni bili Osmanli- 
jama na udaru, jer su se gradovi Njihovi nalazili oko 
srednje Une. Upućeni su bili na blagajnu kraljevu, koja 
Je neprestano prazna bila. Morali su tražiti pomoći u tu- 


đini. Najviše pomoći im je dao gospodar susjednih ze- 


malja austrijskih nadvojvoda Ferdinand. 

Ferdinand je po dogovoru s kraljem Ludovikom II. 
preuzeo obranu krajiških gradova, držao posade u njima 
i uzeo u svoju službu plemiće hrvatske. To je sve učinio 
zato, da drži Osmanlije daleko od granice svoje. Ta je 
. briga za Krajinu samo porasla, kad je Ferdinand postao 
kraljem. Ferdinand se pače obvezao držati vojsku, kojoj 
je on imenovao vrhovnoga kapetana, koji se kasnije pro- 
zvao general. Taj je general gotovo uvijek bio Nijemac. 
Ta je vojska razmještena bila po gradovima u Hrvatskoj 
i Slovinskoj zemlji. 

Sredinom 16. vijeka bila su dva generala. Jedan je za- 
povijedao vojskom između Kupe i Drave. To je bila 
Slovinska ili Vindska Krajina. Drugi je za- 
povijedao vojskom između Kupe i mora. To je bila H r- 
vatska Krajina. Vojska ne bijaše isprva stalna. 
Stalnom ju je načinio gospodar Kranjske, Koruške i Šta- 
jerske nadvojvoda Karlo. Njemu je kralj Ru- 

dolf prepustio, da se brine za Krajinu. I on se po- 
brinuo. Zemlje njegove Kranjska, Koruška i Štajerska 
zaključile su, da će svake godine one iz svojih dohodaka 
plaćati vojsku. Ujedno su dale i novac, da se podigne na 
ušću Korane u Kupu nov grad, koji se na čast nadvojvodi 
Karlu prozvao Karlovac (1579.). No te su pokrajine 
tražile, da generali i časnici mogu samo biti njihovi si- 
novi. Oni su gotovo svi bili Nijemci. Ta je vojska brzo 
dodijala Hrvatima. Kako nije redovno dobivala plaće, 
to su vojnici na silu otimali seljacima i gospodi, što su 
trebali, često gore nego Turci. Njemački pak generali 
stali su krnjiti bansku vlast i gaziti prava kraljevstva. 

Od bitke kod Siska (1593.) stvara se druga Krajina 
preko Kupe. Njoj je ostao zapovjednikom ban. Zato se 
prozvala Banska Krajina. 

Još prije nego što su Hrvati imali svoju Krajinu, imali 
su je Osmanlije. Osmanlije šu redom osvojili sve gra- 
dove na Krajini, od Une do Korane, a u Slavoniji do 
Čazme: Knin, Jajce, Udbina, Obrovac, Valpovo, Pakrac, 
Moslavina, Čazma, Zrin, Gvozdansko, Vrangorač, Cetin, 
Kladuša u razmacima .su padali u osmanlijske ruke. U 
gradove su Osmanlije smjestili janjičare, a u pustu oko- 
linu njihovu naselili su nove žitelje iz nutrašnjosti Stare 
Srbije i Macedonije. Ti su novi žitelji bili Vlasi. Ti su 
Vlasi bili dijelom Srbi, dijelom opet Rumunji pravo- 
slavne vjere, koji su se posrbili i pohrvatili. Sami sebe 
zovu oni Vlasi, rjeđe Srbi. Dolazi i madžarsko ime Rac. 
Hrvati ih zovu Vlasima; g. 1629. daje hrvatski sabor 
slobode »vlaškim sinovima«. Među poslavenjenim Vla- 
sima širila je narodno ime srpska crkva. Srbi su 
s padom despotovine izgubili i patrijaršiju u Peći. Tu je 
patrijaršiju obnovio veliki protivnik Nikole Zrinskoga 
Sigetskoga veliki vezir Mehmed Sokolović. Pod vlast pa- 
trijara pećskoga došli su ne samo pravoslavni u carstvu 
turskom, nego i pravoslavni Vlasi u Hrvatskoj i Ugarskoj. 

Tim novim žiteljima naseliše Osmanlije sjevernu Dalma- 
ciju, sjeverozapadnu Bosnu, susjednu Hrvatsku i zapadnu 
Slavoniju do Ilove. Ondje ih je toliko bilo, da se cijeli 
kraj zvao Mala Vlaška. Vlasi su bili neredovita 


vojska turska. Zadaća im je bila čuvati granicu, prova- 


ljivati u kršćansku Hrvatsku, da prirede put redovitim 
četama četama turskim, a usput da robe i haraju. Zato 
nijesu plaćali desetine, nisu rabotali. Jedino su plaćali 
carski harač. No doskora su morali agama kulučiti, slu- 
žiti i plaćati različite daće. Brzo im dodijao takav život. 

Vlasi su četovali po našim stranama, No naši su im vra- 
ćali milo za drago. Na granici se razvio strašan život. Taj 
strašan pritisak od Turaka, pa četovanje s naše strane na- 
tjera Vlahe, te su se počeli seliti u naše strane u Slavoniju 
i Hrvatsku. Kad bi god hrvatska ili carska vojska: pošla 
na četovanje u turske strane, nije se nikad vraćala bez 
Vlaha, kojih je bilo sad više sad manje. 

Generali su pribjeglice naseljivali na dobrima hrvat- 
skih velikaša i biskupa, ali nijesu dopuštali, da se poko- 
ravaju banskoj vlasti. Njemački su časnici plašili Srbe, 
oda će pod banom biti kmetovi hrvatske gospode i da će 
ih pokatoličili. Da se tome zastrašivanju stane jednom 
zauvijek na kraj, zaključi hrvatski sabor Vlasima dati ta- 
kove sloboštine, kakve nitko u Evropi nije uživao. Taj se 
zakon zove vlaški zakon (1629.). Vlasi će biti svoji 
na svome, ne će biti ničiji kmetovi ali služit će kao voj- 
nici u banskoj vojsci. To dabome nije bilo pravo nje- 
mačkim časnicima ni generalima, a ni kralju Ferdi- 
nandu II. Kad je kralj trebao vojsku, morao ju je od 
sabora tražiti. Na Krajini toga nije trebao. Krajišnik je 
morao onamo, kamo ga je car poslao. Zato izda Ferdi- 
nand II. Srbima povlastice, po kojim će oni biti samo 


carski vojnici. Inače mogu Srbi sebi birati seoske : 


knezove. Srbi su voljeli bečkome ćesaru, nego hrvat- 
skome banu, voljeli su Nijemcu nego Hrvatu. Tako je na- 

stala Granica, u kojoj su zapovijedali njemački generali, 
kamo banska vlast nije dosegla. Hrvati. nisu prestali 
tražiti, da se Krajina vrati pod bansku vlast. No Beč osta 
gluh. Marija Terezija (1740.—1780.) uredi Krajinu sasvim 
na vojničku. Tako je Krajina postala velikom carskom 
kasarnom, Krajina je vraćena pod bansku vlast istom 
g. 1881. : 

Od naroda, koji je ispod turskoga zuluma prebjegao: 
u naše strane, valja razlikovati one pribjege, koji su se. 
naselili u Senju i Žumberku. Ti se pribjezi zovu i uskoci. 
Na glas su došli senjski uskoci, koji su se u Senju na- 
selili poslije pada Klisa (1537.). Među njima bijaše i 
nešto Srba i Talijana. Uskoci su četovali po turskim, ali 
i po mletačkim stranama, kad su im Mlečani branili 
prelaz preko svoga zemljišta. Uskoci su radi toga zapo- 
čeli zatornu borbu protiv svega, što je mletačko. Strah 
od osvete uskočke iznese rečenicu: »Čuvaj se senjske 
ruke«. Zbog Uskoka se zaratio s Mlecima i kralj Matija 
(1615.—1617.). Premda su Uskoci u tome ratu učinili ne- > 
čuvena junaštva, ipak ih napusti nadvojvoda Ferdinand, 
koji je iz Graza upravljao Krajinom, i preseli ih u nutraš- 
njost (u Otočac i Žumberak). 


43. Oslobođenje Slavonije, Banovine, Like i 
Krbave. 

Crne je namjere imao car Leopold s Hrvatskom i 
Ugarskom, kad je mimo zakona dao pogubiti Petra Zrin- 
.skoga i šuru mu Frana Krstu Frankapana. Hrvatska je 
imala postati austrijskom pokrajinom, bez bana, bez sa- 
bora, bez svoje hrvatske vojske. U njoj će zapovijedati 
njemački generali. Sutla ne smije biti granica između Hr-- 
vatske i Austrije. Prvi korak u tome pravcu. bijaše 
obustaviti bansku vlast. To je Leopold načinio. No čo- 
vjek snuje, a Bog boguje, veli narodna poslovica. Do- 
godilo se drugčije, nego što je to car Leopold smislio,. 


112 


Kao što je u Hrvatskoj obustavio bansku vlast, tako je 
i u Ugarskoj Leopold obustavio ustav, a vlast dao je- 
dnome svojemu Nijemcu. Taj stade goniti protestante. 
Madžari ustanu na noge, vodio ih je mladi Emerik 
Tekeli, koji se oženio kćerkom Petra Zrinskoga J e- 
lenom, udovicom Rakocija, koga je Leopold u zrinsko- 
frankapanskoj buni pomilovao. Car se zabrine, da ne bi 
Hrvati pristali uz Madžare i dade im za bana grofa 
Nikolu Erdedija. Popusti ćar i Madžarima, ali 
prekasno. Tekeli zamoli pomoć u Turaka, a Turci mu 
je dadu. 


Vojsku je vodio veliki vezir Kara Mustafa. On. 


udari ravno na Beč. Car se nađe u velikoj nevolji. Car 
pobjegne iz Beča u Linz, a Kara Mustafa podsjedne Beč. 
Kad su Beču već dani bili odbrojeni, dohrli mu u pomoć 
Poljski kralj Jan Sobjeski. Pod Bečom se zametne 
krvava bitka, u kojoj je Sobjeski sa carskom vojskom 
ametom Turke porazio. Kara Mustafa pobjegne glavom 
bez obzira. Sultan mu posla zelenu uzicu, to znači, da se 
o tu uzicu mora objesiti. To je Kara Mustafa u Beogradu 
izvršio (1683.). 

Tako se rodi veliki rat za oslobođenje, koji je trajao 
šesnaest godina (1683.—1699.). U tom su ratu i Hrvati 
imali svoj udjel. Hrvate je vodio ban Nikola Erdedi, a 
pomagali su ga i narodni junaci Fra Luka Ibriši- 
mović u Slavoniji, a pop Matija Mesić u Lici 
Krbavi. I u Dalmaciji je ustao narod na noge, vodili su 
ga narodni junaci Stojan Janković illija Smi- 
ljanić. 

Turska vlast poteče nizbrdice, kad je carska vojska 
osvojila Budim, »ključ i ključanicu carstva osmanlij- 
skoga«. Otada se počela čistiti Slavonija. Najvećma se 
proslavio fra Luka Ibrišimović održavši sjajnu pobjedu 
nad Osmanlijama na jednom brdu kod Požege. Narod 
prozove fra Luku sokolom, a brdo, na kojem se bojak 

bio »Sokolovcem«. Na Grgurovo (12. ožujka) slave. Po- 
žežani svake godine taj događaj »tjerajući Turke«, 

Nedaća za nedaćom, koja je Turke poslije pada Bu- 
dima pratila, uskomeša Srbe u carstvu turskom. Već su 
austrijske vojske osvojile Šabac i Beograd  (1688.), 
iduće godine i Niš, a jedna vojska dođe i na Kosovo 
ravno. Sad je trebalo dignuti Srbe i Bugare na noge. Tu 
je pomogao Austriji erdeljski Srbin Đorđe Branko- 
vić, koga je Leopold učinio najprije barunom a onda i 
grofom. Njega pošalju u Srbiju i Bosnu, da diže narod 
na noge. Odazove se patrijar pećski Arsenije Crno- 
jević. Digao se baš u čas, kad je car Leopold morao 
jedan dio vojske odazvati s Balkana i poslati na francu- 
skoga kralja Ludevita XIV. 

Kad su se austrijske vojske počele povlačiti, krene i 
Arsenije Crnojević s narodom svojim, da se ukloni osveti 
osmanlijskoj. Nadao se, da će se s pobjedonosnim voj- 
skama carskim opet vratiti u domaju svoju. Dotle pak, 
dok se ne vrate, zajamči im car Leopold slobodu ispovi- 
jedanja vjere i dade im neke povlastice. A kad se nijesu 
vratili, obeća im, da će im dati i zemlju, u kojoj će sami 
sobom vladati. Srbi su se naselili po Srijemu, istočnoj 
Slavoniji, Bačkoj i Banatu sve gore do preko Budima. 
Domaje svoje ne vidješe nikad više ni patrijar Arsenije 
ni narod njegov, ali ni zemlje svoje ne dobiše, kako im 
je to Leopold obećao bio, Iselilo se preko 37.000 srpskih 
porodica. 

Bat s Turskom svrši princip Eugenije Sa- 
vojski. On potuče ametom Turke kod Sente na Tisi 
&. 1697. Dvije godine iza toga sklopi Turska sa carem mir 
u Srijemskim Karlovcima. Turska odstupi caru 
svoj dio Ugarske osim Banata, Hrvatsku do do- 
njeUne s Likom i Krbavom, i čitavu Slavo- 
niju do crte, povučene od Slankamena na Mi 
trovicu tako, da je Mitrovica ostala sultanu (1699.). 


Dr. Srkulj: »Kratka povijest Hrvata.« 8 

Hrvatski pjesnik Pavao Vitezović pjeva na la- 
tinskom jeziku žalost, što je u narodu hrvatskom  za- 
vladala, kad je Turcima morao vratiti ono, što je osvojio 
bio. Za devetnaest godina dobila je Hrvatska i ostatak 
Slavonije ili Srijema i to mirom u Požarevcu, kad je 
opet princip Eugen Savojski dva puta Turke pobijedio 
(1718.). 


44. Hrvatska je samostalno političko tijelo. 


Hrvatska je od vremena Ferdinanda I. ovako uređena 
bila: 

Na čelu zemlje bijaše ban, koji je kao potkralj 
u ime kraljevo vladao. Imao je svu građansku i vojničku 
vlast u rukama. To će reći : on je bio upravnik, predsjed- 
nik banskoga suda i zapovjednik hrvatske vojske u ratu. 
Budući da je Hrvatska tada neprestano ratovala, to je 
«ban bio vrhovni zapovjednik vojske u Hrvatskoj. On je 
bio ujedno i vrhovni zapovjednik Banske Krajine. 


Ban je predsjedao saboru, koji je dopuštao vojsku 
i poreze. Bana je zamjenjivao banovac, kojega su u 
posljednje vrijeme zvali podban. Državni kancelar bijaše 
prabilježnik kraljevstva, koji se latinski zvao pr o- 
tonotar. Prabilježnik je vrlo velika ličnost. On vodi 
zapisnike sabora, on predsjeda, kad nema bana, banskom 
sudu, on čuva banov pečat, koji udara na javne isprave. 
Kad ban odstupi, onda protonotar javno razbije pečai, 
da nitko ne može krivotvoriti potpis banov. On čuva 
ujedno pravice kraljevstva. ' 


Habsburgovci su uveli jednu novu čast, koje do Ferdi- 
nanda nije bilo. To su banski namjesnici. Kad 
je ban dugo izbivao iz zemlje, onda je dobio dva zamje- 
nika: jedan je bio redovno biskup zagrebački za građan- 
ske poslove, a drugi jedan od velikaša, koji je vodio voj- 


li5 
ničke poslove, jer kasnije nijesu više išli biskupi na 
vojsku. 

Na sabor su dolazili svi biskupi i zastupnici kaptola 
i kr. slobodnih gradova, kojih bijaše u ono doba četiri : 
Zagreb, Varaždin, Križevci i Koprivnica. Dalje su na sa- 
bor dolazili velikaši hrvatski.' To su hrvatski grofovi i 
baruni i oni strani velikaši, koje je sabor naš primio. 
Niže plemstvo nije dolazilo samo. Ono se sastajalo u žu- 
panijskim skupštinama, te je između sebe biralo dvojicu 
plemića, koji su županiju na saboru zastupali. 

Sabor je birao još jednu vrlo važnu ličnost: vojvodu 
ii kapetana kraljevstva. 

Kralj je imenovao samo bana. Podban je ujedno bio 
veliki župan županije zagrebačke i križevačke. On je 
imenovao podžupane svojih županija. Sve ostale činovni- 
ke i suce u županijama biralo je plemstvo na županijskim 
skupštinama, i to na tri godine. 


45. Juraj Plemić od Otoka. 


Od svih je protonatora najznatniji Juraj Plemić 
od Otoka. On je imao palaču svoju na zagrebačkom 
Dolcu; nedavno su je porušili. Plemić je bio čovjek učen 
i rodoljub, koji se osobito istaknuo u čuvanju pravica 
kraljevstva hrvatskoga. Plemić je bio protonotar u vrlo 
burno doba, kad su Madžari htjeli Hrvatsku skučiti i na 
crkvenom i na političkom polju. Premda su se Hrvati i 
Madžari zajednički našli protiv bečke vlade, koja je pro- 
vodila centralizam, ipak su Madžari brzo na to zaboravili. * 
Čim su Madžari od kralja Leopolda dobili ovlast, da bi- 
raju opet palatina, odmah su išli za tim, da Hrvatsku 
sebi podrede. 

Prvi su protiv Madžara ustali hrvatski pavlini ili 
bijeli fratri, koji su u Lepoglavi imali krasan sa- 
mostan s visokom školom. Svi su hrvatski i madžarski 


* 

pavlini sačinjavali jedno tijelo ili, kako se to službeno 
veli, jednu ređodržavu. Madžarski su pavlini svagdje po- 
tiskivali hrvatske pavline, gdje im se samo za to prilika 
pružala. Sva su bolja mjesta ugrabili Madžari, U borbi 
s madžarskim pavlinima hrvatski su bijeli fratri uspjeli. 

Poslije mira u Karlovcima upeli su Madžari sve sile, 
da satru pravice Hrvatske i da našu dragu domovinu 
skuče pod svoju vlast. Iznijeli su Madžari na ugarskom 
saboru 1708. godine, da kralj smije potvrdili samo ona 
hrvatska prava i pravice, koja se ne kose sa pravicama 
kraljevstva ugarskoga. Kad bi kralj to potpisao, onda bi 
to značilo, da Hrvatska gubi samostalnost, da ona nije 
svoj gospodar u svojoj kući, da se izgubila u velikoj 
Ugarskoj. Protiv toga su odlučno ustali hrvatski posla- 
nici na ugarskom saboru. Hrvatska je naime na ugarski 


sabor slala tri poslanika, koji su se latinski zvali nun-. 


ciji. Dva su poslanika išla u donju kuću, gdje su sjedjeli 
zastupnici nižega plemstva po dva iz svake ugarske župa- 
nije, zastupnici gradova i kaptola. Hrvatske je nuncije 
išlo počasno mjesto. Oni su zajedno s protonotarom sje 
djeli desno do predsjednika donje kuće. Jednoga posla- 
nika slali su Hrvati u gornju ili magnatsku kuću, u kojoj 
su bili velikaši ili magnati, pa najviši državni činovnici 
i biskupi. God. 1608. razdijelio se ugarski sabor u veli- 
kašku i donju kuću. Velikašku su kuću polazili i hrvatski 
velikaši i biskupi. Ban i banovac bili su po časti svojoj 
ičlanovi velikaške kuće. 

-c Hrvatski su poslanici od sabora hrvatskoga za svaki 
sabor ugarski dobivali posebne pismene upute ili instruk- 
-&iije, u kojima im je naređeno bilo, što treba da kažu u 
"iifed kraljevstva hrvatskoga i što treba da traže na obra- 
nu prava hrvatskih. Od zakona, što ih je stvo- 
iFid ugarski sabor, vrijedili su za Hrvat- 
€k degamo oni, na koje su pristali hrvat- 
iddagšhrun ciji. Hrvatski su nunciji dakle na ugarskom 

saboru imali poseban položaj i posebna prava, oni su bili 
predstavnici Hrvatske; Madžari nisu mogli bez pristanka 
njihova Hrvatskoj natovariti svoje zakone. Tako u Hr- 
vatskoj na pr. nijesu vrijedili nikad vjerski zakoni ugar- 
ski. To pravo hrvatsko htjeli su Madžari pomenutim 
predlogom g. 1708. ukinuti. ' 
Pokušaj Madžara, da skuče Hrvatsku pod svoju vlast, 
izazva u Hrvatskoj golemo ogorčenje. Duša svemu tomu 
ogorčenju bijaše protonotar Juraj Plemić. Ta nje- 


gova je dužnost bila da čuva prava hrvatska, a jedan 


ključ od škrinje, u kojoj su se pisana prava hrvatska. ču-. 
vala, imao je on; drugi je ključ imao ban, a treći bano- 
vac. Istom kad bi se sva tri ključa u ključanici okrenula, 
mogla se škrinja pravica (privilegija) otvoriti. 
Moramo još i to spomenuti, da je baš u to doba na- 
rodna misao hrvatska u krugovima građana, 


. svećenika i plemića vrlo živo bila i to baš djelovanjem 


Plemićeva prijatelia pomenuloga pisca Pavla Vitezovića. 

Ogorčenje je bilo toliko, da je protonotar Plemić na 
hrvatskom saboru, koji se 9. ožujka 1712. sastao, 
predlagao,da Hrvatska ne šalje više nun- 
cija na ugarski sabor, jer da je savez s 
Ugarskom Hrvatima samo nesreću do- 
nosio; Hrvaiska neka se odsada u svojim 
poslovima izravno obraća na kralja. 
U tome je Plemić preteča Antuna Starčevića. Hrvati su 
dakle već tada spremni bili prekinuti s Ugarskom, što su 
dobro primjetili i neki odlični Madžari. 

Hrvatski sabor nije doduše prihvatio prijedlog svoga 
protonatora, nego je prihvatio jedan drugi prijedlog, koji 
je jednako dokazao, da su Hrvati.u svojim državnim po- 
slovima posve nezavisni od Madžara. Bijaše to prijedlog, 
što ga je iznio namjesnik banske časti, (ban Ivan Palfi 
bio je tada u sjevernoj Ugarskoj) zagrebački biskup 

Mirko Esterhazi. On je naime 11. ožujka 1712. hr- 
vatskomu saboru predložio da će Hrvati, ako izumre vlada- 
lačka kuća Habsburg u muškom koljenu, priznati za 
vladara onu i onakvu žensku lozu roda 
austrijskoga, koja će vladati sa susjed- 
nom Kranjskom,Štajerskom i Koruškom, 
a stolovati u Austriji. Hrvatski je sabor taj za- 
ključak jednodušno prihvatio. Taj je zaključak s vreme- 
nom dobio ime »hrvatska pragmatička sank- 
cija«. Poslanstvo, koje je taj zaključak imalo kralju 
Karlu III. (kao car se piše Karlo VI.) priopćiti, pisalo je 
kralju ovako: 


»Nekada smo imali svoje rođene kra- 
ljeve, ane ugarske. Nije nas Ugrima pod- 
vrgla ni jedna sila, ni jedno ropstvo, već 
se sami od svoje volje pokorismo ne kra- 
ljevstvu, nego kralju njihovu... Slo- 
bodnismo, a ne robovi«. 

Sigurno je s takvim riječima zagovarao Juraj Plemić 
prijedlog biskupa Mirka Esterhazia. I kao da čujemo, 
kako su se od gromkoga oduševljenja kod ovih riječi 
tresli prozori na kulama starodrevnoga grada biskupa 
zagrebačkoga, gdje se je taj sabor držao. 


Taj odlučni istup Hrvata za nezavisnost svoju od Ugar- 
ske tako je uplašio Madžare, te su oni na saboru ugar- 
skom u Požunu g. 1715. prihvatili zakonski članak 120., 
koji veli, dau Hrvatskoj vrijede samo oni 
statuti i zakoni, koje je kralj potvrdio, 
bez obzira na to, da li se oni podudaratu 
s ugarskim zakonima ili ne. 

46. Reforme Marije Terezije. 
A. Trenkovi panduri. 

Posljednji muški vladar iz kuće Habsburg bijaše 
Karlo III. Njega je po pragmatičnoj sankciji naslijedila 
najstarija kćerka Marija Terezija (1740.—1780.), 
koja se udala za vojvodu Franju Lotarinškoga 
i s njime zasnovala vladalačku kuću habsburško- 
lotarinšku. Jedva što je mlada kraljica stupila na 
Prijesto, javili su se neprijatelji na svim stranama. Svaki 
je od njih htio imati jedan dio habsburških zemalja. 
Najopasniji od svih bijaše pruski kralj Fridrih II. Kra- 
ljica se našla u velikoj nevolji. Spasli su je narodi 
njezini. Hrvati su slali redovitu vojsku i dobrovoljce. Od 
dobrovoljaca došli su na glas Trenkovi panduri, 
koje je okupio slavonski spahija barun Franjo 
Trenk. Među njima bijaše i mnogo pomilovanih sla- 


.vonskih hajduka. Obučeni su bili na tursku: Crvena 
kapa s kitom, crveni prsluk, zobun, modre hlače, opanci 


i crvena kabanica. Oružje im bijaše : za pasom i o boku 
četiri kubure, handžar, a na ramenima diljka. Zastava 
im bijaše konjski rep. Na čelu čete stupala je turska 
banda od dvanaest frulaša i bubnjara. Od njih su nastale 
kasnije vojničke glazbe. Panduri bijahu divni junaci, ali 
i zulumčari u tuđoj zemlji, gdje su širili strah i trepet. 
Ni zapovjednik njihov barun Trenk ne bijaše bolji, svršio 
je zbog nasilja u zloglasnoj tamnici Spielberg kod Brna. 


B. Sjedinjenje Slavonije. : 
Kad je mir u Srijemskim Karlovcima g. 1699. Slavoniju 

oslobodio turskoga gospodstva, odmah je hrvatski sabor 
zatražio, da se Slavonija sjedini s Hrvatskom i da se 
stavi pod vlast bana hrvatskoga, No bečki se dvor oglušio 
želji Hrvata, a našao je potpore i u Madžara, koji su Sla- 
voniju svojatali za sebe tvrdeći, da je Slavonija još od 
vremena Arpadovih bila madžarska. Bečka vlada stavi 

Slavoniju najprije pod vojničku upravu, a onda je pod- 
redi bečkoj komori. Tako je ostalo sve do Marije Te- 
rezije. Kad se Marija Terezija g. 1741. u Požunu krunila 
za kralja ugarskoga i hrvatskoga, obeća Hrvatima, da 
će Slavoniju sjediniti s Hrvatskom. Marija Terezija je 
doista održala riječ, ona je g. 1745. sjedinila obnovljene 
slavonske županije virovitičku, požešku i 
srijemsku s Hrvatskom. Jedino je Posavinu dala 
urediti kao Slavonsku Krajinu. Velike je za- 
sluge za sjedinjenje stekao ban hrvatski Karlo Baćan. 

Opće veselje naroda hrvatskoga pomuti zaključak ugar- 
skoga sabora od g. 1751., po kojem su slavonske županije 
poput ugarskih županija imale slati dva zastupnika iz- 
ravno u ugarski sabor; Slavoniju dakle ne će zastupati 
jedan nuncij izabran na hrvatskom saboru, kako su to 
Hrvati htjeli. Taj je prijedlog iznio podžupan virovitičke 


. županije Antun Špišić. Protiv toga su prijedloga odlučno ' 


ustali hrvatski nunciji, koji su dokazivali, da je Slavo- 
nija oduvijek bila pod banom slavonskim i dio kra- 
ljevstva hrvatskoga izuzevši tursko doba, a to treba i 
dalje da bude. Hrvati su utoliko uspjeli, što su sve tri 
županije slavonske i dalje ostale pod upravom banskom 
i sudstvom hrvatskim i što su županije slale po dva 
zastupnika na hrvatski sabor. Na hrvatskom saboru imali 
su glas i crkveni dostojanstvenici i velikaši slavonski, 
kojima je priznato hrvatsko domaćinstvo. Kad je naime 
koji strani grof, knez ili barun stekao u Hrvatskoj . po- 
* sjed, onda je morao na saboru hrvatskom steći doma- 
ćinstvo, on je dakle morao steći priznanje hrvatskoga 
sabora. 


C. Hrvatsko kraljevsko vijeće. 


Marija Terezija je počela provoditi centralizaciju, ali 
tako da nije izazvala velike oporbe. Ona nije ukinula 
ugarskii hrvatski ustav, ali provela je ipak neke reforme. 

Kad joj je požunski sabor g. 1764. uskratio novac, što: 
ga je ona zatražila bila, odluči, da ne će sazivati više 
sabora ni ugarskoga ni hrvatskoga. Hrvatski sabor u 
ono vrijeme nije samo zakone stvarao, nego je također: 
zemljom upravljao. Tu upravnu vlast prenese ona na 
kraljevsko vijeće, što ga je ona u sporazumu s 
banom Franjom Nadaždijem g 1767. uredila, 
To je kraljevsko vijeće bilo ravnopravno ugar- 
skom namjesničkom. vijeću, što dabome 
nije bilo pravo Madžarima. No s njim ne bijahu zado-- 
voljni ni Hrvati, koji su tražili, da se vrati stara vlast 
hrvatskomu saboru. Kraljica doista ukine g. 1779. kra- 
ljevsko vijeće, ali! ne" vrati vlast hrvatskomu saboru, 
nego ga preda ugarskom namjesničkom 
vijeću. Tako se desilo, da je Hrvatska, 
prvi put otkada je bila u savezu s Ugar- 
skom, podvrgnuta Ugarskoj i njenoj 
vladi. Ban je član namjesničkog vijeća, ali glasuje 
samo u hrvatskim stvarima. : 

Marija Terezija provodila je reforme, kojima je po- 
boljšala znatno stanje seljaka, a svećenstvo i plemstvo 
prisilila, da i ono plaća poreze. Ukinula je mučila i 


proganjanje vještica. Brinula se za ratarstvo, obrt, trgo-- 


vinu i škole. 


D. Sjedinjenje Rijeke s Hrvatskom. 


Hrvatska je za gospodarski razvitak trebala luku. Luke: 
nije imala, jer je cijelo Primorje od Baga do Rijeke, 
nekad posjed Zrinskih i Frankapana bilo uređeno kao: 
»Austrijsko Primorje« No to Austrijsko Pri- 
morje, koje je sezalo od Baga do Rijeke, bijaše strašno 
zapušteno. »Karlobag je mjesto punije prosjaka nego 
trgovaca«, piše nasljednik prijestola Josip majci svojoj. 
»Senj, prije trgovačko mjesto, sad je propao; jedina 
Kraljevica ima prekrasnu, ali zapuštenu luku, Rijeka ima 

samo nekoliko trgovaca, na Karolinskoj cesti nije vidjeti 
putnika ni trgovačke robe.« Josip, koji je Hrvatsku i Pri- 
morje proputovao, savjetovao je majci svojoj, da Rijeku 
sjedini s Hrvatskom. Taj je savjet kraljica Marija Tere- 
zija poslušala, pa je god. 1776. odredila, da se grad i luka 
riječka opet neposredno sjedine s kraljevinom  Hrvat- 
skom. Slijedeće godine vratila je ona Hrvatskoj Bakar, 
Bakarac i Kraljevicu. No g. 1779. odredila je kraljica na 
prijedlog hrvatskoga Kraljevskog vijeća, neka se »grad 
Rijeka s kotarom i dalje smatra kao odijeljeno, svetoj 
kruni kraljevine Ugarske pridruženo tijelo.« 


47. Biskup Maksimilijan Vrhovac. 


Teške je dane proživjela Hrvatska za cara Josipa II. 
(1780.—1790.). Josip II. bijaše plemenit i čovjekoljubiv 
vladar, koji je sve sile svoje posvetio narodu i državi. On 
je ukinuo lično kmetstvo i odredio, da se seljak može slo- 
bodno kretati, on je plemiće i velikaše privukao da pla- 
ćaju poreze, brinuo se za sirotinju, dopustio slobodu 
ispovijedanja vjere pravoslavnima, protestantima i Žido- 
vima. No na drugoj je strani htio uništiti ustav hrvatski 


i ugarski; uništi stare granice njihove, koje su stotine | 


i stotine godina stajale: podijeli ih u nove okruge pro- 
vodeći centralizam. Kod toga je odijelio virovi- 
tičku i srijemsku županiju od Hrvatske i pridijelio je 
madžarskom okrugu pečujskom. Josip je htio imati jednu 
državu, u kojoj će vladati jedan ustav, jedan za- 
kon i jedan jezik itonjemački. Zato je pro- 
vodio germanizaciju. No Josip II. je zaboravio, da 
on nije vladar samo Nijemaca, da u njegovoj državi ima 
više naroda, od kojih su Hrvati i Madžari imali živu po- 
vijesnu vijest i gotovo sedamstogodišnji ustav. Na tom 
putu se Josip II. nije dao smesti. U Hrvatsku je poslao za 
bana grofa Balašu, koji je zapravo bio komesar carev. 
Balaša je silovito provađao naredbe Josipove, nije dakle 

čudo, da je u Hrvatskoj naišao na žestok otpor; naročito 
se sukobio sa zagrebačkim biskupom Maksimilija- 
nom Vrhovcem. Taj sukob je opjevao naš pjesnik 


August Šenoa: 


»Da ste čuli, oj gospodo naša, 

Već po starom živjeti se ne da, 

U Hrvatskoj treba nova reda!« 
Tako zbori svijetli ban Balaša. 
»Nek zašute bučni zbori! sada, 

Ne će sto već biti gospodara, 
. Samo jedan zakon neka vlada, | 

A taj zakon vam je volja cara! 
Nek hrvatsko plemstvo dobro čuje, 
Što po meni, svome vjernom slugi, 
Podanikom svojim poručuje 
Milostivi cesar, Josip drugi.« 


Tako ban. Al ponosita četa 
Listom skoči na noge ti smjelo: 
»Ne damo mi svoja prava sveta!« 
A Hrvatom stavi se na čelo 

Sam Vrhovac, biskup zagrebački; 
Od sveg plemstva on najžešće planu, 
Pa vam čovjek, a ma baš junački. 
Gromkim glasom zagrmio banu: 
»O moj bane, nemoj nam ti tako! 
Štujemo mi svetu glavu kralja; 

Al što kažeš, to je naopako, 

To, moj bane, nikako ne valja. 
Kad trebalo, znali su Hrvati 

Za svog kralja udariti prvi, 

Ljuto kolo zaigrali svati 

.Ne štedeći ni zlata ni krvi. 


1 Sabor. 

Al kod kuće red si Hrvat kroji; 

Sam kralj nije nikad zakon davo: , 
Nismo roblje — neg smo, bane, svoji, 
To je naše od starine pravo. 


Zato javi okrunjenoj glavi, 

Što joj narod njezin vjerni veli: 
Nek ju dobri Bog u lijepoj slavi 
Mnogom srećom jošte razveseli; 
Što je njeno, to joj se i daje, 

Al u naše neka nam ne dira 

U slobode i u običaje, 

Pa će biti sreće, reda, mira!« 


Al ban ljutit nogom o pod dupne: 
»Već je dost, tu nema prigovora!« 
Nogom dupne, sabljom jako lupne: 
»Gospodine, tako biti mora!« 
»Mora bane?« Vladičine oči 


- Zabljesnuše kao Božji plamen, 


O stol lupi šakom, da iskoči 

Iz prstena dragog drag mu kamen. 
»Mora bane? nikad ne će to: 
Vivat, vivat constitutio!«? 

A ban bljedne, od straha se prene, 
Veli: zlo je, bome nema šale. 

Pod noć tajno iz svog dvora krene, 
Bježi, bježi, da mu pete pale, 

Usne grize, oči obara u tle. 

Kad zaruji nebom zora rana, 

Već Balaša ode preko Sutle — 


A Hrvatska nema više bana. 


* 


1 Živio ustav ! 

Josip je dao točno izmjeriti sav posjed seljački, ple- 
mički i svećenički. Taj je popis izazvao opće nemire. No 
Josip se nije dao smesti, te pošalje vojsku, koja je 
imala nemire u zametku ugušiti. No kad se on kao sa- 
veznik ruske carice Katarine II. zapleo u rat s Turskoni 
i vojsku drugdje trebao, izbije najednom krajnje neza- 
dovoljstvo. Car je trebao momčadi i hrane za vojsku. 
Narod nije htio dati, a i oblasti su zatajile. Car napusti 
okružja i sazove opet stare županije. No županije su 
uskratile hranu i novake i stale bučno zahtijevati, da se 
sazove sabor. A kad je ban Balaša stao silom otimati 
novake i grabiti hranu, uzruja se narod tako, te je otje- 
rao carske činovnike, mjernike i komisije i ukinuo nje- 
mački jezik u uredima. Čitava Hrvatska i Ugarska bijahu 
gotove, da se odmetnu od Josipa. Kad je to na smrt 
bolesni car vidio, vrati Hrvatskoj i Ugarskoj ustav i 
opozove sve reforme osim one o slobodi ispovijedanja 
vjere i o ukinuću kmetstva. »Neka bude opet sve u 
starom stanju, kako je bilo g. 1780., kad smo mi poslije 
smrti naše majke nastupili vladu.« Malo zatim je Josip 
umr'o. Još prije smrti njegove pobjegne ban Balaša »is- 
pred bijesa mladeži«, kako jedan savremeni pisac veli. 


Odsjek četvrti: 
BORBE S MADŽARIMA. (1790.—191 8.). 


48, Prvi sukobi s Madžarima. 
A. Hrvatska se sama odriče samostalnosti svoje. 
Josipa II. naslijedi brat njegov Leopold II. Leopold II. 
je već deseti dan iza nastupa vlade svoje imenovao za 
bana hrvatskoga grofa Ivana Erdedija, muža. 
koji je zauzet bio za pravice kraljevstva. Hrvati su mi- 
slili, da će im najbolja obrana protiv svake centralizacije 


“x 


m 

i germanizacije biti to, ako se što tijesnije prislone uz 
Madžare. Madžari su opet tvrdo vjerovali, da ih od 
bečkoga centralizma može obraniti samo samo- 
stalna madžarska država sa službenim 
jezikom madžarskim. Ta samostalna država 
madžarska ne može stati na Dravi, ona se mora pro- 
tegnuti do Adrije, jer »kao što ima jedan Bog i jedan 
kralj, tako treba da bude samo jedna država, jedan 
narod i jedan jezik od Karpata do Jadrana.« 


O tim željama Madžara nisu Hrvati vodili računa, kad 
su za krunidbeni sabor birali svoje nuncije i dali im 
ovu uputu ili instrukciju: »neka nunciji na saboru iz- 
jave, da će, dogod se ne pridobiju oni dije- 
lovi Hrvatske, koje sada drži Turčin i Mle- 
čanin (to su ft. zv. Turska Hrvatska, zapadna Hercegovina 
do Neretve i mletačka Dalmacija) i dogod se ne 
nađe na okupu toliki broj županija, da 
budu mogle uzdržavati jednu političku 
oblast, da će ono šest ostalih županija 
primati naredbe od ugarskoga namje- 


sničkogvijeća.« Tako su Hrvati sami sankcionirali 


na saboru svojem onaj neustavni čin Marije Terezije 
od g. 1779., kojim je ona ukinula hrvatsku vladu (kra- 
ljevsko vijeće), a službu njegovu prenijela na ugarsko 
namjesničko vijeće t. i. na ugarsku vladu. Hrvati su 
dakle sami podredili bana svojega madžarskoj vladi i 
ban otada nije više potkralj hrvatski, kraljev zamjenik, 
nego pouzdanik Madžara. Hrvatska nije više Ugarskoj 
ravnopravna nego podređena. (To je brzo dovelo do 
teškoga sukoba s Madžarima. 

Leopold II. je svršio rat s Turskom i dobio t. zv. 
Kordun uz bosansku granicu. Tako je Hrvatska do- 
bila onaj oblik, što ga danas ima. 

B. Kraljevstvo kraljevstvu ne može propisivati zakona. 
(Regnum regno non praescribit leges.) 


Madžari su rado prihvatili prijedlog Hrvata, da se Hr- 
vatska i hrvatski ban stavi neposredno pod ugarsko na- 
mjesničko vijeće. No već je na tom saboru došlo do su- 
koba između Hrvata i Madžara. Do sukoba je došlo zbog 
pitanja o protestantima u Hrvatskoj i Slavoniji i zbog pi- 
tanja o jeziku. Madžari su naime ponovo tražili, da se 
protestantima u Hrvatskoj i Slavoniji dade pravo uživati 
posjed. Odluka o tome je pala 2. rujna 1790. Kad su 
Madžari taj prijedlog iznijeli, listom su Hrvati protiv toga 
prijedloga ustali, a ban Ivan Erdedi, koji uostalom nije 
ni znao madžarski, pokazao je, da je dostojan potomak 
bana Tome Erdeda Bakača, pa je protiv toga zaključka 
uložio oštar protest, jer u Hrvatskoj i Slavoniji vrijede 
za vjeru drugi razlozi nego što vrijede u Ugarskoj. Ako 
Madžari žele dati protestantima kakve pogodnosti, veli 
ban, onda mora u zakonskom članku izrijekom rečeno 
biti, da to. vrijedi samo za Ugarsku. Koliko se Madžari 
ljutili, ipak su od svoga zaključka morali odustati. 


Dva dana kasnije, 4. rujna, pala je odluka o jeziku. 
Madžari su u donjoj kući stavili na raspravu čl. 8., po 
kojem se madžarski jezik ima postepeno uvesti kao služ- 
beni jezik u sve urede. I opet su Hrvati listom ustali pro- 
tiv toga i u donjoj i u velikaškoj kući. U gornjoj se kući 
odlučno protiviše ban Ivan Erdedi i biskup zagrebački 
Maksimilijan Vrhovac. Ban je izjavio, da se tim člankoin 
jedno kraljevstvo dovodi u sukob s drugim doviknuvši 
Madžarima: »Regnum regno non praesecribit 
leges«,što ćereći»Jedno kraljevstvo ne pro- 
pisuje zakone drugome kraljevstvu«. Kra- 
ljevina Ugarska dakle ne može kraljevini Hrvatskoj pro- 
pisivati zakone. 

Hrvati su uspjeli. ČL. 18. o uvađanju madžarskoga je- 
zika kao službenoga, vrijedio je samo-za Ugarsku. 


U štampanoj izjavi ili deklaraciji, koja je one dane iza- - 


šla i koja je točno označila hrvatsko stajalište u tom pi- 
tanju, osobito je. naglašeno, da onaj, koji s daje 
silitina učenje nepoznatoga jezika, onaj 
bjelodanodokazuje, da je rob. 


49. »Mi ne znamo zakona austrijskoga«. 


Leopold II. je samo dvije godine vladao. Naslijedi ga 
sin Franjo (1792.—1835.). Franjo je u prvoj polovici 
vladanja svojega vodio neprestane ratove s Francuskom, 
koja se u ono vrijeme proglasila republikom. Francuze 
je vodio mladi general Napoleon, koji je iz Italije 
prodr'o sve do Štajerske i prisilio cara Franju na mir 11 
Kampo Formio. Franjo se odrekao Belgije, koja je u ono 
vrijeme njegova bila, a za Belgiju dobije od Mletačke 
republike Dalmaciju, Istru i same Mletke, jer je Napo- 
.leon Mletačkoj republici učinio kraj. To je bilo g. 1797. 

Tako je nakon mnogo godina Dalmacija-došla pod 
istoga vladara, pod kojim je bila i Hrvatska. Hrvati su 
smjesta zamolili kralja, da Dalmaciju sjedini s Hrvatskom, 
kako to u naslovu naše domovine glasi: kraljevina 
Hrvatska, Slavonija i Dalmacija. No Franjo odbije to. 


Nije dugo Franjo zadržao Dalmacije. Morao ju je za- 
jedno s Istrom g. 1805. prepustiti Napoleonu, kojega su 
Francuzi baš u to vrijeme načinili carem: Što više, 
g. 1809. morao je Napoleonu odstupiti i onaj dio Hr- 
vatske, koji je bio na desnoj obali Save od kranjske 
međe do ušća Une u Savu. K tomu i Kranjsku, Trst, Go- 
Ticu i dio Koruške. Savski most u Zagrebu bio je polo- 
vicom u vlasti francuskoj, polovicom u vlasti hrvatskoj. 
Od vremena turskih nije veća nevolja stigla Hrvatsku. 


———-———ppm = m đa : 

++_1 & e . . . 
Tijelo naše drage hrvatske domovine bilo je raskoma- 
dano. 


Napoleon je od Dalmacije, Hrvatske, Kranjske, Istre, 
Gorice i Koruške stvorio pokrajinu Iliriju. Držao ju 
je sve do pada svojega 1814. Francuska je vlada u ono 
kratko vrijeme, što je Ilirijom vladala, vrlo mnogo uči- 
nila. Gradila je ceste, podizala škole, brinula se za sigur- 
nost zemlje. Koliko su Francuzi u Iliriji načinili, vidi se 
najbolje po riječima kralja Franje. Kad je kralj Franjo 
poslije odlaska Napoleonova po Iliriji putovao, pitao je 
svaki put, kad je nešto novo vidio: 

»Tko je to načinio?« 

»Francuzi«, 

»Tko je ono načinio?« 

»Francuzi«. ' 

. »Šteta, što ti Francuzi nijesu dulje ovdje ostali, oni bi 
još mnogo toga načinili«. 

Hrvati su mislili, da će, čim Francuzi odu, nesamo 
Prekosavska Hrvatska, nego i Dalmacija biti sjedinjena 
s Hrvatskom. No car Franjo niti je Dalmaciju s Hrvat- 
skom sjedinio niti Prekosavsku Hrvatsku vratio Banskoj 
Hrvatskoj. On ju je podredio ljubljanskoj oblasti, pod 
austrijske, pod carske zakone. Stigne zapovijed plemi- 
ćima iz Posavske Hrvatske da dođu u Karlovac, da se 
ondje zakunu caru austrijskomu. Kad su ple- 
mići došli u Karlovac i kad se to od njih zatražilo, otkloni 


od 323 plemića njih 320 prisegu riječima : 


»Mi ne znamo austrijskoga zakona« — 
Samo su se trojica našli, koji su prisegu 
položili. 

Nova se oblast nije mogla održati pred živom voljom 
narodnom. Car je morao popustiti. Godine 1822. podredi 
Prekosavsku Hrvatsku opet banskoj vlasti. Volja ma- 
lene Hrvatske bijaše jača od cijele carevine. 


Dr. Srkulj: »Kratka povijest Hrvata.« 9 

: 50. Obnovljenje Srbije. 


Baš kad je cijela Evropa zabavljena bila s Napoleonom, 
digli su se g. 1804. Srbi u pašaluku beogradskom protiv 
Turaka nemogući snositi više strašan zulum turski; digli 
su se da stresu četirstogodišnje robovanje svoje. Vođom 
izabraše Grnoga Đorđa, koga je narod zvao 
Karađorđe. Srbi su sretno protjerali Turke iz beo- 
gradskog pašaluka. Pomogla im je Rusija, koja se u ono 
vrijeme zaratila s Turskom. No kad je Rusija g. 1812. u 
Bukureštu s Turskom sklopila mir, da odbije Napoleona, 
koji se spremao na Rusiju, mogla je Turska čitavu vojnu 
snagu svoju baciti protiv Srba. Srbi bijahu preslabi; 
Turci su ponovno osvojili beogradski pašaluk a Kara- 
dorđe je morao ostaviti Srbiju. 


Za tri godine plane ustanak nanovo. Srbi izaberu 
vođom Miloša Obrenovića. Ovaj put su prilike 
bile povoljnije za Srbe. Napoleon je pao, a Rusija je 
dobila slobodne ruke. Ona se zauzela za Srbe u Carigradu 
i Turska je popustila: ona prizna Miloša za srpskoga 
kneza, a Srbima dade samoupravu. Karađorđa, koji se 
u to vratio, dade Miloš pogubiti. Srbija se pod knezo- 
vima svojim pomalo oporavljala i sređivala usprkos ne- 
suglasica između kneza i njegova savjeta, što ga je po 
ustavu dobio. Miloš je morao ostaviti Srbiju, a morao ju 
je ostaviti i sin njegov Mihajlo, našto su Srbi iza- 
brali za kneza sina  Karađordeva Aleksandra 
(1842.—1858.). No ni Aleksandar ne bijaše bolje sreće, 
i on je morao ostaviti Srbiju, našto se vratio stari gospo- 
dar Miloš. 

Najznatniji vladar iz kuće Obrenovića bijaše Milošev 
sin Mihajlo (1860.—1868.). Za njegove su vlade turske 
posade, koje su prema ugovoru s Turskom, ostale u 
-Beogradu, Šapcu, Smederevu i Kladovu, ostavile Srbiju. 
Mihajlo je pao od urotničke ruke. 

Za nasljednika njegova Milana, zaplela se Srbija u 
rat s Turskom radi bosansko-hercegovačkoga ustanka. 
U taj se rat uplela i Rusija, a svršio se mirom u San Ste- 
fanu, koji su velike vlasti »popravile« na berlinskom 
kongresu. Berlinski kongres je Srbiji dodijelio Niš, 
Pirot i Vranju. God. 1882. proglasila se 
Srbija kraljevinom. Milan je došao u sukob 
s narodom pa se morao zahvaliti na prijestolu. Kad je i 
sin njegov Aleksandar nastavio istim putem, pade 
žrtvom urote on i žena njegova kraljica Draga. S Alei- 
sandrom je izumro rod Orebnovića (1903), 
; gdje skupština je izabrala za kra- 

ja etra, sina Aleksa 
mai ndra Karađorđa 
Kralj Petar je u savezu sa Crnom Gorom, gdje se je 
knez Nikola proglasio kraljem (1910.), pa s 
Grčkom i Bugarskom sretno vojevao s Turcima i pove- 
ćao Srbiju za veliki dio Makedonije i istočni dio Novo- 
pazarskoga sandžaka. Zapadni je dio Novopazarskog 
sandžakata dobila Crna Gora. č 


51. Dr. Ljudevit Gaj. 


Onaj zaključak od g. 1790., u kojem su Hrvati sami 
svoga bana podredili madžarskoj vladi, imađaše nedo- 
gledne posljedice. Madžari zatraže odmah, da Hrvati na 
madžarskom saboru govore madžarski. Na madžarskom . 
se saboru doonda govorilo latinski. Latinski jezik bijaše 
službeni jezik za Hrvate i Madžare. Madžari uvrijede sa 
zahtjevom svojim Hrvate. Zbog toga dođe do sukoba i 
nepovjerenja prema Madžarima, koje je trajalo sve do 
sloma monarhije g. 1918. ' 

Madžari su išli dalje. Pored toga što su zahtijevali, da 
Hrvati na madžarskom saboru govore madžarski, tražili 
su oni, da se madžarski i u Hrvatsku uvede kao služ- 


* 

beni jezik. Hrvati su se tome odlučno opirali do g. 1830. 
No tada počnu Hrvati popuštati. Zaključiše na saboru 
svojem, da se madžarski jezik ima uvesti u hrvatske 
škole. 

Taj se zaključak sabora hrvatskoga bolno dojmio hr- 
vatskoga naroda, naročito mladoga svijeta. Jedan hr- 
vatski pjesnik napisao je kajkavski: 


Vret i svoj jezik zabit Horvati 
Hote,)? ter drugi narod postati. 


No protiv toga se bore mladi, koji pjevaju: 


Ar? se zdižu mladi, posluju marljivo, 
Ter podžižu v stareh, kaj bilo vgaslivo.“ 


Tima se mladima stavi na čelo dr. Ljudevit Gaj 
(sl. 11.). 


Ljudevit Gaj rodio se u Krapini podno pričom pro- 
slavljene gradine Čeha, Leha i Meha g. 1809. Ta je priča 
živo utjecala na Gaja kao dječaka. Kako i ne bi! Ta Kra- 
Pina je kolijevka svih Slavena! Odatle i ljubav Gajeva za 
slavenstvo. Još kao gimnazijalac izdao je na njemačkom 
jeziku knjižicu o gradovima kod Krapine. A istom kad 
je došao na sveučilište u Štajerski Gradac! 


U to je vrijeme Evropu zadivio narodnim pjesmama 
Vuk Stefanović Karadžić. U Gracu je Gaj či- 
tao Vukove pjesme sa sudrugom svojim Mojsijem 
Baltićem. »S njim prvim  čitah narodne pjesme 
srpske« — »on meni prvi otkri nutarnju vrijednost 
čistoga našega narodnoga jezika«, piše Gaj o Baltiću. To 


1 Vre = već. 
?" Hote — hoće. 
3 Ar = jer. 


“ Vgaslivo = što se dalo ugasiti 

je za hrvatsku knjigu i za budući razvitak naroda hrvat- 
skoga bilo od golema utjecaja. Hrvati ne imađahu u ono 
vrijeme jedan književni jezik. Kajkavci su pisali kaj- 
kavski, štokavci štokavski, a ikavci ikavski. Gaj je 1836. 
godine štokavsko narječje učinio književnim jezikom 


SL. 11. Dr. Ljudevit Gai. 


svih IIrvata, a jeziku je dao novi pravopis. Gaj je 
maknuo pregradu, koja je u prvom redu dijelila Hrvata 
od Hrvata, a u drugom redu Hrvata od Srbina. Gaj je vec 
kroz san gledao, kako Hrvati, Srbi i Slovenci čine jedan 
narod, narod ilirski. To je ime izabrao, da se lakše 
sjedinjenje provede. To je ime uzeo zato, jer je naučni 
svijet tada mislio, da su stari Iliri, o kojima smo govo- 
rili, bili pradjedovi Hrvata, Srba i Slovenaca, to je ime 
uzeo, jer su u Beču imenom ilirskim nazivali Srbe. 

Gaj se nije u Gracu oduševio samo za srpske narodne 
pjesme, koje je smatrao svojima; on je ondje naučio lju- 
biti i sve Slavene. Naučile su ga to knjige dvaju Slovaka: 
Pavla Josipa Šafafika i Jana Kolara. Ša- 
fafik je u knjigama svojim opisao književnost svih Sla- 
vana i pradomovinu njihovu, a Jan Kolar je u pjesma- 
ma svojim proslavio sve Slavene, koje je smjestio u 
raj. Kolar je toliko oduševio Gaja, te je Gaj otišao na 
sveučilište u Peštu, gdje je Kolar bio evangelički župnik. 
Kolar mu ulije toliku ljubav. za slavenstvo, da je Gaj 
budućnost Hrvatske gradio samo na islavenskoj  uza- 
jamnosti. U prvom redu treba da Hrvati izdaju svoje po- 
litičke novine. To je imao Gaj na umu, kad se vratio u 
Zagreb. 


Gaj je imao težak posao. Prva mu je zadaća bila da 
pridobije naobraženu gospodu (inteligenciju) i njihove 
obitelji za svoje ideje. Gospoda su i njihove obitelji go- 
vorile njemački, latinski i madžarski, vrlo malo hrvat- 
ski. Hrvatski je govorio samo seljak. Gaj se dade na 
posao. Pomagali su mu drugovi, koje je oko sebe okupio: 
Demeter, Babukić, braća Mažuranići, Li- 
vadić, Kukuljević, Farkaš-Vukotinović, pa 
Slovenac Stanko Vraz i drugi. Veliku je potporu 
Gaj našao u starom domorodcu grofu Janku Dra- 
škoviću. Na juriš možemo reći, osvoji Gaj inteligen- 
ciju za sebe, a kako i ne bi, kad mu je pričanje bilo kao 
da su mu usta medom namazana bila. 


Tako reći preko noći preokrene se javno mnijenje 
hrvatsko. »Podžeglo« se ono, što je bilo »vgaslivo«, Sve 
ustane na obranu hrvatskih prava i pravica, a protiv 
prevlasti Madžara i madžarskoga jezika. Nunciji za ugar- 
ski sabor (g. 1832.) dobivaju upute u tom smjeru. Dok 
su hrvatski nunciji na ugarskom saboru u Požunu težak 
bojak bili s Madžarima, koji su kao divlji nasrtali na 

hrvatska prava i pravice, dotle je Gaj izradio, te su 
izašle 1835. prve »Novine horvatske« s književnim pri- 
logom »Danica«. Prve su novine izlazile na kajkavskom 
jeziku, ali iduće godine uvede Gaj u novine štokavsko - 
narječje, koje je ostalo književnim jezikom Hrvata. 
Pored novina digla se u Zagrebu Čitaonica, iz koje 


je izašla »Matica ilirska« (danas  »Matica hrvat- 
ska), kazališno! društvo, Gospodarsko 


društvo. 


Samo jedno nije Gaj postignuo: Ni Srbi ni Slovenci 
nijesi htjeli primiti ime ilirsko, koje je i bečka vlada kao 
pogibeljno po državu i mir evropski zabranila (1843.). 
Od Slovenaca ga je prihvatio gotovo 
jedini Stanko Vraz, od Srba nitko. Uto je 
Franju I. naslijedio Ferdinand V. (1835.—1848.). 


52. Ban Josip Jelačić. 


Madžari su bivali iz dana u dan sve obijesniji. Na sa- 
boru su stvarali zakone, koji su od Ugarske i Hrvatske 
imali učiniti jednu državu, koja će se protezati od Kar- 
pata do Jadrana i u kojoj će službenim jezikom biti samo 
jezik madžarski. Hrvati se međutim nijesu dali smesti. 
U Hrvatskoj se razvila ogorčena borba između narodnja- 
ka i madžarona, kako su se pristaše uske veze s Madža- 
rima zvali. Ta je borba dosegla vrhunac u krvavom su- 
kobu 29. srpnja 1845. na Markovom trgu. Toga se dana 


obavljala obnova ili restauracija županijskog činovništva 


županije zagrebačke. Županije su tada same birale sve či- 
novnike svoje osim župana. Kad je izborni čin, kod ko- 
jega su madžaroni pobijedili, svršio, i kad su narodnjaci 
počeli ostavljati Markov trg, gdje se u dvorištu banske 
palače izbor obavljao, dođe do sukoba s vojskom, koja 
je pucala. Palo je 14 mrtvih, još više bijaše teško i lako 

ranjenih. Krv je pala, ali je donijela ploda. Hrvatski je 
sabor 23. listopada god. 1847. hrvatski jezik proglasio 
službenim jezikom u Hrvatskoj i Slavoniji. | 

Madžari su išli za tim, da stvore nezavisnu državu. Ta 
im se želja ispunila u travnju g. 1848. Ta je godina za 
Francusku, Italiju, Njemačku i Austriju bila vrlo burna, 
jer se svagdje narod bunio, Madžari zatraže zasebno, od 
Austrije sasvim nezavisno ministarstvo. Dobiju ga 
7. travnja. Dabome, u njemu ne bijaše ni jednoga Hr- 
vata, Četiri dana iza toga dođe kralj Ferdinand u Požun, 
gdje je sabor zasjedao, i potvrdi sve one zakone, što ih 
je ugarski sabor za nezavisnost Madžarske stvorio. 

Čim se pročulo, da su Madžari zatražili od Austrije ne- 
zavisno, a madžarskom saboru odgovorno ministarstvo 
i svoju vojsku, sastanu se hrvatski rodoljubi u Zagrebu 
i zatraže, da se banom imenuje pukovnik prve banske 
regimente Josip Jelačić, da se Krajina, Rijeka i 
Dalmacija sjedine s Hrvatskom, da se imenuje hrvatska 
vlada, koja će biti sasvim nezavisna od ugarske, da se 
uredi hrvatska vojska, da se ukine kmetstvo a neka se 
sabor uredi tako, da ga bude narod birao. 


Još prije nego što je posebno odaslanstvo te želje hr- 
vatskoga naroda iznijelo pred kralja Ferdinanda, bude 
barun Josip Jelačić imenovan banom hrvatskim i za- 
povjednikom Krajine. Kad se dva mjeseca poslije toga 
sastao prvi birani sabor, prvi mu je posao bio, da po 
starom običaju ustoliči novoga bana. Budući da je biskup 
zagrebački izbivao u tuđini, to je bana u znak sloge Hr- 
vata i Srba ustoličio srpski patrijar Josip Rajačić, 
koji je u Zagrebu dočekan bio velikim slavljem. 


»Ja sam doduše star, ali zato ne zaostajem ni za jed- 
nim mladićem, koliko se ljubavi prema narodu i narod- 
nosti tiče«, odgovorio je sijedi patrijar srpski zagre- 
bačkoj omladini, koja ga je bakljadom pozdravila. Insta- 

lacija se imala obaviti u kazališnoj dvorani. Dan insta- 
lacije ili ustoličenja bijaše prava narodna slava. Naroda 
je međutim sa svih strana došlo toliko, da je za čin usto- 
ličenja uzet trg sv. Katarine. Poseban je odbor pod vod- 
stvom biskupa Šrota pošao po svetejšega gospodina pa- 


SL. 12. Ban Josip Jelačić. 


trijara Josipa Rajačića, da ga u sredinu dovede. »S ushi- 
ćenim srcem primili su gospoda zastupnici naroda sve- 
tejšeg gospodina patrijara«, veli saborski zapisnik. A 
onda dovedu biskup senjski Ožegović, pakrački vladika 
Kragujević i karlovački vladika Evgenije Jovanović go- 
spodina bana, ljubimca naroda. Uz gromki živio, uz mi- 
loglasnu muziku, uz pucnjavu topova dođe preuzvišeni 

g. ban u sredinu sakupljenog naroda, piše dalje saborski 
zapisnik. Velikaši su nosili bansko žezlo i bansku zasta- 
vu. Sva su srca zadrhtala, kad je ban, počeo govor ovim 
riječima: 

»Ponosio sam se i uvijek radovao, što 
me je hrvatska majka u hrvatskoj do- 
movini rodila«. Poslije govora, dignuvši tri prsta 
uvis govoraše prisegu, koju mu je čitao svetejši patrijar, 
a koja je glasila, kao što su glasile i stare banske prisege, 

Burna godina 1848. prevrije i u austrijskih Srba. Oni 
održe Narodnu Skupštinu u Karlovcima i zatraže, da se 
Banat, Bačka, Baranja i Srijem, koliko nije bio u Kra- 
jini, združe u >Srpsku Vojvodinu«. Vojvodina 


neka bude najuže spojena s Hrvatskom. . Vojvodini na 


čelu neka bude srpski vojvoda. Mjesec dana iza 
toga izabere druga skupština, koja se sastala, Stefana 
Šuplikca, ogulinskog pukovnika, za vojvodu 
srpskoga, a metropolitu Josipa Rajačića 
za patrijara srpskoga. To ne bijaše nimalo po 
volji Madžarima, pa je doskora došlo do rata između 
Madžara i Srba. 


I hrvatski je sabor iskazao Srbima bratske osjećaje. 
On je zaključio ravnopravnost pravoslavne crkve s ka- 


toličkom, ćirilicu je proglasio ravnopravnom latinici, a 


jezik je prozvao hrvatsko-srpskim. Srbi Krajišnici su za- 
tražili, da se i na njih protegne ustav hrvatski, ne bi li se 
tako riješili vojničke uprave, 


Madžari su prijekim okom gledali, što se to događa u 


Hrvatskoj i Vojvodini. Kušali su posredovanjem dvora 
nagoditi se s Hrvatima. No kad je Jelačić odlučno tražio 
potpunu unutrašnju nezavisnost Hrvatske i ravnopra- 
vnost hrvatskoga jezika s madžarskim na ugarskom sa- 
boru, odbiju to Madžari. Tako je došlo do sukoba između 

Hrvata i Madžara. Oružje je imalo odlučiti. Jedanaestoga 
rujna prijeđe Jelačić Dravu kod Varaždina s geslom: 
»Što Bog dade i sreća junačka«. Jelačić je u Ugarskoj 
s uspjehom vojevao s Madžarima. Prvi mu je čin bio, 
da Međumurje sjedini s Hrvatskom. 

Uto je nastala promjena na prijestolu. Kralj Ferdinand “ 
se zahvali, naslijedi ga osamnaestgodišnji Franjo 
Josip (1848.—1916.). Novi vladar imenuje Jelačića 
gubernatorom Rijeke, koju je već Jelačić dao za- 
posjesti, i gubernatorom Dalmacije. Prvi put je poslije 
vijekova jedan ban u svojim rukama sjedinio sve zemlje 
hrvatske. 

No doskora se list promijenio, naročito poslije pada 
Madžara, koji su kod Vilagoša položili oružje (1849.). 
Bečki je dvor uveo apsolutizam, a Hrvate i Srbe nagra- 
dio krulim centralizmom: ukinuo je hrvatski 
ustav i počeo provoditi germanizaciju. Ta se ne- 
zahvalnost bečkoga dvora duboko kosne bana Jelačića, 
koji je teško obolio i umr'o g. 1859. Jedno dobro djelo 
je učinio centralizam, podigao je zagrebačku bi- 
skupiju na nadbiskupiju otkinuvši tako Hrvat- 
sku i crkveno od Ugarske. 


53. Nagodba. 


Hrvatska je posljednje dane prošlosti svoje pod Habs- 
burgovcima proživjela pod nagodbom. 

Centralizam, što ga je bečki dvor u državi proveo, nije 
se mogao održati, srušio se na bojnim poljanama tali- 
janskim kod Madžente i Solferina, gdje su Francuzi. po- 
bijedili Austrijance (1859.). Državni je dug silno na- 
rasao, vjeresija je padala. Trebalo je državu pomladiti. 
Ali kako? ' 

Svi su bili složni u tom, da s apsolutizmom ne ide, d 
poreze i vojnike može dopuštati samo sabor, zakone 

stvarati može samo sabor, a nadzor nad rashodima f 
opet može imati samo sabor. Ali kakav? Da li samo 
jedan zajednički centralistički sabor ili sabori pokrajina 
austrijskih? Prvo su zastupali Nijemci, koji su htjeli 
državu centralistički upravljati, drugo su zastu- 
pali Slaveni, koji su htjeli imati državu federa- 
listički uređenu. Federalističko uređenje daje mo- 
gućnost svima narodima, da se razvijaju po svojoj volji, 
ali u skladu s državom; no centralizam zadovoljuje samo 
jedan narod, a to bi bili Nijemci. Htjelo se pokušati 
s federalizmom, ali su ga za kratko vrijeme omeli Ni- 
jemci. Federalističko uređenje imala je dati t. zv. listo- 
padska diploma (od 20. listopada 1860.). No već 
je za četiri mjeseca izašao veljački patent (1861.), koji 
je odredio, da ima u Beču i nadalje ostati za čitavu državu 
centralna vlada i centralni parlamenat. 

Listopadska diploma vrati Hrvatskoj sabor i županje, 
a s njima i politički život. Banom postade general barun 
Josip Šokčević, koji je odmah u urede uveo hr- 
vatski kao službeni jezik. 

Hrvatski sabor, koji se god. 1861. sastao, imao je ri- 
ješiti odnošaj Hrvatske prema Ugarskoj. Na saboru su 
bile dvije velike stranke: jedna je kao narodna 
stranka nastavila politiku iliraca; dok je druga ma- 
džaronska ili unionistička tražila što užu 
vezu s Ugarskom. U narodnoj stranci bijahu glavni pred- 
stavnici biskup Strossmayer (sl. 13.), dr. Rački 
i Mrazović. Kad je sabor zaključio >da je Hrvat- 
ska voljna s Ugarskom stupiti u realnu 
uniju (savez), ali istom onda, kad Ugarska 
pravovaljano priznasamosialnostineza- 
visnost Hrvatske«, glasovali su protiv toga dr. 
Eugen Kvaternik i dr. Antun Starčević 
(sl. 14.), tražeći potpunu samostalnost za Hr 
vatsku, koja će izravno s kraljem pregovarati. Kad je 

hrvatski sabor jednodušno zaključio, da Hrvatska i Sla- 
vonija ne udioničtvuju na državnom vijeću (centralni 


Sl. 13. Biskup Josip Jurai Strossmayer. 


parlamenat u Beču), a većinom glasova, da >Hrvatska 
nema nikakvih zajedničkih posala s Au- 
strijom«, bude sabor raspušten. 

Novi je sabor sazvan bio istom g. 1865. Za to se vri- 
jeme stvorila samostalna stran ka, koja je na- 
ginjala Beču. Protiv ove stranke, koja je naginjala Beču, 
i protiv madžaronske stranke, koja je naginjala Pešti, 
osnovali su dr. Antun Starčević i dr. Eugen Kvaternik 
treću stranku, koja nije bila ni za Beč 
ni za Peštu, nego za Zagreb, za samo- 
stalnu Hrvatsku. To je najveća zasluga Antuna 
Starčevića. Antun Starčević i Eugen Kvaternik su osni- 
vači stranke prava. 

Međutim su Madžari postali popustljiviji, nuđali su 
Hrvatima bijeli list, na koji neka napišu svoje za- 
htjeve. Izabrao se odbor od dvanaest lica (regnikolarna 
deputacija), koji je otišao u Peštu i pregovarao s Madža- 
rima (g. 1866.). Do zaključka nije došlo, jer su Madžari 


čekali, kako će se svršiti rat s Pruskom, koji je buknuo . 


bio. Austrija podlegne kod Kraljičinog Gradca.. Poslje- 
dica je bila, da se Austrija nagodila s Madžarima, podije- 
livši s njima gospodstvo u Austro-ugarskoj monarhiji. 
Tako je od carevine Austrije nastala dvojna monarhija 
Austro-Ugarska. Nijemci su gnječili i dalje Čehe, Slo- 
vence i Hrvate u Austriji, a Madžari Slovake, Srbe i 
Rumunje u ugarskoj poli. S Madžarima su Hrvati morali 
sklopiti g. 1868. nagodbu, po kojoj je Hrvatska imala 
autonomiju ili samoupravu u poslovima  nutrašnje 
uprave, pravosuđa, bogoštovlja i prosvjete. U tome je 
Hrvatska bila suverena. Po nagodbi čine Hrvatska i 
Ugarska »državnu zajednicu«, inače su kraljevine Hrvat- 
ska i Slavonija politički narod s posebnim 
teritorijem. Iz toga je teritorija ispala Rijeka, od 
koje su načinili »corpus separatum« (posebno tijelo) 
krune sv. Stjepana. Međumurje je već g. 1860. otkinuto 
bilo od Hrvatske i priklopljeno Ugarskoj. Protiv nagod- 
be digla se čitava zemlja. Došlo je do revizije nagodbe 
g. 1873. Po njoj je Hrvatska zadržala četrdeset i pet, a 

kasnije četrdeset i četiri od sto od poreza za svoje poslo- 
ve. Ostalo je išlo za zajedničke poslove s Madžarima i 
monarhijom. Banom postane Ivan Mažuranić. 


RE REL ud \ 

SL. 14. Dr. Antun Starčević. 


U prvi kraj se dalo nekako živjeti, kad je u javnim 
“poslovima vodio prvu riječ ban Ivan Mažuranić (prvi 
ban, koji nije bio plemić po rodu), a u prosvjetnim pita- 
njima biskup đakovački Josip Juraj Stross- 
mayer. 

Strossmayer se rodio godine 1815. u Osijeku. Otac mu 
je bio Nijemac, a mati Hrvatica. S majčinim je mlijekom 
usisao i hrvatski duh. Posvetio se svećeničkom staležu. 
God. 1849. postane biskupom u Đakovu i ostane ondje 
do smrti svoje 1905., premda je po umnim sposobno- 
stima svojim imao postati nadbiskupom zagrebačkim. 
Ne dadoše Madžari. ' 

Biskup đakovački je bio ujedno i biskup katolika kne- 
ževine Srbije. Polazeći u Srbiju na duhovnu pastvu brzo 
je sklopio prijateljske veze s odličnim Srbima, u prvom 
redu s knezom Mihajlom. 

Biskup đakovački imađaše u ono vrijeme od posjeda 
biskupskih velike dohotke. Strossmayer je sebi uzeo za 
zadaću, da sve dade za »vjeruizadomovinu«, jer 
je to bilo geslo njegovo. Najprije je osnovao u Zagrebu 
Jugoslavensku akademiju znanosti i umjet- 
nosti, kojoj je sagradio sjajnu palaću. U akademiji je 
smještena galerija (zbirka) slika, koje je od najveće 
česti sam pokupovao. Zatim je najviše pridonio tome, 
da se u Zagrebu osnovalo sveučilište (1874.). U 
Đakovu je podigao prekrasnu stolnu crkvu, kojoj je dao 
napis: Slogi naroda i jedinstvu crkava. 

Strossmayer ne bijaše samo prijatelj Srba i Slovenaca. 
On je bio prijatelj Slavena uopće, a imao je prijatelja i 
među najglasovitijim Englezima i Francuzima, koji su 
rado zalazili u Đakovo. 

Madžarima se nije svidjelo djelovanje Strossmayerovo 
a ni Mažuranićevo. Strossmayeru nijesu mogli ništa, ali 
Mažuranića umiroviše. Odonda su banovi hrvatski bili 
samo pouzdanici Madžara. Najdulje se od njih držao 
ban Kuen-Hedervary, koji se samo s pomoću policije i 
žandara mogao držati. Držao se tako da je Srbe huškao 
na Hrvate, a Hrvate na Srbe. Kad je to jednima i dru- 
Sima dodijalo, onda se slože i stvore hrvasko-s r p- 
sku koaliciju (savez), koju nijesu Madžari nikako 

.mogli rasturiti, Hrvatsko-srpska koalicija se upravo na- 
metnula njima i ostala na vlasti sve do sloma monarhije. 
Za nagodbe je izvršena stoljetna želja Hrvata: sjedt- 
njenje Vojne Krajine s Hrvatskom. Najprije je sjedi- 
njena g. 1871. Varaždinska Krajina, a g. 1881. Hrvatska i 
Slavonska Krajina. . 

Za vlade Franje Josipa povjerio je berlinski kongres | 
g. 1878. Austro-Ugarskoj upravu Bosne i Hercegovine. 
Austro-Ugarska je Bosnu i Hercegovinu okupirala, a hr- 
vatski je sabor još iste godine posebnom adresom zatra- 
žio od kralja, da se obje zemlje pripoje Hrvatskoj. Ni Beč 
ni Pešta nijesu za to htjeli čuti, pa je želja Hrvata ostala - 
neispunjena. God. 1908. je Austro-Ugarska proglasila . 
aneksiju Bosne i Hercegovine. 


54. Slom Austro-ugarske monarhije. 

Na Vidov dan. 1914. ubio u Sarajevu hercegovački 
Srbin Gavrilo Princip nasljednika austro-ugar- 
skoga prijestola Franju Ferdinanda. Tim je povodom 
Austro-ugarska zatražila od srpske vlade, da u službenim 
novinama osudi srpske časnike i činovnike i sve druge 
ljude, koji su budili i jačali narodnu svijest u Srba izvan 
Srbije, da zabrani svđku knjigu i novine, koje bi pisale 
protiv Austro-ugarske monarhije, da raspusti društvo 
»Narodna obrana«, napose pak da će austro-ugarska po- 
licija i suci voditi istragu u Srbiji, kadgod to Austro-Ugar- 
ska zaište. Srbija je prihvatila sve uvjete osim posljed- 
njega. Budući da Srbija nije taj uvijet prihvatila, navijesti 
joj Austro-Ugarska 28. srpnja 1914. rat. Na obranu Srbije 
ustala je Rusija, a s njom i njena saveznica Francuska, 
s Francuskom opet Engleska. Uz Austriju je pristala Nje- 
mačka i Turska. Tako je nastao svjetski rat, koji je tra- 
jao do g. 1918. Protiv centralnih vlasti (Austro-Ugarske 
i Njemačke) pridružila se za rata seveznicima ( antanti) 
Italija i Rumunija i druge države. Centralne su se vlasti 
Dr. Srkulj: »Kratka povijest Hrvata.« 10 

držale dotle, dogod se nije u rat uplela i Sjeveroamerička 
Unija. Centralne su vlasti najposlije podlegle. Iz toga je 
rata izašla među ostalima i nova »Država Srba, 
Hrvata i Slovenaca«. 

U tom je ratu položaj Hrvata bio vanredno težak. Još 
u početku rata, baš u krajnji čas, pošlo je nekim našim 
narodnim ljudima za rukom, te su sretno uhvatili granicu 
i spasli se od progona i tamnica austro-madžarskih. Ti 


su se naši ljudi 1. svibnja 1915. organizirali kao »Jugo-, 


. slavenski. odbor«. Predsjednikom mu je bio dr. Ante 
Trumbić. To je bilo vrlo potrebno, jer su saveznici 
pregovarali s Italijom i njezinu pomoć htjeli platiti dije- 
lovima hrvatskoga tijela. Najposlije su saveznici s Ita- 
lijom sklopili u Londonu t. zv. londonski pakt, po 
kojem je Italiji osigurana bila Istra, svi otoci i sjeverna 
Dalmacija, od rta Planka ravno na Knin, pa do granice 
Hrvatske. Te namjere Italije imao je spriječiti »Jugosla- 
venski odbor« i spriječio je u dobrom dijelu. Za taj posao 
trebalo je pridobiti i Srbiju, pa je u tu svrhu s njome 
»Jugoslavenski odbor« ugovorio  Krifisku deklaraciju. 
»Krfska« se zove po tom, što je srpska vlada nakon sloma 
Srbije 1915. imala sijelo svoje na Boon otoku Krfu. 
Tamo se ugovor potpisao. di 

Krfska deklaracija sadržaje glavne principe, na kojima 
će se osnivati nova nezavisna država Srba, Hrvata i 
Slovenaca. Krfska deklaracija ima 14 točaka. Točka 
prva glasi : 


»Država Srba, Hrvata i Slovenaca, poznatih i pod ime-' 


nom Južnih Slavena ili Jugoslavena, bit će slobodna, 
nezavisna Kraljevina s jedinstvenim teritorijem i jedin- 
stvenim državljanstvom. Ona će biti ustavna, demokrat - 
ska i parlamentarna monarhija, na čelu s dinastijom 
Karađorđevića, koja je dala dokaza, da se idejama i 
osjećajima ne dvoji od naroda i da stavlja narodnu slo- 
bodu i volju iznad svega.« 

Točka četrnaesta glasi : »Ustav, koji će poslije zaklju- 
čenoga mira donijeti ustavna skupština, izabrana na 
osnovi općeg i jednakog, neposrednog i tajnog prava 
glasa, bit će osnova cijelom državnom životu, izvor i 
utoka svih vlasti i prava i po njemu će se uređivati ejelo- 
kupni državni život«. 

Ustav se ima primiti u cjelini u ustavotvornoj skupšti- 
ni brojno kvalifikovanom većinom. 

Tu su deklaraciju 20. srpnja 1917. potpisali u ime 
»Jugoslavenskoga odbora« dr. Ante Trumbić, a u ime 
srpske vlade ministar predsjednik Nikola Pašić. Tada 
ne bijaše više na životu cara Franje Josipa. Umr'o je 
1916. Naslijedio ga je Karlo IV. (1916.—1918.). 

»Jugoslavenski odbor« je osnovao »Dobrovoljački zbor 
Srba, Hrvata i Slovenaca«. Brojio je 30.000 Srba, 5.000- 
Hrvata i 2.000 Slovenaca. Ti su dobrovoljci bili ili pre- 
bjegli ili zarobljenici ili američki iseljenici. Taj je »dobro- 
voljački zbor« imao kod prodora solunske fronte, gdje 
su saveznici stajali protiv Njemačke, Austro-ugarske i 
Bugarske, veliki udio (1918.). Bugarska je zatražila mir; 
za njom se povela Turska, pa Austrija, a najposlije i Nje- 


“mačka. Njemačka i Austrija proglasile su se  republi- 


kama. : 
Dok su se ti sudbonosni dogođaji na frontama zbivali, 
osnuju u Zagrebu 8. listopada 1918. odaslanici Slovenaca, 
Hrvata i Srba iz Slovenije, Trsta, Istre, Hrvatske, Dal- | 
macije, Bosne i Hercegovine »Narodno vijeće Slovenaca, 
Hrvata i Srba« s temeljnim programom: ujedinjenje 
svih Slovenaca, Hrvatai Srba u narodnu, 
slobodnu i nezavisnu državu Slovenaca, 
Hrvata i Srba. Hrvatski je sabor 29. listopada 1918. 
proglasio Dalmaciju, Hrvatsku i Slavoniju s Rijekom neza- 
visnom državom i zaključio, da pristupa na temelju na- 
rodnoga jedinstva Slovenaca, Hrvata i Srba u zajedničku 
narodnu suverenu državu Slovenaca, Hrvata i Srba na 

cijelom etnografskom području toga naroda bez obzira na 


teritorijalne i državne granice. Taj je zaključak: 


stvoren jednoglasno pristajanjem svih 
stranaka,koje su bile zastupaneusaboru. 

I hrvatski je sabor zaključio, da će sveopća narodna 
ustavotvorna skupština svega ujedinjenoga naroda Slo- 
venaca, Hrvata i Srba odlučiti sa: unapred određenom 
kvalificiranom većinom, koja potpuno zaštićuje od sva- 
koga majoriziranja, konačno kako u formi vladavine, 
tako u unutrašnjem državnom ustrojstvu naše države, 
utemeljene na potpunoj ravnopravnosti Slovenaca, Hr. 
vata i Srba.« ' | 

Kvalificirana pak većina znači, da za 
pravovaljani zaključak ustava moraju 
bitidvijetrećineglasova,aneobičnanat- 
polovična većina. 


Međutim je već 24. studenoga 1918. »Narodno Vijeće« “ 


u Zagrebu zaključilo ujedinjenje države Slo- 
venaca,Hrvata i Srba u jedinstvenu dr- 
žavu sa Srbijom i Crnom Gorom. Taj su zaključak 
kao i zaključak »Narodnoga Vijeća«, da vladarsku vlast 
na čitavom teritoriju jedinstvene države Srba, Hrvata i 
Slovenaca vrši kralj Petar I., odnosno u njegovoj za- 
mjeni kao regent naslijednik prijestola Aleksandar, dne 
1. prosinca 1918. saopćili odaslanici »Narodnoga Vijeća« 
nasljedniku prijestola Aleksandru u Beogradu, koji je 
nato uime svoga oca kralja Petra 1. pro- 
glasioujedinjenje-Srbijesadržavom Slo- 
venaca, Hrvata i Srba u jedinstveno kra- 
ljevstvo Srba, Hrvatai Slovenaca. 

Austrija se u miru u St. Germainu morala odreći 
u korist kraljevine Srba, Hrvata 'i Slovenaca južne Šta- 
jerske, Kranjske i Dalmacije, pa Bosne i Hercegovine, 
dok se Madžarska mirom u Trianonu morala od- 
reći Hrvatske i Slavonije s Međumurjem i Prekomurjem, 

Rijeke, jugoistočnoga dijela Baranje, Bačke i Banata. 
a Kraljevina Srba, Hrvata i Slovenaca morala je preko 
pol milijuna Slovenaca i Hrvata ostaviti Italiji. Od Istre 
i je Italija dobila sve osim Kastavštine, k tomu otoke Cres 
i Lošinj, a od Dalmacije je dobila Zadar, Lastovo i Pela- 
* gružu. Rijeka s kotarom imala je po posebnom ugovoru 
u Rapallu biti slobodna država pod zaštitom Italije, ali ju 
je Italija silom okupirala, što je napokon vlada u Beo- 
gradu priznala. ; 
“ Ustavotvorna Narodna skupština izradila je ustav. Ta j 
je ustav Narodna Skupština prihvatila 
ne kvalificiranom većinom, kako je to 
“ugovoreno bilo u Krfskoj deklaraciji i 
kako je to zaključio hrvatski sabor, 
nego običnom većinom. Taj je ustav Hr- 
vatsku rasparčao na četiri oblasti. 
| Regent Aleksandar je taj ustav potpisao na Vidov dan 
g. 1921. Po tom se taj ustav zove Vidovdanski 
ustav. ; m 
Skoro je iza potpisa Vidovdanskoga ustava 16. kolovoza 
1921. umr'o Petar I. prvi kralj Srba, Hrvata i Slovenaca. 
Narodna Skupština dala mu je naslov Veliki i 
Oslobodilac. Naslijediogajesin Aleksan- 
dar. 

